|  |
| --- |
| **OBCHODNÉ PODMIENKY/NÁVRH SLA ZMLUVY**  **Aplikačná podpora a rozvoj Rozpočtového informačného systému (RIS)** |

**Zmluva o poskytovaní služieb aplikačnej podpory a rozvoja Rozpočtového informačného systému (RIS)**

uzatvorená v súlade so zákonom č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov a v zmysle § 261 ods. 2 a § 269 ods. 2 a nasl. zákona č. 513/1991 Zb. Obchodný zákonník v znení neskorších predpisov a § 65 a nasl. zákona č. 185/2015 Z. z. Autorský zákon v znení neskorších predpisov

(ďalej len **„SLA Zmluva“**)

Číslo zmluvy Objednávateľa 2024/1762

medzi zmluvnými stranami

**Objednávateľ:** **Slovenská republika zastúpená Ministerstvom financií Slovenskej republiky**

Sídlo: Štefanovičova 5, 817 82 Bratislava

V zastúpení: Ing. Vladimír Kešjar, generálny tajomník služobného úradu

IČO: 00151742

IČ DPH: nie je platiteľom DPH

Bankové spojenie: Štátna pokladnica

IBAN: SK59 8180 0000 0070 0000 1400

(ďalej len **„Objednávate**ľ**“**)

a

**Poskytovateľ:**

Sídlo:

V zastúpení:

IČO:

DIČ:

IČ DPH:

Bankové spojenie:

IBAN:

Zapísaný v:

(ďalej len **„Poskytovateľ“**)

(Objednávateľ a Poskytovateľ ďalej spolu tiež ako **„Zmluvné strany“** alebo jednotlivo ako **„Zmluvná strana“**)

**PREAMBULA**

1. Rozpočtový informačný systém (ďalej len **„RIS“**) je informačný systém verejnej správy, ktorý je kľúčovým informačným systémom riadenia verejných financií. RIS pokrýva podporu procesov riadenia verejných financií v oblasti štátnej správy na úrovni Objednávateľa, rozpočtových kapitol a organizácií v pôsobnosti rozpočtových kapitol, ako aj pre ostatné subjekty verejnej správy, procesov rozpočtovania a výkazníctva v oblasti územnej samosprávy, ako aj procesov ukladania a sprístupňovania účtovných závierok a súvisiacich dokumentov v registri účtovných závierok. RIS pokrýva svojou funkčnosťou aj procesy viacerých sekcií Objednávateľa (napr. sekcia rozpočtovej politiky, sekcia európskych fondov, sekcia štátneho výkazníctva, sekcia daňová a colná, sekcia medzinárodných vzťahov, sekcia auditu a kontroly) a taktiež aj procesy Úradu vlády SR (register korupčných rizík) a iných organizácií, ako aj mnohé ďalšie funkčnosti, ktoré poskytujú desiatky špecializovaných služieb. RIS ako informačný systém verejnej správy súčasne pokrýva podporu riadiacich procesov štátu – a to najmä vo vzťahu k rozpočtovému riadeniu a alokácii finančných zdrojov v rámci celej verejnej správy. RIS je úzko integrovaný so všetkými ostatnými systémami zabezpečujúcimi správu verejných financií prevádzkovaných alebo spravovaných Objednávateľom, ktorými sú IS ŠP - informačný systém pre systém štátnej pokladnice, ITMS14+ - IT monitorovací systém pre štrukturálne fondy a kohézny fond, ISUF - informačný systém účtovníctva fondov, CKS - centrálny konsolidačný systém, CES - centrálny ekonomický systém, NES – nadrezortný ekonomický systém Objednávateľa poskytujúci služby aj pre iné rezorty, ako i pre ekonomické informačné systémy iných rezortov ako i organizácií.
2. Objednávateľ je v zmysle § 2 ods. 5 zákona o č. 95/2019 Z. z. o informačných technológiách vo verejnej správe a o zmene a doplnení niektorých zákonov správcom RIS a v zmysle zákona č. 69/2018 Z. z. o kybernetickej bezpečnosti a o zmene a doplnení niektorých zákonov prevádzkovateľom základnej služby. V súlade s § 2 ods. 6 zákona č. 95/2019 Z. z. o informačných technológiách vo verejnej správe a o zmene a doplnení niektorých zákonov bolo Objednávateľom za prevádzkovateľa RIS určené DataCentrum, rozpočtová organizácia v priamej riadiacej pôsobnosti Objednávateľa, so sídlom Cintorínska 5, 814 88 Bratislava, IČO: 00151564 (ďalej len **„DataCentrum“**).
3. Na základe udelenej licencie je Objednávateľ oprávnený na území Slovenskej republiky v plnom rozsahu používať RIS spôsobom a na účel, ktorý zodpovedá povahe a určeniu RIS a zároveň je oprávnený RIS spracovať (zmeniť a/alebo upraviť, preložiť) alebo dať spracovať (zmeniť a/alebo upraviť, preložiť) tretej osobe, vyhotoviť jeho rozmnoženinu a použiť RIS akýmkoľvek iným spôsobom, ktorý je nevyhnutný na realizáciu práva nerušene plnohodnotne ho používať. Z dôvodu podľa predchádzajúcej vety je Objednávateľ v plnom rozsahu oprávnený uzavrieť túto SLA Zmluvu.
4. Účelom tejto SLA Zmluvy je zabezpečenie poskytovania služieb aplikačnej podpory a realizácie zmien RIS s cieľom zaistenia jeho riadnej a bezpečnej prevádzkyschopnosti, funkčnosti a úprav funkcionalít v súlade s platnou legislatívou tak, aby mohla byť zabezpečená sústavná interoperabilita so všetkými informačnými systémami, s ktorými je RIS integrovaný a aby mohol Objednávateľ plniť svoje zákonné úlohy a riadny výkon verejnej moci. Služby poskytované podľa tejto SLA Zmluvy zahŕňajú modifikáciu súčasného RIS, implementáciu nových funkčností, skvalitnenie a zefektívnenie IT podpory rozpočtového procesu u Objednávateľa, na rozpočtových kapitolách ako aj v organizáciách štátnej správy a samosprávy.
5. Podmienky ochrany informácií/dát, ktoré môže Objednávateľ ako poskytujúca strana odovzdať alebo sprístupniť Poskytovateľovi ako prijímajúcej strane, a to bez ohľadu na formu takto poskytnutých a/alebo sprístupnených informácií, sa riadia ustanoveniami tejto SLA Zmluvy.
6. Zmluvné strany uzatvoria Zmluvu o plnení bezpečnostných opatrení a notifikačných povinností podľa § 19 zákona č. 69/2018 Z. z. o kybernetickej bezpečnosti a o zmene a doplnení niektorých zákonov a bodu 15.10 článku 15 tejto SLA Zmluvy (ďalej len **„Notifikačná zmluva**”).
7. Táto SLA Zmluva je uzavretá ako výsledok postupu verejného obstarávania – rokovacieho konania so zverejnením podľa ustanovení § 70 až 73 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov. Objednávateľ vyhlásil rokovacie konanie so zverejnením na obstaranie zákazky s názvom „Aplikačná podpora a rozvoj Rozpočtového informačného systému (RIS)“, vyhlásené oznámením o vyhlásení verejného obstarávania uverejneným vo Vestníku verejného obstarávania č. .......................dňa ........................... pod značkou ......................, ktorého predmetom je poskytovanie aplikačnej podpory a realizácie zmien RIS.
8. Poskytovateľ vyhlasuje, že má k dispozícii nevyhnutné kapacity a technické schopnosti na dodanie plnenia požadovaného Objednávateľom podľa tejto SLA Zmluvy a nevyhnutného na riadny výkon úloh zverených Objednávateľovi na základe osobitných všeobecne záväzných právnych predpisov.
9. Zmluvné strany, vedomé si svojich záväzkov obsiahnutých v tejto SLA Zmluve a s úmyslom byť touto SLA Zmluvou viazané, sa dohodli na uzatvorení tejto SLA Zmluvy v nasledujúcom znení:

**ČLÁNOK 1**

**DEFINÍCIE POJMOV**

1. Zmluvné strany sa dohodli na nasledovných používaných skratkách odborných pojmov:
2. **„Človekodeň alebo MD“** je merná jednotka pre vykazovanie prácnosti, za ktorú sa považuje 8 človekohodín v rámci jedného kalendárneho dňa.
3. **„Človekohodina“** je merná jednotka pre vykazovanie prácnosti, za ktorú sa považuje 1 pracovná hodina (60 minút) jedného pracovníka Poskytovateľa. Najmenšia jednotka fakturácie podľa tejto SLA Zmluvy je 0,5 Človekohodiny (30 minút).
4. **„Koncový používateľ RIS”** je používateľ (fyzická osoba) RIS.
5. **„Služba“** alebo **„Služby“** alebo **„Služby aplikačnej podpory a rozvoja RIS“** znamená podporu v rámci Paušálnych služieb aplikačnej podpory a Služieb aplikačnej podpory na vyžiadanie.
6. **„Paušálne služby aplikačnej podpory“** sú paušálne služby pozostávajúce z činností bližšie špecifikovaných v časti A bodu 3 Prílohy č. 1 k tejto SLA Zmluve.
7. „Služby aplikačnej podpory na vyžiadanie“ sú služby pozostávajúce z činností, ktoré sú poskytnuté nad rámec predplateného paušálu a pozostávajú z Nadpaušálnych služieb a Služieb realizácie aplikačných zmien.
8. „Nadpaušálne služby“ sú služby aplikačnej podpory na vyžiadanie, ktoré pozostávajú z činností bližšie špecifikovaných v časti B.1 bodu 3 Prílohy č. 1 k tejto SLA Zmluve.
9. „Služby realizácie aplikačných zmien“ sú služby aplikačnej podpory na vyžiadanie, ktoré pozostávajú z činností bližšie špecifikovaných v časti B.2 bodu 3 Prílohy č. 1 k tejto SLA Zmluve (rozvoj).
10. **„Komponent“** je každý produkt, program, softvér, ktorý je alebo bude nainštalovaný, nakonfigurovaný, naprogramovaný alebo nastavený v RIS a ktorý je doplnením alebo zmenou RIS voči stavu zaznamenanému v dokumentácii k RIS ku dňu nadobudnutia účinnosti tejto SLA Zmluvy.
11. **„HW“** znamená hardwarový produkt, t. j. hotový výrobok/tovar týkajúci sa alebo predstavujúci celkové technické vybavenie počítača, servera alebo iného technického zariadenia.
12. **„SW“** alebo **„Softvér“** je softvérový produkt, ktorého súčasťou je počítačový program/počítačové programy vrátane dokumentácie a manuálov, a zároveň ktorý tvorí súčasť RIS a bol dodaný Poskytovateľom v rámci plnenia tejto SLA Zmluvy.
13. **„Úplný zdrojový kód“** je zdrojový kód, ktorý sa skladá:
    1. zo zdrojového kódu každého počítačového programu tvoriaceho RIS, ktorý bol vytvorený zhotoviteľom RIS a následne ktorý bol Poskytovateľom vytvorený pri plnení podľa tejto SLA Zmluvy (ďalej ako **„Vytvorený zdrojový kód“**) a
    2. zo zdrojového kódu každého počítačového programu vytvoreného nezávisle od RIS (ďalej ako **„Preexistentný zdrojový kód“**). Preexistentný zdrojový kód je zdrojový kód tej časti diela, ktorá je softvérovým produktom/službou tretej strany alebo ide o open source SW. Zdrojový kód ako aj licencia má v tomto prípade jasne definované pravidlá.
14. **„Incident“** je neštandardný a nežiadúci stav vyvolaný udalosťou alebo súborom udalostí, ktoré majú dopad na dôvernosť, integritu alebo dostupnosť informácií v zasiahnutom informačnom systéme alebo infraštruktúre. Incidenty môžu byť prevádzkového alebo bezpečnostného charakteru.
15. **„Prevádzkový incident“** je situácia, pri ktorej je narušený bežný prevádzkový stav informačného systému alebo infraštruktúry. Podľa závažnosti sa Prevádzkový incident delí na Kritický prevádzkový incident, Nekritický prevádzkový incident a Bežný prevádzkový incident.
16. **„Kritický prevádzkový incident“** je Incident, ktorý sa prejavuje výpadkom RIS ako celku alebo jeho časti, ktorá obmedzuje použitie RIS v podstatnom rozsahu v zmysle tejto Zmluvy. Za Kritický prevádzkový incident sa považuje Incident, ktorý sa prejavuje plošne voči aspoň 10 % používateľom RIS, je vyvolávaný opakovane (minimálne 2 krát) alebo má trvalý charakter.
17. **„Nekritický prevádzkový incident“** je Incident, ktorý sa prejavuje tým, že znemožňuje a/alebo obmedzuje používanie RIS, jeho funkčností alebo služieb z hľadiska koncového používateľa.
18. **„Bežný prevádzkový incident“** je Incident, ktorý sa prejavuje výpadkom fungovania jednotlivých častí systémov alebo ich funkčnosti, pričom neobmedzuje použitie RIS ako celku alebo jeho podstatných častí.
19. **„Bezpečnostný incident“** je narušenie bezpečnosti RIS a/alebo bezpečnostná udalosť (udalosť, ktorá bezprostredne ohrozila aktívum alebo činnosť Objednávateľa) a/alebo porušenie bezpečnostnej politiky Objednávateľa a prevádzkovateľa RIS v súvislosti s RIS. Bezpečnostný incident môže i nemusí prebiehať súčasne s Prevádzkovým incidentom. Bezpečnostné incidenty sa podľa závažnosti delia na Kritické bezpečnostné incidenty, Vysoko závažné bezpečnostné incidenty, Stredne závažné bezpečnostné incidenty a Nízko závažné bezpečnostné incidenty.
20. **„Kritický bezpečnostný incident“** je stav predstavujúci najzávažnejšie ohrozenie pre citlivé údaje a kritickú infraštruktúru. Konkrétnejšie s dopadom na 1 alebo viac kritických biznis procesov Objednávateľa, prípadne 1 alebo viac aktív Objednávateľa zaradených do kategórie III vyplývajúcej z Metodiky analýzy rizík a analýzy dopadov publikovanej Ministerstvom investícií, regionálneho rozvoja a informatizácie Slovenskej republiky, december 2022 (ďalej len **„Metodika analýzy rizík a analýzy dopadov“**) alebo dopadom na aspoň 70 % celkovej infraštruktúry Objednávateľa. Za Kritický bezpečnostný incident sa považujú aj závažné incidenty kategórie I až kategórie III definované vo vyhláške Národného bezpečnostného úradu č. 165/2018 Z. z., ktorou sa určujú identifikačné kritéria pre jednotlivé kategórie závažných kybernetických bezpečnostných incidentov a podrobnosti hlásenia kybernetických bezpečnostných incidentov.
21. **„Vysoko závažný bezpečnostný incident“** je stav s najzávažnejšou formou narušenia kybernetickej bezpečnosti vedúci k rozsiahlym škodám a vážnym následkom s dopadom na 1 alebo viac aktív Objednávateľa zaradených do kategórie II vyplývajúcej z Metodiky analýzy rizík a analýzy dopadov.
22. **„Stredne závažný bezpečnostný incident“** je stav, pri ktorom je narušený 1 alebo viac bežných biznis procesov, ale nemajú za následok významné škody alebo straty dát. Tieto Incidenty môžu spôsobiť rozsiahle narušenie a ich vyriešenie môže vyžadovať značné množstvo času a zdrojov, ale vo všeobecnosti nepredstavujú veľké riziko pre citlivé údaje alebo kritickú infraštruktúru. Táto kategória Incidentu sa prejavuje dopadom na 1 alebo viac aktív Objednávateľa zaradených do kategórie I vyplývajúcej z Metodiky analýzy rizík a analýzy dopadov.
23. **„Nízko závažný bezpečnostný incident“** je stav vyvolaný menšími udalosťami, ktoré spôsobujú minimálne narušenie biznis procesov Objednávateľa, pričom nepredstavujú významné riziko pre citlivé údaje alebo kritickú infraštruktúru.
24. **„Pracovná doba“**, **„Základné časové pokrytie služby“ a „8x5“** je čas vymedzený pracovným dňom od 8:00 do 16:00 hod. od pondelka do piatku s výnimkou dní pracovného pokoja.
25. **„Incident response“** je súbor systematických aktivít zameriavajúcich sa na rýchlu Neutralizáciu incidentu, ktorých vykonávanie začína plynúť samotnou identifikáciou Incidentu. V tomto prípade sa identifikáciou Incidentu myslí riadne (spôsobom a formou) nahlásenie Incidentu (Prevádzkového incidentu aj Bezpečnostného incidentu) Poskytovateľovi.
26. **„Núdzovým zásahom”** sú považované aktivity zahrnuté v rámci Incident reponse, ktoré je nutné vykonať mimo Základného časového pokrytia služby. Tento zásah môže byť vyžadovaný pri Kritických prevádzkových incidentoch a Kritických bezpečnostných incidentoch.
27. **„Reakčná doba“** je čas, počítaný počnúc riadnym (spôsobom a formou) nahlásením Incidentu, do ktorého uplynutia je Poskytovateľ povinný zareagovať a spustiť aktivity zahrnuté v procese Incident response smerujúce k riešeniu nahláseného Incidentu. Ak požiadavka na riešenie Incidentu od Objednávateľa bola riadne doručená Poskytovateľovi po dobe Základného časového pokrytia služby (t. j. po 16:00 hod.), Reakčná doba začína plynúť najbližší pracovný deň od začiatku Základného časového pokrytia služby (t. j. od 8:00 do 16:00 hod. od pondelka do piatku s výnimkou dní pracovného pokoja).
28. **„Lokalizáciou incidentu“** sa rozumie identifikovanie všetkých používateľov, častí infraštruktúry, zariadení, informačných systémov Objednávateľa alebo ich častí, ktoré boli Incidentom zasiahnuté.
29. **„Neutralizácia incidentu“** znamená odstránenie stavu obmedzujúceho alebo znemožňujúceho používanie infraštruktúry, informačných systémov alebo zariadení Objednávateľa aj formou náhradného (dočasného) riešenia. Za náhradné (dočasné) riešenie sa považuje riešenie, pri ktorom funkčnosť systémov, resp. jeho jednotlivých častí alebo služieb a plánovaná použiteľnosť systémov je v porovnaní s dokumentáciou k týmto systémom (vrátane detailného návrhu riešenia) síce poskytovaná odlišne, avšak nie je podstatne ovplyvňované jej pôvodne plánované použitie. Pri Bezpečnostných incidentoch je nutné už počas Neutralizácie incidentu dbať na predchádzanie opätovného vzniku Incidentu primeranými bezpečnostnými opatreniami. Poskytovateľ zodpovedá najmä za návrh opatrení na predchádzanie opätovného vzniku Incidentu, pričom za implementáciu týchto opatrení zodpovedá len v rozsahu jemu poskytnutých prístupov a oprávnení.
30. **„Doba neutralizácie incidentu“** je čas, do ktorého je Poskytovateľ povinný lokalizovať Incident a zabezpečiť jeho neutralizáciu. Tento čas začína plynúť od časového okamihu spustenia procesu Incident response zo strany Poskytovateľa. Do Doby neutralizácie incidentu sa nezapočítava čas zdržania spôsobený nesprístupnením systémov Objednávateľom a/alebo treťou osobou za účelom Neutralizácie incidentu. V prípade, ak je k odstráneniu Incidentu čo i len čiastočne potrebná súčinnosť Objednávateľa, tak Poskytovateľ bezodkladne písomne (elektronicky) upozorní Objednávateľa. Doba neutralizácie incidentu sa prerušuje a/alebo nezačne plynúť, ak Objednávateľ neposkytne riadne a včas vyžiadanú súčinnosť zo strany Poskytovateľa. Doba neutralizácie incidentu sa počíta (plynie) len v rámci Pracovnej doby s výnimkou Kritických prevádzkových incidentov a Kritických bezpečnostných incidentov, kedy Dobu neutralizácie incidentu neukončuje koniec Pracovnej doby, t. j. 16:00 hod.
31. **„Trvalé vyriešenie incidentu“** je také riešenie, pri ktorom funkčnosť systémov, resp. jeho jednotlivých funkčností alebo služieb v zmysle dokumentácie systémov bola plne obnovená v súlade s touto dokumentáciou (vrátane detailného návrhu riešenia), a to s prihliadnutím na dokumentáciu k systémom v znení neskorších aktualizácií. Pri Bezpečnostných incidentoch sa Trvalým vyriešením incidentu rozumie taktiež aplikovanie navrhovaných nápravných opatrení pre predchádzanie daného Bezpečnostného incidentu identifikovaných na základe analýzy daného Bezpečnostného incidentu. Poskytovateľ zodpovedá len za aplikáciu nápravných opatrení pri systémoch uvedených v bode 1 Prílohy č. 1 k tejto SLA Zmluve. Pri Bezpečnostných incidentoch mimo tieto systémy zodpovedá za eradikáciu, obnovu a aplikáciu nápravných opatrení Objednávateľ.
32. **„Doba trvalého vyriešenia incidentu“** je čas, do ktorého je Poskytovateľ povinný lokalizovať Incident a zabezpečiť Trvalé vyriešenie incidentu. Tento čas začína plynúť od časového okamihu spustenia procesu Incident response zo strany Poskytovateľa. Do Doby trvalého vyriešenia incidentu sa pri Bezpečnostných incidentoch taktiež započítava aj presné identifikovanie príčin vzniku Bezpečnostného incidentu, stanovenie zoznamu nápravných opatrení ako aj implementácia navrhovaných nápravných opatrení pre predchádzanie možného budúceho výskytu danej kategórie Incidentu. Doba trvalého vyriešenia incidentu sa počíta (plynie) len v rámci Pracovnej doby.
33. **„Priorizácia“** je postup aplikovaný počas súbehu viacerých Incidentov rôznej alebo rovnakej kategórie alebo závažnosti, vedúci k zoradeniu prebiehajúcich Incidentov a následného uprednostňovania riešenia jednotlivých Incidentov od tých, ktoré majú najzávažnejšie dopady po tie s menšou závažnosťou dopadov. Súbežné Incidenty sa priorizujú podľa kategórie a podľa ich závažnosti. Podľa kategórie je prioritnejším Bezpečnostný incident pred Prevádzkovým incidentom. Podľa závažnosti je pri Bezpečnostných incidentoch poradie Priorizácie od Kritických bezpečnostných incidentov, cez Vysoko závažné bezpečnostné incidenty, Stredne závažné bezpečnostné incidenty až po Nízko závažné bezpečnostné incidenty. Podľa závažnosti je pri Prevádzkových incidentoch poradie Priorizácie od Kritických prevádzkových incidentov, cez Nekritické prevádzkové incidenty až po Bežné prevádzkové incidenty. Priorizácia súbežných Incidentov je v prvom kroku o zoradení podľa závažnosti Incidentov a následne v ekvivalentných kategóriách závažnosti zoradenie podľa kategórie Incidentu, pričom pri neistote zoradenia jednotlivých Incidentov je nutné zhodnotiť ich dopady. Priorizácia je znázornená v bode 4 Prílohy č. 1 tejto SLA Zmluvy.
34. **„Princíp bezodkladnosti riešenia incidentov“** je zásada hovoriaca o nutnosti riešiť Incidenty bez zbytočného odkladu aktivít vedúcich k ich trvalému vyriešeniu. Počas priebehu súbežne viacerých Incidentov, ktoré boli Priorizáciou zoradené do radu podľa postupnosti ich riešenia sa Princíp bezodkladnosti riešenia incidentov prejavuje spustením riešenia menej prioritnejšieho Incidentu až po lokalizovaní a neutralizovaní prioritnejšieho Incidentu. Prioritnejšie v tomto princípe je dosiahnuť neutralizáciu dopadov jednotlivých Incidentov, až následne ich trvalé vyriešenie.
35. **„Akceptačný protokol“** znamená dokument, ktorým Objednávateľ potvrdí obsah a rozsah Poskytovateľom riadne poskytnutých Služieb.
36. „Riadiaci výbor RIS" je najvyšší riadiaci, monitorovací, kontrolný, rozhodovací a eskalačný kolektívny orgán zameraný na riadenie podpory, rozvoja, prevádzky a údržby RIS, v ktorom sú zastúpení vrcholní zástupcovia Objednávateľa aj Poskytovateľa. Úlohou Riadiaceho výboru RIS je posudzovať, koordinovať a zosúlaďovať stanoviská Objednávateľa a Poskytovateľa k problémom pri realizácii tejto SLA Zmluvy. Za účelom plnenia svojich úloh si Riadiaci výbor môže zriadiť pracovné skupiny, projektové tímy a prípadne iné poradné orgány. Pôsobnosť Riadiaceho výboru RIS bližšie špecifikuje Štatút Riadiaceho výboru RIS vydaný formou interného riadiaceho aktu Objednávateľa.
37. **„Manažér zmien Objednávateľa“** je zástupca Objednávateľa, ktorý je na základe schválenia Riadiaceho výboru RIS kompetentný na objednávanie, koordináciu a akceptáciu Služieb aplikačnej podpory na vyžiadanie vrátane sumárnych výkazov a ktorý má prehľad o všetkých zmenách systému.
38. **„Projektový manažér Objednávateľa“** je zástupca Objednávateľa, ktorý zabezpečuje monitorovaciu a eskalačnú funkciu pre výkony aplikačnej podpory. Na základe schválenia Riadiaceho výboru RIS je oprávnený na akceptáciu poskytnutých Paušálnych služieb aplikačnej podpory, na objednávanie, koordináciu a akceptáciu poskytnutých Služieb aplikačnej podpory na vyžiadanie vrátane akceptácie sumárnych výkazov.
39. **„Projektový manažér Poskytovateľa“** je zástupca Poskytovateľa, ktorý zabezpečuje monitorovaciu a eskalačnú funkciu pre výkony aplikačnej podpory, je oprávnený na vystavovanie sumárnych výkazov, koordináciu a akceptáciu Služieb aplikačnej podpory na vyžiadanie. Rolu Projektového manažéra Poskytovateľa na účely tejto SLA Zmluvy zastupuje kľúčový expert č. 1 Poskytovateľa – Hlavný projektový manažér.
40. **„Garant systému RIS“** je zástupca Objednávateľa, ktorý vecne zodpovedá za fungovanie RIS z hľadiska zabezpečenia správnej funkcie systému podľa platných zákonov, predpisov a nastavení systému a schvaľuje zmeny systému.
41. **„Manažér kvality RIS“** je zástupca Objednávateľa, ktorý vo vzájomnej súčinnosti s vlastníkmi procesov a údajov zodpovedá za definovania potrieb, obsahu, kvalitatívnych a kvantitatívnych prínosov RIS. Na základe schválenia Riadiaceho výboru RIS a v spolupráci s Projektovým manažérom Objednávateľa a Manažérom zmien Objednávateľa je oprávnený na akceptáciu Paušálnych služieb aplikačnej podpory, na objednávanie, koordináciu a akceptáciu poskytnutých Služieb aplikačnej podpory na vyžiadanie vrátane akceptácie sumárnych výkazov.
42. **„Oprávnená osoba“** je zástupca Poskytovateľa alebo zástupca Objednávateľa, ktorých identifikačné údaje, vrátane rozsahu oprávnení si vzájomne oznámia Zmluvné strany v zmysle článku 16 tejto SLA Zmluvy. Za oprávnené osoby sa považujú aj osoby podľa písm. bb) až ff) tohto bodu tejto SLA Zmluvy.
43. Zmluvné strany sa dohodli na nasledovných skratkách právnych predpisov:
44. **„Obchodný zákonník“** je zákon č. 513/1991 Zb. Obchodný zákonník,
45. **„Občiansky zákonník“** je zákon č. 40/1964 Zb. Občiansky zákonník,
46. **„Zákon o ITVS“** je zákon č. 95/2019 Z. z. o informačných technológiách vo verejnej správe a o zmene a doplnení niektorých zákonov,
47. **„Autorský zákon“** je zákon č. 185/2015 Z. z. Autorský zákon,
48. **„Zákon o RoPVS“** je zákon č. 523/2004 Z. z. o rozpočtových pravidlách verejnej správy a o zmene a doplnení niektorých zákonov,
49. **„Ústavný zákon o RZ“** je Ústavný zákon č. 493/2011 Z. z. o rozpočtovej zodpovednosti,
50. **„Zákon o KB“** je zákon č. 69/2018 Z. z. o kybernetickej bezpečnosti a o zmene a doplnení niektorých zákonov,
51. **„Zákon o OOU“** je zákon č. 18/2018 Z. z. o ochrane osobných údajov a o zmene a doplnení niektorých zákonov,
52. **„Nariadenie GDPR“** je nariadenie Európskeho parlamentu a Rady (EÚ) 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (všeobecné nariadenie o ochrane údajov),
53. **„Zákon o RPVS“** je zákon č. 315/2016 Z. z. o registri partnerov verejného sektora a o zmene a doplnení niektorých zákonov,
54. **„Zákon o VO“** je zákon č. 343/2015 Z. z. o verejnom obstarávaní a o zmene a doplnení niektorých zákonov,
55. **„Zákon o KI“** je zákon č. 45/2011 Z. z. o kritickej infraštruktúre,
56. **„Zákon o TZPO“** je zákon č. 91/2016 Z. z. o trestnej zodpovednosti právnických osôb a o zmene a doplnení niektorých zákonov,
57. **„Zákon o SPI“** je zákon č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií),
58. **„Zákon o FK“** je zákon č. 357/2015 Z. z. o finančnej kontrole a audite a o zmene a doplnení niektorých zákonov,
59. **„Zákon o PF“** je zákon č. 121/2022 Z. z. o príspevkoch z fondov Európskej únie a o zmene a doplnení niektorých zákonov,
60. **„Zákon o MPOO“** je zákon č. 368/2021 Z. z. o mechanizme na podporu obnovy a odolnosti a o zmene a doplnení niektorých zákonov,
61. **„Zákon o FS“** je zákon č. 35/2019 Z. z. o finančnej správe a o zmene a doplnení niektorých zákonov,
62. „**Zákon o VMS**“je zákon č. 289/2016 Z. z. o vykonávaní medzinárodných sankcií a o doplnení zákona č. 566/2001 Z. z. o cenných papieroch a investičných službách a o zmene a doplnení niektorých zákonov (zákon o cenných papieroch) v znení neskorších predpisov,
63. **„Zákon o cenách“** je zákon Národnej rady Slovenskej republiky č. 18/1996 Z. z. o cenách,
64. **„Zákon o elektronickej fakturácii“** je zákon č. 215/2019 Z. z. o zaručenej elektronickej fakturácii a centrálnom ekonomickom systéme a o doplnení niektorých zákonov,
65. **„Zákon o pohľadávkach štátu“** je zákon č. 374/2014 Z. z. o pohľadávkach štátu a o zmene a doplnení niektorých zákonov,
66. **„Zákon o DPH“** je zákon č. č. 222/2004 Z. z. o dani z pridanej hodnoty,
67. **„Zákon o účtovníctve“** je zákon č. 431/2002 Z. z. o účtovníctve,
68. **„Nariadenie Rady č. 1466/97“** je nariadenie Rady (ES) č. 1466/97 o posilnení dohľadu nad stavmi rozpočtov a o dohľade nad hospodárskymi politikami a ich koordinácii,
69. **„Nariadenie Rady č. 1467/97“** je nariadenie Rady (ES) č. 1467/97 o urýchľovaní a objasňovaní vykonania postupu pri nadmernom schodku,
70. **„Smernica č. 2011/85/EÚ“** je smernica Rady 2011/85/EÚ o požiadavkách na rozpočtové rámce,
71. **„Opatrenie č. MF/010175/2004-42“** je opatrenie MF SR č. MF/010175/2004-42, ktorým sa ustanovuje druhová klasifikácia, organizačná klasifikácia a ekonomická klasifikácia rozpočtovej klasifikácie,
72. **„Vyhláška č. 401/2023“** je vyhláška Ministerstva investícií, regionálneho rozvoja a informatizácie Slovenskej republiky č. 401/2023 Z. z. o riadení projektov a zmenových požiadaviek v prevádzke informačných technológií verejnej správy,
73. **„Vyhláška č. 78/2020“** je vyhláška Úradu podpredsedu vlády Slovenskej republiky pre investície a informatizáciu č. 78/2020 Z. z. o štandardoch pre informačné technológie verejnej správy,
74. **„Vyhláška č. 179/2020“** je vyhláška Úradu podpredsedu vlády Slovenskej republiky pre investície a informatizáciu č. 179/2020 Z. z., ktorou sa upravuje spôsob kategorizácie a obsah bezpečnostných opatrení informačných technológií verejnej správy,
75. **„Vyhláška č. 547/2021“** je Vyhláška Ministerstva investícií, regionálneho rozvoja a informatizácie Slovenskej republiky č. 547/2021 Z. z. o elektronizácii agendy verejnej správy,
76. **„Vyhláška č. 362/2018“** je vyhláška Národného bezpečnostného úradu č. 362/2018 Z. z., ktorou sa ustanovuje obsah bezpečnostných opatrení, obsah a štruktúra bezpečnostnej dokumentácie a rozsah všeobecných bezpečnostných opatrení,
77. **„Vyhláška č. 158/2018“** je vyhláška Úradu na ochranu osobných údajov Slovenskej republiky č. 158/2018 Z. z. o postupe pri posudzovaní vplyvu na ochranu osobných údajov,
78. **„Vyhláška č. 165/2018“** je vyhláška Národného bezpečnostného úradu č. 165/2018 Z. z., ktorou sa určujú identifikačné kritéria pre jednotlivé kategórie závažných kybernetických bezpečnostných incidentov a podrobnosti hlásenia kybernetických bezpečnostných incidentov.

Na základe dohody Zmluvných strán sa na účely tejto SLA Zmluvy právne predpisy uvedené v tomto bode tejto SLA Zmluvy považujú právne predpisy vždy v aktuálne platnom znení.

**ČLÁNOK 2**

**VYHLÁSENIA ZMLUVNÝCH STRÁN**

* 1. Objednávateľ vyhlasuje, že je orgánom verejnej moci zriadeným v súlade s právnym poriadkom Slovenskej republiky, pričom spĺňa všetky podmienky a požiadavky stanovené v tejto SLA Zmluve a je oprávnený a spôsobilý uzatvoriť túto SLA Zmluvu a riadne plniť záväzky v nej obsiahnuté.
  2. Objednávateľ podpisom tejto SLA Zmluvy vyhlasuje, že na účely plnenia tejto SLA Zmluvy Poskytovateľom má zabezpečené programové vybavenie a IT infraštruktúru, a to takým spôsobom, že plnenie povinností Poskytovateľom bude objektívne možné a bude v súlade s preambulou tejto SLA Zmluvy.
  3. Poskytovateľ vyhlasuje, že je právnickou osobou vykonávajúcou podnikateľskú činnosť v súlade s právnym poriadkom Slovenskej republiky, resp. právnym poriadkom v krajine svojho sídla a spĺňa všetky podmienky a požiadavky stanovené v tejto SLA Zmluve. Ak sú na strane Poskytovateľa ako Zmluvnej strany viaceré subjekty, uvedené subjekty vytvorili na základe požiadavky Objednávateľa v zmysle § 37 ods. 2 Zákona o VO niektorú z určitých právnych foriem (napr. podľa § 829 Občianskeho zákonníka alebo podľa § 56 ods. 1 Obchodného zákonníka, resp. podľa právnych predpisov platných v krajine sídla uvedených subjektov). V prípade vytvoreného zoskupenia bez právnej subjektivity (ďalej len „Združenie“), práva z tejto SLA Zmluvy voči Objednávateľovi môže v mene všetkých účastníkov Združenia uplatňovať výlučne vedúci Poskytovateľ ........................., so sídlom.................IČO: ........................... (ďalej len „Vedúci poskytovateľ“). Vedúci poskytovateľ je splnomocnený ostatnými účastníkmi Združenia na všetky právne úkony, ktoré sa budú uskutočňovať v mene všetkých účastníkov Združenia v súvislosti s plnením tejto SLA Zmluvy voči Objednávateľovi, vrátane podpisu tejto SLA Zmluvy a jej dodatkov, prijímania pokynov pre ostatných účastníkov Združenia a realizácie platieb medzi Združením a Objednávateľom. Účastníci Združenia ručia spoločne a nerozdielne za záväzky voči Objednávateľovi z tejto SLA Zmluvy. Pre vylúčenie akýchkoľvek pochybností Objednávateľ je oprávnený požadovať splnenie akéhokoľvek záväzku vyplývajúceho z tejto SLA Zmluvy od ktoréhokoľvek účastníka Združenia, bez ohľadu na rozsah a kvalitatívne vymedzenie jeho podielu na plnení tejto SLA Zmluvy a úpravu vzájomných práv a povinností účastníkov Združenia v zmluve o vytvorení Združenia. Originál alebo overená fotokópia písomnej zmluvy o vytvorení Združenia je Prílohou č. 10 tejto SLA Zmluvy (ďalej len „Zmluva o združení“). V prípade zmeny alebo doplnenia Zmluvy o združení sa Poskytovateľ zaväzuje doručiť Objednávateľovi originál alebo overenú fotokópiu dodatku k Zmluve o združení, a to v lehote 14 kalendárnych dní odo dňa jej uzavretia. Neoddeliteľnou súčasťou Zmluvy o združení je plná moc udelená Vedúcemu poskytovateľovi podľa tohto bodu tejto SLA Zmluvy a v súlade s podmienkami uvedenými v súťažných podkladoch na obstaranie zákazky v zmysle písm. G Preambuly tejto SLA Zmluvy.
  4. Poskytovateľ vyhlasuje, že sa pred podpisom tejto SLA Zmluvy na základe Zmluvy o mlčanlivosti a ochrane dôverných informácií uzavretej medzi Objednávateľom a Poskytovateľom v plnom rozsahu oboznámil s Detailným opisom predmetu zákazky. S ohľadom na skutočnosť, že informácie týkajúce sa Rozpočtového informačného systému sú klasifikované z hľadiska dôvernosti podľa Vyhlášky č. 362/2018, informácie obsiahnuté v Detailom opise predmetu zákazky spadajú pod režim ochrany.
  5. Poskytovateľ vyhlasuje, že je spôsobilý uzatvoriť túto SLA Zmluvu a riadne plniť záväzky z nej vyplývajúce a že sa oboznámil s podkladmi tvoriacimi zadávanú dokumentáciu, vrátane jej príloh, ktoré ustanovujú požiadavky na predmet plnenia tejto SLA Zmluvy.
  6. Poskytovateľ vyhlasuje, že disponuje všetkými oprávneniami požadovanými príslušnými orgánmi v zmysle príslušných právnych predpisov, ako aj potrebnými kapacitami, odbornými znalosťami a technickými schopnosťami, ktoré sú nevyhnutné na riadnu a včasnú realizáciu predmetu tejto SLA Zmluvy; tým nie je dotknuté ustanovenie článku 4 tejto SLA Zmluvy.
  7. Poskytovateľ vyhlasuje, že ovláda a má skúsenosti s odbornou problematikou, ktorú systém RIS vo svojej komplexnosti pokrýva a že ovláda všetky Komponenty (vyplývajúce z Detailného opisu predmetu zákazky), ktoré sú pri aplikačnej podpore a ďalšom rozvoji RIS nevyhnutné; tým nie je dotknuté ustanovenie článku 4 tejto SLA Zmluvy. Poskytovateľ zároveň vyhlasuje, že disponuje potrebnou znalosťou legislatívy (domácej aj medzinárodnej) všetkých doménových oblastí, ktoré RIS svojou funkčnosťou pokrýva a znalosťou procesov na všetkých hierarchických stupňoch riadenia verejných financií (MF SR, kapitola, organizácia/VOJ...VUC, mestá a obce).
  8. Poskytovateľ podpisom tejto SLA Zmluvy výslovne vyhlasuje, že v spoločnosti Poskytovateľa nefiguruje ruská účasť, ktorá prekračuje limity stanovené v článku 5k nariadenia Rady (EÚ) č. 833/2014 z 31. júla 2014 o reštriktívnych opatreniach s ohľadom na konanie Ruska, ktorým destabilizuje situáciu na Ukrajine v znení nariadenia Rady (EÚ) č. 2022/576 z 8. apríla 2022. Poskytovateľ podpisom tejto SLA Zmluvy predovšetkým vyhlasuje, že:

1. nie je ruským štátnym príslušníkom, ani fyzickou alebo právnickou osobou, subjektom alebo orgánom so sídlom v Rusku;
2. nie je právnickou osobou, subjektom alebo orgánom, ktorého z viac ako 50 % priamo alebo nepriamo vlastní subjekt uvedený pod písmenom a) vyššie;
3. nie je fyzickou alebo právnickou osobou, subjektom alebo orgánom, ktorý koná v mene alebo na príkaz subjektu uvedeného pod písmenami a), b) vyššie;
4. subdodávatelia, dodávatelia alebo subjekty, na ktorých sa Poskytovateľ spolieha a na ktorých pripadá plnenie viac ako 10 % hodnoty zákazky (SLA Zmluvy) nie sú subjektami uvedenými pod písmenami a), b), c) vyššie.
   1. Poskytovateľ podpisom tejto SLA Zmluvy výslovne vyhlasuje, že nepatrí k osobám uvedeným v prílohe č. 1 nariadenia Rady (EÚ) č. 269/2014 zo 17. marca 2014 o reštriktívnych opatreniach vzhľadom na konanie narúšajúce alebo ohrozujúce územnú celistvosť, zvrchovanosť a nezávislosť Ukrajiny v znení doplnenom v zmysle vykonávacieho nariadenia Rady (EÚ) č. 2022/581 z 8. apríla 2022 (ďalej len „Osoby na sankčných zoznamoch“). Poskytovateľ podpisom tejto SLA Zmluvy zároveň vyhlasuje, že nie je osobou, subjektom alebo orgánom akýmkoľvek spôsobom spojeným, vlastneným alebo kontrolovaným Osobou na sankčnom zozname podľa citovaného vykonávacieho nariadenie Rady (EÚ).
   2. Poskytovateľ podpisom tejto SLA Zmluvy výslovne vyhlasuje, že plnením podľa tejto SLA Zmluvy nedôjde k rozporu so Zákonom o VMS, a teda najmä nedôjde k porušeniu akejkoľvek medzinárodnej sankcie upravenej v akomkoľvek predpise o medzinárodnej sankcii podľa § 2 písm. b) Zákona o VMS.
   3. Za účelom vylúčenia pochybností Poskytovateľ berie na vedomie a vyhlasuje, že v prípade, ak sa budú na strane Poskytovateľa ako Zmluvnej strany podieľať viaceré subjekty, vyhlásenia podľa tohto článku tejto SLA Zmluvy sa v plnom rozsahu vzťahujú na všetky subjekty na strane Poskytovateľa.
   4. Poskytovateľ sa zaväzuje zabezpečiť pravdivosť vyhlásení uvedených v tomto článku tejto SLA Zmluvy po celú dobu platnosti a účinnosti tejto SLA Zmluvy. V prípade, ak sa kedykoľvek v priebehu trvania tejto SLA Zmluvy preukáže nepravdivosť ktoréhokoľvek vyhlásenia Poskytovateľa podľa bodu 2.8 a/alebo 2.9 a/alebo 2.10 tohto článku tejto SLA Zmluvy, uvedená skutočnosť predstavuje podstatné porušenie tejto SLA Zmluvy zo strany Poskytovateľa, zakladajúce oprávnenie Objednávateľa okamžite odstúpiť od tejto SLA Zmluvy s účinnosťou ku dňu doručenia oznámenia o odstúpení od tejto SLA Zmluvy Poskytovateľovi, a to bez akéhokoľvek nároku Poskytovateľa na náhradu škody.
   5. Poskytovateľ berie na vedomie, že v prípade, ak sa preukáže nepravdivosť ktoréhokoľvek vyhlásenia Poskytovateľa podľa bodu 2.9 tohto článku tejto SLA Zmluvy, bude Objednávateľ postupovať v súlade s nariadením Rady (EÚ) a vykonávacím nariadením Rady (EÚ) uvedeným v bode 2.9 tohto článku tejto SLA Zmluvy a na základe dohody Zmluvných strán Objednávateľovi zároveň vzniká nárok na úhradu zmluvnej pokuty voči Poskytovateľovi vo výške plnení poskytnutých Poskytovateľovi Objednávateľom podľa ustanovení tejto SLA Zmluvy za obdobie, počas ktorého bola preukázaná nepravdivosť vyhlásenia podľa bodu 2.9 tohto článku tejto SLA Zmluvy.

**ČLÁNOK 3**

**PREDMET ZMLUVY**

* 1. Predmetom tejto SLA Zmluvy je úprava práv a povinností Zmluvných strán súvisiacich so záväzkom Poskytovateľa poskytovať Objednávateľovi Služby aplikačnej podpory a rozvoja RIS, t. j. Paušálne služby aplikačnej podpory a Služby aplikačnej podpory na vyžiadanie (Nadpaušálne služby a Služby realizácie aplikačných zmien), a to riadne, včas a za podmienok dohodnutých v tejto SLA Zmluve vrátane jej príloh a so záväzkom Objednávateľa riadne poskytnuté Služby prevziať a zaplatiť Poskytovateľovi dohodnutú cenu za poskytnuté Služby. Predmetom tejto SLA Zmluvy je zároveň úprava práv a povinností Zmluvných strán v súvislosti s udelením užívacích oprávnení ku všetkým častiam RIS, ktoré dodá či upraví Poskytovateľ na základe tejto SLA Zmluvy, a ktoré požívajú ochranu podľa Autorského zákona, a to v rozsahu špecifikovanom v tejto SLA Zmluve.
  2. Súčasťou poskytovaných Služieb je modifikácia súčasného RIS, implementácia nových funkčností, skvalitnenie a zefektívnenie IT podpory rozpočtového procesu u Objednávateľa, v rozpočtových kapitolách ako aj v organizáciách štátnej správy a samosprávy. Úpravy v RIS budú vyžadovať modifikáciu časti jeho zdrojových kódov, pre ktoré je nevyhnutné, aby Poskytovateľ pri poskytovaní Služieb disponoval osobitným technickým know-how vzťahujúcim sa k funkcionalite, optimalizácii a interoperabilite RIS podľa požiadaviek Objednávateľa.
  3. Poskytovateľ sa zaväzuje riadne, včas, v požadovanej kvalite, s odbornou starostlivosťou a za podmienok dojednaných touto SLA Zmluvou poskytovať Objednávateľovi Služby tak, aby za podmienok stanovených touto SLA Zmluvou mal RIS požadovanú kvalitu a dohodnutú funkcionalitu.
  4. Poskytovateľ sa zaväzuje poskytnúť Objednávateľovi Paušálne služby aplikačnej podpory v rozsahu a za podmienok tejto SLA Zmluvy. Podrobná špecifikácia obsahu a rozsahu Paušálnych služieb aplikačnej podpory je uvedená v Prílohe č. 1 tejto SLA Zmluvy v časti A bodu 3.
  5. Poskytovateľ sa zaväzuje na základe písomnej objednávky Objednávateľa poskytnúť mu v dohodnutom čase a v súlade s podmienkami uvedenými v tejto SLA Zmluve Služby aplikačnej podpory na vyžiadanie. Písomná objednávka podľa predchádzajúcej vety sa doručuje Poskytovateľovi elektronicky. Podrobná špecifikácia obsahu a rozsahu Služieb aplikačnej podpory na vyžiadanie je uvedená v Prílohe č. 1 tejto SLA Zmluvy v časti B.1 bodu 3 (Nadpaušálne služby) a v časti B.2 bodu 3 (Služby realizácie aplikačných zmien).
  6. Súčasťou poskytovaných Paušálnych služieb aplikačnej podpory bude predkladanie písomných Správ o stave RIS, doručovaných Objednávateľovi elektronicky, predmetom ktorých bude report o správe systému RIS, Incidentoch a základných výkonových parametroch v štruktúre:

1. súhrn realizovaných prác:
   1. podpora produkčnej prevádzky - aktivity uvedené v časti A bodu 3 Prílohy č. 1 k tejto SLA zmluve,
   2. prehľad Nadpaušálnych služieb - aktivity uvedené v časti B.1 bodu 3 Prílohy č. 1 k tejto SLA Zmluve,
   3. prehľad Služieb realizácie aplikačných zmien - aktivity uvedené v časti B.2 bodu 3 Prílohy č. 1 k tejto SLA Zmluve,
2. súhrn oneskorených úloh v plnení,
3. hlavné úlohy plánované na nasledujúce obdobie,
4. stav v čerpaní hodín, finančné plnenie,
5. otvorené problémy,
6. riziká projektu:
   1. vyhodnotenie existujúcich rizík,
   2. identifikácia nových rizík,

(ďalej len **„Správa o stave RIS“**). Správu o stave RIS sa Poskytovateľ zaväzuje predkladať Objednávateľovi vždy k 10. dňu každého kalendárneho mesiaca počas doby platnosti a účinnosti tejto SLA Zmluvy.

* 1. Podrobne špecifikované štandardy pre poskytovanie Služieb sú uvedené v Prílohe č. 1 tejto SLA Zmluvy.
  2. Objednávateľ sa zaväzuje poskytnúť Poskytovateľovi súčinnosť, ktorá je nevyhnutná pre poskytnutie Služieb, a to v rozsahu, ktorý je výslovne uvedený v tejto SLA Zmluve vrátane jej Prílohy č. 1.
  3. Poskytovateľ sa zaväzuje zabezpečiť, aby následné zmeny a rozvoj RIS na základe tejto SLA Zmluvy zohľadňovali všetku aktuálnu legislatívu s dopadom na procesy v oblasti riadenia verejných financií, najmä:

1. Zákon o RoPVS,
2. Ústavný zákon o RZ,
3. Nariadenie Rady č. 1466/97,
4. Nariadenie Rady č. 1467/97,
5. Zmluva o stabilite, koordinácii a správe v hospodárskej a menovej únii, (TSCG),
6. Smernica č. 2011/85/EÚ,
7. Opatrenie č. MF/010175/2004-42.

**ČLÁNOK 4**

**TRANZITÍVNA PERIÓDA PRI PREVZATÍ RIS**

* 1. Zmluvné strany sa dohodli, že v prípade, ak Poskytovateľom nie je spoločnosť PosAm, spol. s r.o., so sídlom Pribinova 40, Bratislava – mestská časť Ružinov 811 09, IČO 31365078 (ďalej len **„Predchádzajúci poskytovateľ“**), prvý kalendárny rok odo dňa nadobudnutia účinnosti tejto SLA Zmluvy bude prebiehať proces tranzície, t. j. proces preberania prevádzky RIS, ako aj preberania zodpovednosti za dodržiavanie parametrov SLA Poskytovateľom (ďalej len **„Tranzitívna perióda pri prevzatí RIS“**), a to za podmienok dohodnutých v tejto SLA Zmluve a bližšie špecifikovaných v Rámcovom pláne tranzície, ktorý predstavuje Prílohu č. 2 SLA Zmluvy a v Detailnom pláne tranzície vypracovanom podľa bodu 4.4 tohto článku tejto SLA Zmluvy.
  2. Za účelom vylúčenia pochybností Zmluvné strany vyhlasujú, že Tranzitívna perióda pri prevzatí RIS bude v súlade s bodom 4.1 tohto článku tejto SLA Zmluvy trvať po dobu od 01. 01. 2026 do 31. 12. 2026, ak sa Zmluvné strany písomne nedohodnú inak.
  3. Zmluvné strany berú na vedomie a súhlasia s tým, že Tranzitívna perióda pri prevzatí RIS bude prebiehať počas plnej (ostrej) prevádzky RIS a po celú dobu trvania Tranzitívnej periódy pri prevzatí RIS poskytuje Objednávateľovi Služby Predchádzajúci poskytovateľ, na základe zmluvy uzavretej medzi Objednávateľom a Predchádzajúcim poskytovateľom (Rámcová dohoda na poskytovanie služieb aplikačnej podpory a rozvoja Rozpočtového informačného systému, https://www.crz.gov.sk/data/att/4371551\_dokument1.pdf) a Poskytovateľovi za obdobie Tranzitívnej periódy pri prevzatí RIS nevzniká nárok na žiadnu odmenu. Poskytovateľ nenesie zodpovednosť za vady Služieb poskytovaných Objednávateľovi (Predchádzajúcim poskytovateľom) po dobu trvania Tranzitívnej periódy pri prevzatí RIS, resp. za riadnu, funkčnú a bezpečnú prevádzku RIS a jeho úpravy, aktualizácie a rozvoj funkcionality po dobu trvania Tranzitívnej periódy pri prevzatí RIS, ak sa nepreukáže opak. Poskytovateľ sa zaväzuje znášať v plnom rozsahu všetky náklady súvisiace s procesom tranzície, ktoré mu vzniknú počas Tranzitívnej periódy pri prevzatí RIS bez akéhokoľvek nároku na ich náhradu voči Objednávateľovi.
  4. Zmluvné strany sa zaväzujú, že po nadobudnutí účinnosti tejto SLA Zmluvy v spolupráci s Predchádzajúcim poskytovateľom vypracujú a vzájomne odsúhlasia detailný plán tranzície, ktorý bude obsahovať najmä termíny ukončenia tranzície jednotlivých blokov, konkrétne postupy, zodpovednosti, kompetencie, zodpovedné osoby, kritériá prevzatia jednotlivých blokov ako aj celej tranzície (ďalej len **„Detailný plán tranzície“**). Podpisom Detailného plánu tranzície Oprávnenými osobami Objednávateľa, Poskytovateľa a Predchádzajúceho poskytovateľa sa stane Detailný plán tranzície súčasťou tejto SLA Zmluvy a je pre všetky zúčastnené strany záväzný.
  5. Tranzitívna perióda pri prevzatí RIS bude rozdelená do jednotlivých fáz (blokov) podľa procesov, ktoré systém RIS podporuje, v zmysle Rámcového plánu tranzície a Detailného plánu tranzície. V blokoch sú zaradené moduly RIS, ktoré vzájomne procesne súvisia, sú na seba úzko procesne a dátovo naviazané a ich tranzícia z vecného a aj technologického hľadiska bude realizovaná súbežne. Každý blok Tranzitívnej periódy pri prevzatí RIS bude ukončený jeho protokolárnym odovzdaním a prebratím. Podpisom protokolu o ukončení tranzície príslušného bloku (ďalej len **„Protokol o ukončení tranzície bloku“**) Oprávnenými osobami Objednávateľa, Poskytovateľa a Predchádzajúceho poskytovateľa, zúčastnené strany potvrdia riadne poskytnutie súčinnosti zo strany Predchádzajúceho poskytovateľa a pripravenosť Poskytovateľa poskytovať Objednávateľovi Služby prislúchajúce k preberanému bloku. Poskytovateľ sa zaväzuje odsúhlasiť (podpísať Oprávnenou osobou) Protokol o ukončení tranzície bloku v lehote najneskôr do 5 pracovných dní od jeho doručenia Poskytovateľovi, resp. v uvedenej lehote predložiť Objednávateľovi dôvodné námietky. Po zapracovaní námietok sa Poskytovateľ zaväzuje odsúhlasiť (podpísať Oprávnenou osobou) Protokol o ukončení tranzície bloku v lehote najneskôr do 5 pracovných dní od doručenia upraveného Protokolu o ukončení tranzície bloku Poskytovateľovi. Vzor Protokolu o ukončení tranzície bloku predstavuje Prílohu č. 3 tejto SLA Zmluvy. Za účelom vylúčenia pochybností, Zmluvné strany vyhlasujú, že podpisom Protokolu o ukončení tranzície bloku, Poskytovateľ nepreberá zodpovednosť za poskytovanie Služieb vo vzťahu k preberanému bloku, ktoré až do ukončenia Tranzitívnej periódy pri prevzatí RIS poskytuje Objednávateľovi výlučne Predchádzajúci poskytovateľ. Dokumenty podľa tohto bodu tejto SLA Zmluvy sa doručujú druhej Zmluvnej strane elektronicky a aj v listinnej forme.
  6. Po ukončení tranzície všetkých blokov, podpisom protokolu o ukončení tranzície (ďalej len **„Protokol o ukončení tranzície“**) Oprávnenými osobami Objednávateľa, Poskytovateľa a Predchádzajúceho poskytovateľa, zúčastnené strany potvrdia riadne ukončenie tranzície (Tranzitívnej periódy pri prevzatí RIS). Poskytovateľ sa zaväzuje Protokol o ukončení tranzície odsúhlasiť (podpísať Oprávnenou osobou) v lehote najneskôr do 5 pracovných dní odo dňa jeho doručenia Poskytovateľovi, resp. v danej lehote oznámiť Objednávateľovi dôvodné námietky k predloženému Protokolu o ukončení tranzície. Po zapracovaní námietok sa Poskytovateľ zaväzuje odsúhlasiť (podpísať Oprávnenou osobou) Protokol o ukončení tranzície v lehote najneskôr do 5 pracovných dní od doručenia upraveného Protokolu o ukončení tranzície Poskytovateľovi. Vzor Protokolu o ukončení tranzície predstavuje Prílohu č. 4 tejto SLA zmluvy. Podpisom Protokolu o ukončení tranzície Poskytovateľ zároveň potvrdzuje k 01. 01. 2027 prevzatie produkčného prostredia vrátane aktuálnych komentovaných zdrojových kódov prislúchajúcich k RIS, proprietárneho softvéru a súvisiacej dokumentácie. Za splnenia podmienky riadneho ukončenia tranzície podľa tohto bodu tejto SLA Zmluvy, dňom 01. 01. 2027 poskytuje Služby podľa tejto SLA Zmluvy Objednávateľovi výlučne Poskytovateľ. Dokumenty podľa tohto bodu tejto SLA Zmluvy sa doručujú druhej Zmluvnej strane elektronicky a aj v listinnej forme.
  7. Objednávateľ sa zaväzuje zabezpečiť, aby Predchádzajúci poskytovateľ poskytol počas Tranzitívnej periódy pri prevzatí RIS Poskytovateľovi a Objednávateľovi súčinnosť podľa ustanovení tejto SLA Zmluvy najmä v oblasti servisných a prevádzkových postupov, procesného modelu, architektúry RIS a integrácie informačných systémov na RIS. Súčinnosť Predchádzajúceho poskytovateľa bude spočívať predovšetkým v zaškolení Poskytovateľa a jej rozsah je bližšie špecifikovaný v Rámcovom pláne tranzície a následne bude bližšie konkretizovaný v Detailnom pláne tranzície. Objednávateľ sa zároveň zaväzuje zabezpečiť súčinnosť zo strany Predchádzajúceho poskytovateľa za účelom odovzdania komentovaných zdrojových kódov prislúchajúcich k RIS vrátane súvisiacej dokumentácie Poskytovateľovi podľa bodu 4.6 tohto článku tejto SLA Zmluvy.
  8. Poskytovateľ sa zaväzuje počas Tranzitívnej periódy pri prevzatí RIS poskytovať Objednávateľovi a Predchádzajúcemu poskytovateľovi súčinnosť v plnom rozsahu podľa ustanovení tejto SLA Zmluvy, Rámcového plánu tranzície a Detailného plánu tranzície tak, aby odo dňa 01. 01. 2027 bol Poskytovateľ schopný poskytovať Objednávateľovi Služby podľa ustanovení tejto SLA Zmluvy riadne a včas a aby prevzatím prevádzky RIS Poskytovateľom nedošlo k narušeniu bezpečnosti a funkčnosti RIS, aby bol zabezpečený plynulý prevod prevádzky a kontinuálne zabezpečenie Služieb. Vzhľadom na skutočnosť, že úpravy v RIS budú vyžadovať modifikáciu časti jeho zdrojových kódov, je nevyhnutné, aby Poskytovateľ počas Tranzitívnej periódy pri prevzatí RIS nadobudol osobitné technické know-how vzťahujúce sa k funkcionalite, optimalizácii a interoperabilite RIS podľa požiadaviek Objednávateľa.
  9. Vzhľadom na skutočnosť, že procesy tranzície jednotlivých blokov budú prebiehať súbežne, Poskytovateľ sa zaväzuje, že po celú dobu Tranzitívnej periódy pri prevzatí RIS, resp. jej jednotlivých blokov, bude disponovať dostatočnými personálnymi kapacitami, a to najmä v oblasti konzultačných a analytických zručností, ako aj kapacitami v oblasti architektúry, dizajnu a technológií, ktoré je potrebné v priebehu tranzície nadobudnúť.
  10. Poskytovateľ sa zaväzuje počas celej Tranzitívnej periódy pri prevzatí RIS za účelom poskytnutia riadnej súčinnosti podľa tohto článku tejto SLA Zmluvy zabezpečiť minimálne personálne pokrytie kapacít v nasledovnom rozsahu:
* Kľúčový expert č. 1 Hlavný projektový manažér,
* Kľúčový expert č. 2 Hlavný IT architekt,
* Kľúčový expert č. 3 a č. 4 Hlavný SW analytik (2 rôzne fyzické osoby),
* Kľúčový expert č. 5 Hlavný SW vývojár/programátor,
* Kľúčový expert č. 8 Hlavný test manažér,
* Kľúčový expert č. 9 Databázový špecialista,
* Špecialista – Projektový manažér (2 rôzne fyzické osoby),
* Špecialista – SW analytik (4 rôzne fyzické osoby),
* Špecialista - Programátor (7 rôznych fyzických osôb),
* Špecialista - Tester (3 rôzne fyzické osoby),
* Špecialista – Databázový špecialista,
* Špecialista – Administrátor prevádzky IT systémov (2 rôzne fyzické osoby).
  1. Poskytovateľ sa zaväzuje zabezpečiť prítomnosť osôb podľa bodu 4.10 tohto článku tejto SLA Zmluvy pri úkonoch a činnostiach súvisiacich s úvodnou tranzíciou v rozsahu dohodnutom touto SLA Zmluvou, Rámcovom pláne tranzície, Detailnom pláne tranzície a podľa potrieb a požiadaviek Objednávateľa a Predchádzajúceho poskytovateľa, pričom presné termíny zaškolení budú vopred stanovené po vzájomnej dohode Objednávateľa, Predchádzajúceho poskytovateľa a Poskytovateľa.
  2. Predmetom tranzície nebude zaškoľovanie Poskytovateľa do odbornej problematiky riadenia verejných financií. Zmluvné strany berú na vedomie nevyhnutnú potrebu znalosti odbornej problematiky riadenia verejných financií zo strany Poskytovateľa, čo Poskytovateľ potvrdzuje svojimi vyhláseniami v zmysle bodu 2.7 článku 2 tejto SLA Zmluvy.

**ČLÁNOK 5**

**MIESTO A TERMÍN POSKYTOVANIA SLUŽIEB**

1. Poskytovateľ sa zaväzuje poskytovať Objednávateľovi Služby podľa tejto SLA Zmluvy po riadnom ukončení Tranzitívnej periódy pri prevzatí RIS podľa článku 4 tejto SLA Zmluvy, t. j. odo dňa 01. 01. 2027. V prípade, ak je Poskytovateľ Predchádzajúcim poskytovateľom podľa bodu 4.1 článku 4 tejto SLA Zmluvy, Tranzitívna perióda pri prevzatí RIS podľa článku 4 tejto SLA Zmluvy neprebehne a Poskytovateľ sa zaväzuje poskytovať Objednávateľovi Služby podľa tejto SLA Zmluvy odo dňa nadobudnutia účinnosti tejto SLA Zmluvy.
2. Ak sa Zmluvné strany nedohodnú inak, miestom poskytovania Služieb je sídlo Objednávateľa a DataCentrum, a ak to technické podmienky umožňujú, a ak sa Zmluvné strany na tom dohodnú, Poskytovateľ môže poskytovať Služby aj prostredníctvom vzdialeného prístupu. Poskytovateľ je povinný rešpektovať všetky bezpečnostné, organizačné a technické opatrenia a ďalšie relevantné predpisy Objednávateľa spojené s prácou v priestoroch Objednávateľa i s prístupom k informačným technológiám a sieti Objednávateľa, ktoré Objednávateľ poskytol Poskytovateľovi v súlade s ustanoveniami tejto SLA Zmluvy a Prílohou č. 5 tejto SLA Zmluvy (Pravidlá prístupu tretích strán do objektov objednávateľa), ako aj všetky bezpečnostné, organizačné a technické opatrenia, ktoré mu pred poskytovaním služieb v sídle DataCentra poskytne DataCentrum.
3. Poskytovateľ sa zaväzuje poskytovať Paušálne služby aplikačnej podpory mesačne, v rámci Základného časového pokrytia služby v zmysle tejto SLA Zmluvy. V prípade potreby sa Poskytovateľ zaväzuje poskytovať Paušálne služby aplikačnej podpory nad rámec Základného časového pokrytia služby formou Núdzového zásahu. Proces riadenia poskytovania Paušálnych služieb aplikačnej podpory je bližšie špecifikovaný v bode 5.1 Prílohy č. 1 tejto SLA Zmluvy.
4. Poskytovateľ sa zaväzuje v rámci poskytovania Paušálnych služieb aplikačnej podpory zabezpečovať požadovanú dostupnosť RIS v jeho produkčnom a testovacom prostredí, a to podľa parametrov bližšie špecifikovaných v bode 4 Prílohy č. 1 tejto SLA Zmluvy.
5. V prípade potreby poskytnutia Služieb aplikačnej podpory na vyžiadanie vystaví Objednávateľ individuálnu písomnú požiadavku (ďalej len **„Požiadavka na zmenu“**) a elektronicky ju doručí Poskytovateľovi. Doručením Požiadavky na zmenu Poskytovateľovi je Požiadavka na zmenu pre Poskytovateľa záväzná. Súčasťou Požiadavky na zmenu je žiadosť Objednávateľa o vypracovanie štúdie realizovateľnosti a analýzy dopadov (ďalej len **„Štúdia realizovateľnosti“**) Poskytovateľom. Poskytovateľ doručí Štúdiu realizovateľnosti Objednávateľovi elektronicky prostredníctvom e-mailu v termíne do 10 pracovných dní odo dňa doručenia Požiadavky na zmenu Poskytovateľovi a následne aj v listinnej forme.
6. Požadovaný obsah Štúdie realizovateľnosti je bližšie špecifikovaný v bodoch 5.2.4 a 5.2.5 Prílohy č. 1 tejto SLA Zmluvy.
7. Po odsúhlasení Štúdie realizovateľnosti Objednávateľom vystaví Objednávateľ Poskytovateľovi objednávku podľa Štúdie realizovateľnosti na poskytnutie Služby aplikačnej podpory na vyžiadanie, ktorá bude obsahovať predpokladanú cenu a termín plnenia vrátane harmonogramu prác (ďalej len **„Objednávka“**) a elektronicky ju doručí Poskytovateľovi.
8. Poskytovateľ sa zaväzuje elektronicky doručiť Objednávateľovi potvrdenie prijatia Objednávky (scan Objednávky podpísaný Oprávnenou osobou Poskytovateľa v pozícii Projektového manažéra Poskytovateľa) s potvrdenou predpokladanou cenou a termínom plnenia vrátane harmonogramu prác najneskôr do 5 pracovných dní odo dňa doručenia Objednávky podľa bodu 5.7 tohto článku tejto SLA Zmluvy. Doručením potvrdenia prijatia Objednávky Objednávateľovi podľa predchádzajúcej vety sa považuje Objednávka za záväznú.
9. Objednávateľ zabezpečí prítomnosť zástupcu Objednávateľa pre príslušnú oblasť počas vykonávania Služby, pokiaľ sa vykonáva v sídle Objednávateľa.
10. Podrobnejší postup pri objednávaní Služieb aplikačnej podpory na vyžiadanie je uvedený v bode 5.2 Prílohy č. 1 k tejto SLA Zmluve.

**ČLÁNOK 6**

**RIEŠENIE INCIDENTOV**

* 1. Riešenie Incidentu je proces zahŕňajúci aktivity vedúce k odstráneniu neštandardného alebo nežiadúceho stavu počnúc identifikáciou Incidentu, jeho nahlásením, Lokalizáciou incidentu, Neutralizáciou incidentu až po Trvalé vyriešenie incidentu. Poskytovateľ sa zaväzuje vykonávať všetky úkony súvisiace s riadnym riešením Incidentu podľa predchádzajúcej vety, najmä úkony súvisiace s Lokalizáciou incidentu, Neutralizáciou incidentu a Trvalým vyriešením incidentu. Počas súbehu viacerých Incidentov sa Zmluvné strany zaväzujú postupovať pomocou Priorizácie a Princípu bezodkladnosti riešenia incidentov, ak to daná situácia umožňuje, pričom aj vo vysoko neštandardných a závažných situáciách je potrebné dbať na Priorizáciu a Princíp bezodkladnosti riešenia Incidentov.
  2. Pri poskytovaní Služieb môže dôjsť k výskytu Incidentov, ktoré môžu byť prevádzkového alebo bezpečnostného charakteru. Podľa závažnosti sa Prevádzkový incident delí na Kritický prevádzkový incident, Nekritický prevádzkový incident a Bežný prevádzkový incident. Bezpečnostné incidenty sa podľa závažnosti delia na Kritické bezpečnostné incidenty, Vysoko závažné bezpečnostné incidenty, Stredne závažné bezpečnostné incidenty a Nízko závažné bezpečnostné incidenty. Bezpečnostný incident môže i nemusí prebiehať súčasne s Prevádzkovým incidentom.
  3. Zmluvné strany sú povinné pri Bezpečnostnom incidente poskytnúť si bezodkladnú obojstrannú súčinnosť a postupovať tak, aby boli dodržané zákonné povinnosti v súlade so Zákonom o KB a ďalšími relevantnými všeobecne záväznými právnymi predpismi pre oblasť kybernetickej bezpečnosti.
  4. Poskytovateľ sa zaväzuje dodržať pri riešení Incidentov Reakčné doby, Doby neutralizácie incidentu a Doby trvalého vyriešenia incidentu v zmysle bodu 4 Prílohy č. 1 tejto SLA Zmluvy.
  5. Pre Služby aplikačnej podpory sú požadované 3 úrovne podpory s nasledujúcim označením:
* L1 (Level 1, priamy kontakt Objednávateľa) – jednotný kontaktný bod Objednávateľa - Centrum podpory užívateľov - Koncových používateľov RIS (DataCentrum),
* L2 podpory RIS (Level 2, postúpenie požiadaviek od L1),
* L3 (Level 3, postúpenie požiadaviek od L2, prípadne L1 podpory RIS).

Podporu úrovne L2 a L3 sa zaväzuje realizovať Poskytovateľ, rozsah týchto činností je definovaný v bode 3 časti A Prílohy č. 1 tejto SLA Zmluvy.

* 1. Požiadavky na riešenie problémov/požiadaviek/Incidentov (hlásenia) je Objednávateľ povinný nahlasovať telefonicky na tel. č. 0850 123 344 alebo e-mailom na adresu [cpu@datacentrum.sk](mailto:cpu@datacentrum.sk) alebo prostredníctvom internetovej aplikácie na stránke <https://helpdesk.datacentrum.sk> – jednotný kontaktný bod Objednávateľa, t. j. Centrum podpory užívateľov - Koncových používateľov RIS (DataCentrum) (ďalej len **„CPU“**). CPU zaeviduje hlásenie prostredníctvom Informačného systému pre správu požiadaviek (ďalej len **„Nástroj riadenia“).** V prípade, ak riešiteľská skupina nevie hlásenie vyriešiť, je hlásenie postúpené na Poskytovateľa ako Incident, pričom určí typ Incidentu (kategorizáciu).V Nástroji riadenia bude vygenerované jedinečné identifikačné číslo požiadavky na riešenie Incidentu a nasledujúca komunikácia Objednávateľa a Poskytovateľa bude prebiehať pod priradeným identifikačným číslom požiadavky na riešenie Incidentu.
  2. Poskytovateľ sa zaväzuje prijatie Incidentu bezodkladne potvrdiť v Nástroji riadenia a v prípade nedostupnosti Nástroja riadenia sa Poskytovateľ zaväzuje prijatie Incidentu potvrdiť e-mailom na adresu CPU uvedenú v bode 6.6 tejto SLA Zmluvy.
  3. Poskytovateľ sa zaväzuje pri riešení Incidentov postupovať v súlade s bodom 5.1 Prílohy č. 1 tejto SLA Zmluvy.
  4. Poskytovateľ sa zaväzuje v prípade výskytu Kritického prevádzkového incidentu alebo Kritického bezpečnostného incidentu bezodkladne kontaktovať Projektového manažéra Objednávateľa.
  5. Podpora poskytnutá Poskytovateľom Objednávateľovi pri riešení identifikovaného Incidentu predstavuje analýzu riešení, návrh riešení, určenie konkrétneho riešenia a samotné vyriešenie Incidentu. Poskytovateľ sa zaväzuje poskytnúť Objednávateľovi profylaktickú podporu a odporúčania na prevenciu pred Incidentami na prevádzkové účely RIS. Výber riešenia Incidentu je v kompetencii Poskytovateľa a musí byť zaznamenaný v Nástroji riadenia. Pokiaľ by riešenie Incidentu malo za následok zmenu logiky a fungovania RIS, je Poskytovateľ povinný na túto skutočnosť vopred písomne elektronicky upozorniť Objednávateľa.
  6. Poskytovateľ sa zaväzuje počas riešenia Incidentu kompletne otestovať riešenie Incidentu podľa Poskytovateľom vytvorených testovacích scenárov (manuálne, automaticky, integračne) a následne nasadiť riešenie Incidentu do testovacieho prostredia RIS. Po kompletnom otestovaní riešenia Incidentu v testovacom prostredí RIS Poskytovateľom a po súhlase Objednávateľa (prostredníctvom e-mailovej správy) sa Poskytovateľ zaväzuje nasadiť riešenie Incidentu do produkčného prostredia RIS. V prípade, ak sa v procese testovania vyskytnú na riešení Incidentu vady, Objednávateľ je oprávnený Službu neprevziať a vrátiť Poskytovateľovi na dopracovanie riešenia Incidentu. Poskytovateľ sa spolu s plnením podľa tohto bodu tejto SLA Zmluvy zaväzuje zároveň zabezpečiť aktualizáciu relevantnej dokumentácie, na ktorú malo riešenie Incidentu dopad. Doba trvalého vyriešenia incidentu prestáva plynúť nasadením riešenia do produkčného prostredia RIS za podmienky jeho následnej riadnej akceptácie podľa článku 7 tejto SLA Zmluvy.
  7. V prípade, ak bol Incident identifikovaný ako vada, postupujú Zmluvné strany podľa článku 8 tejto SLA Zmluvy. O tejto skutočnosti sa zaväzuje Poskytovateľ písomne v elektronickej forme informovať Objednávateľa v pracovný deň, kedy sa dozvedel o skutočnosti, že Incident bol identifikovaný ako vada.
  8. SLA parametre podľa tohto článku tejto SLA Zmluvy nebudú použité pre Služby aplikačnej podpory na vyžiadanie, pre ktoré budú v príslušných Objednávkach dohodnuté osobitné parametre poskytovania Služieb aplikačnej podpory na vyžiadanie.

**ČLÁNOK 7**

**AKCEPTÁCIA SLUŽIEB**

* 1. Akceptácia Paušálnych služieb aplikačnej podpory.
     1. Poskytovateľ sa zaväzuje odovzdať zoznam poskytnutých Paušálnych služieb aplikačnej podpory Poskytovateľom za kalendárny mesiac Objednávateľovi písomne prostredníctvom Akceptačného protokolu (ďalej len **„Akceptačný protokol k Paušálnym službám aplikačnej podpory“**) do 5. pracovného dňa nasledujúceho kalendárneho mesiaca. Akceptačný protokol k Paušálnym službám aplikačnej podpory sa doručuje Objednávateľovi elektronicky prostredníctvom e-mailu a aj v listinnej forme.
     2. Objednávateľ je oprávnený vzniesť pripomienky k Akceptačnému protokolu k Paušálnym službám aplikačnej podpory v lehote 5 pracovných dní odo dňa jeho doručenia Objednávateľovi a Poskytovateľ sa zaväzuje zapracovať pripomienky a predložiť (elektronicky prostredníctvom e-mailu a aj v listinnej forme) upravený Akceptačný protokol k Paušálnym službám aplikačnej podpory Objednávateľovi v lehote do 5 pracovných dní od doručenia pripomienok Objednávateľa. Za riadne poskytnutie Paušálnych služieb aplikačnej podpory sa považuje podpísanie Akceptačného protokolu k Paušálnym službám aplikačnej podpory oboma Zmluvnými stranami.
     3. Podrobnejší postup pri akceptácii Služieb aplikačnej podpory je uvedený v bode 5.1 Prílohy č. 1 k tejto SLA Zmluve.
  2. Akceptácia Služieb aplikačnej podpory na vyžiadanie.
     1. Po vypracovaní riešenia v zmysle Objednávky Objednávateľa sa Poskytovateľ zaväzuje vykonať nasadenie riešenia do testovacej prevádzky, oboznámiť Objednávateľa s funkcionalitami riešenia a požiadať Objednávateľa o realizáciu akceptačného testovania. Objednávateľ sa zaväzuje realizovať akceptačné testovanie v súlade s testovacím scenárom pripraveným Poskytovateľom.
     2. Poskytovateľ sa zároveň zaväzuje doručiť Objednávateľovi aktualizovanú dokumentáciu RIS k poskytnutým Službám aplikačnej podpory na vyžiadanie v elektronickej forme podľa príslušnej Objednávky (detailnú funkčnú špecifikáciu, technickú dokumentáciu, integračnú dokumentáciu, používateľské príručky a v prípade zmeny, na ktorú sa vzťahuje Vyhláška č. 401/2023, zaväzuje sa Poskytovateľ doručiť Objednávateľovi aktualizovanú dokumentáciu RIS podľa Vyhlášky č. 401/2023). Objednávateľ je oprávnený zaslať pripomienky k dokumentácii podľa tohto bodu tejto SLA Zmluvy v lehote do 5 pracovných dní odo dňa jej doručenia Objednávateľovi. Poskytovateľ sa zaväzuje dokumentáciu k poskytnutým Službám aplikačnej podpory na vyžiadanie prepracovať a doručiť ju Objednávateľovi v elektronickej forme v lehote do 5 pracovných dní odo dňa doručenia pripomienok Objednávateľa. Riadne dodanie dokumentácie k Službám aplikačnej podpory na vyžiadanie potvrdí Objednávateľ podpisom Akceptačného protokolu k Službám aplikačnej podpory na vyžiadanie podľa bodu 7.2.4 tejto SLA Zmluvy.
     3. Po úspešnom ukončení akceptačného testovania, ak akceptačné testovanie nepreukázalo zásadné nedostatky v požadovanej funkcionalite zmeny a ak poskytnuté Služby sú bez vád a nedorobkov, spĺňajú požiadavky podľa tejto SLA Zmluvy, súvisiacej legislatívy a požiadavky v zmysle obojstranne odsúhlasených funkčných špecifikácií podľa Štúdie realizovateľnosti a Objednávky, sa Objednávateľ zaväzuje odsúhlasiť riešenie (zmenu) v odovzdávacom protokole (ďalej len **„Odovzdávací protokol“**). Odovzdávací protokol sa doručuje Objednávateľovi elektronicky prostredníctvom e-mailu a aj v listinnej forme.
     4. Po úspešnom ukončení akceptačného testovania a následnom nasadení riešenia do produkčnej prevádzky RIS sa Poskytovateľ zaväzuje vystaviť akceptačný protokol (ďalej len **„Akceptačný protokol k Službám aplikačnej podpory na vyžiadanie“**), ktorého prílohou bude sumárny výkaz poskytnutých Služieb a zoznam poskytnutej aktualizovanej dokumentácie podľa bodu 7.2.2. tohto článku tejto SLA Zmluvy. Akceptačný protokol k Službám aplikačnej podpory na vyžiadanie sa Poskytovateľ zaväzuje predložiť Objednávateľovi písomne (elektronicky prostredníctvom e-mailu a aj v listinnej forme v 2 origináloch).
     5. Akceptačný protokol k Službám aplikačnej podpory na vyžiadanie sa zaväzuje Objednávateľ potvrdiť do 5 pracovných dní od jeho predloženia, resp. vzniesť v stanovenej lehote Poskytovateľovi pripomienky k predloženému Akceptačnému protokolu k Službám aplikačnej podpory na vyžiadanie. Upravený Akceptačný protokol k Službám aplikačnej podpory na vyžiadanie v zmysle pripomienok Objednávateľa sa Poskytovateľ zaväzuje predložiť Objednávateľovi do 5 pracovných dní od predloženia pripomienok.
     6. Za riadne poskytnutie Služieb aplikačnej podpory na vyžiadanie sa považuje podpísanie Akceptačného protokolu k Službám aplikačnej podpory na vyžiadanie oboma Zmluvnými stranami, t. j. Oprávnenými osobami Objednávateľa v pozícii Manažér kvality RIS, Manažér zmien Objednávateľa a Projektový manažér Objednávateľa a Oprávnenou osobou Poskytovateľa v pozícii Projektový manažér Poskytovateľa.
     7. Podrobnejší postup pri akceptácii Služieb aplikačnej podpory na vyžiadanie je uvedený v bode 5.2 Prílohy č. 1 k tejto SLA Zmluve.

**ČLÁNOK 8**

**ZÁRUKA A ODSTRAŇOVANIE VÁD**

* 1. Objednávateľ sa zaväzuje pri akceptácii Služieb preukázať a zdokumentovať, či bola požadovaná Služba odovzdaná riadne a včas a v súlade s účelom, cieľom a funkcionalitou RIS.
  2. V prípade, ak v rámci tejto SLA Zmluvy bude dodané také plnenie, ktorého výsledkom bude Dielo podľa článku 11 a/alebo článku 12 tejto SLA Zmluvy, platí že Poskytovateľ zodpovedá, že také Dielo je v čase jeho dodania bez vád. Za moment dodania Diela sa považuje podpis príslušného Akceptačného protokolu oboma Zmluvnými stranami. Poskytovateľ zodpovedá aj za vady Diela vzniknuté po dodaní Diela, ak boli spôsobené porušením povinností Poskytovateľa, pričom Poskytovateľ je povinný preukázať, že Vadu nezavinil.
  3. Ak majú poskytnuté Paušálne Služby aplikačnej podpory a/alebo Služby aplikačnej podpory na vyžiadanie vady, je Objednávateľ povinný bezodkladne upovedomiť Poskytovateľa o vzniknutých vadách.
  4. V prípade, ak v dôsledku vady dôjde k obmedzeniu, narušeniu prevádzky RIS alebo k prerušeniu jeho funkcií alebo funkcií potrebných pre riadne fungovanie a interoperabilitu s inými informačnými systémami, Poskytovateľ je povinný postupovať v súlade s článkom 6 tejto SLA Zmluvy, v lehotách v závislosti od toho, o aký druh vady zodpovedajúci kategórii Incidentu v konkrétnom prípade ide, a to od okamihu oznámenia vady Objednávateľom. Podľa druhu vady zodpovedajúcemu kategórii Incidentu sa bude odvíjať doba odstránenia vady (Incidentu), ak sa Zmluvné strany písomne nedohodnú inak. Poskytovateľ sa zaväzuje reagovať na nahlásenú vadu v reakčnej dobe podľa druhu vady zodpovedajúcemu kategórii Incidentu.
  5. V prípade preukázanej vady poskytnutej Služby, resp. vady Komponentu (resp. Diela), zaväzuje sa Poskytovateľ vadu odstrániť na svoje vlastné náklady, bezodkladne, resp. v lehotách podľa ustanovení tejto SLA Zmluvy a s minimalizovaním ohrozenia prevádzky RIS.
  6. Poskytovateľ poskytuje záruku na poskytnuté Služby ako aj záruku na vady Komponentov (Diela) po dobu   
     24 mesiacov odo dňa podpísania príslušného Akceptačného protokolu.
  7. Vzhľadom na to, že súčasťou poskytnutých Služieb podľa tejto SLA Zmluvy môže byť aj vytvorenie plnení, ktoré môžu napĺňať znaky počítačového programu v zmysle Autorského zákona, Poskytovateľ sa zaväzuje zabezpečiť, aby odovzdané Dielo nemalo v čase odovzdania ani počas trvania záručnej doby právne vady, predovšetkým nebolo zaťažené právami tretích osôb z priemyselného alebo iného duševného vlastníctva. Poskytovateľ sa zaväzuje v plnom rozsahu nahradiť Objednávateľovi škodu spôsobenú uplatnením nárokov tretích osôb z titulu porušenia ich chránených práv súvisiacich s plnením Poskytovateľa alebo jeho subdodávateľov podľa tejto SLA Zmluvy, resp. používaním RIS Objednávateľom. Zmluvné strany sa dohodli na vylúčení aplikácie ustanovenia § 435 ods. 1 a 2 Obchodného zákonníka v nadväznosti na ustanovenie § 559 druhá veta Obchodného zákonníka pri uplatnení práva Objednávateľa z právnych vád Diela.
  8. V prípade, ak budú mať Zmluvné strany za preukázané, že sa jedná o vadu služieb poskytnutých Predchádzajúcim poskytovateľom alebo vadu Diela alebo jeho časti dodaného Predchádzajúcim poskytovateľom a vada bola preukázaná počas záručnej doby v zmysle zmluvy uzavretej s Predchádzajúcim poskytovateľom podľa bodu 4.3 článku 4 tejto SLA Zmluvy, postupuje Objednávateľ v súlade s citovanou zmluvou.
  9. Objednávateľ je oprávnený vykonať zmeny do RIS bez straty záruky zmenou ovplyvnenej časti RIS len v prípade, že o zamýšľaných zmenách, ich rozsahu a charaktere Poskytovateľa vopred písomne spôsobom podľa bodu 16.4 článku 16 tejto SLA Zmluvy upozornil a Poskytovateľ mu udelil písomný súhlas spôsobom podľa bodu 16.4 článku 16 tejto SLA Zmluvy s vykonaním takýchto zmien. Písomné vyjadrenie k Objednávateľom požadovanej zmene je Poskytovateľ povinný najneskôr v lehote do 15 pracovných dní od doručenia písomného upozornenia Objednávateľa, doručiť na adresu Objednávateľa. Nedodržanie doručenia vyjadrenia Poskytovateľa podľa predchádzajúcej vety Objednávateľovi sa na základe dohody Zmluvných strán bude považovať za udelenie súhlasu Poskytovateľa s vykonaním požadovanej zmeny.
  10. Objednávateľ je oprávnený počas trvania tejto SLA Zmluvy vykonať zmeny do RIS bez súhlasu Poskytovateľa, čo má za následok stratu záruky zmenou ovplyvnenej časti RIS zo strany Poskytovateľa. Objednávateľ je povinný Poskytovateľa o tejto skutočnosti písomne spôsobom podľa bodu 16.4 článku 16 tejto SLA Zmluvy upovedomiť. Toto právo sa vzťahuje aj na zmeny vykonané treťou osobou v prospech Objednávateľa bez súhlasu Poskytovateľa.

**ČLÁNOK 9**

**PRÁVA A POVINNOSTI ZMLUVNÝCH STRÁN**

* 1. Objednávateľ sa zaväzuje:

1. poskytnúť Poskytovateľovi všetku potrebnú súčinnosť pri poskytovaní Služieb podľa navrhovaného spôsobu a postupu poskytnutia Služieb pri rešpektovaní technických a kapacitných možností Objednávateľa, a zaistiť súčinnosť tretích osôb spolupracujúcich s Objednávateľom, ak je taká súčinnosť potrebná pre riadne a včasné plnenie záväzkov Poskytovateľa podľa tejto SLA Zmluvy, v rozsahu, ktorý je výslovne uvedený v tejto SLA Zmluve (vrátane jej príloh); o poskytnutie súčinnosti sa Poskytovateľ zaväzuje požiadať Objednávateľa minimálne 5 pracovných dní vopred, ak táto SLA Zmluva nestanovuje inak,
2. za predpokladu dodržania bezpečnostných a prípadných ďalších interných predpisov Objednávateľa zabezpečiť pre Poskytovateľa poverenia, na základe ktorých bude môcť získavať informácie na dohodnutých miestach,
3. za predpokladu dodržania bezpečnostných a ďalších relevantných interných predpisov Objednávateľa sprístupniť v prípade potreby na nevyhnutný čas priestory, technickú, komunikačnú a systémovú infraštruktúru pre poskytovanie Služieb podľa tejto SLA Zmluvy a podľa potreby vzdialeného prístupu dohodnutou technológiou a zabezpečiť Poskytovateľovi na jeho žiadosť včas prístup ku všetkým zariadeniam, ku ktorým je jeho prístup potrebný pre poskytnutie Služieb, vrátane zdrojov energie, elektronickej komunikačnej siete, vrátane vzdialeného prístupu, atď. v rozsahu nevyhnutnom pre riadne poskytnutie Služby, pričom náklady tohto prístupu, energií atď. bude znášať Objednávateľ. Náklady na prevádzku komunikačnej linky pre vzdialený prístup bude znášať Poskytovateľ,
4. zabezpečiť v nevyhnutnom rozsahu prítomnosť Oprávnenej osoby Objednávateľa – v mieste plnenia u Objednávateľa na splnenie záväzku Poskytovateľa v zmysle tejto SLA Zmluvy,
5. zabezpečiť Oprávnené osoby podľa ustanovení tejto SLA Zmluvy pre jednotlivé oblasti s potrebnými kompetenciami pre rozhodovanie a oznámiť Poskytovateľovi akúkoľvek zmenu Oprávnených osôb podľa tejto SLA Zmluvy,
6. zabezpečiť, aby nemohlo dôjsť ku strate dát (len v prípade, ak k strate dát nedôjde systémovou chybou, chybou aplikácie alebo neošetrenou bezpečnostnou zraniteľnosťou), pre spracovanie ktorých boli Služby Poskytovateľa poskytnuté alebo použité a bude udržiavať aktuálne záložné kópie dát. Toto zabezpečenie bude vykonané podľa pokynov Poskytovateľa spôsobom, ktorý nezabráni prevádzke systému RIS počas pracovných hodín a zároveň nezabráni plneniu povinností Poskytovateľa podľa tejto SLA Zmluvy. Tým nie je dotknutá povinnosť Poskytovateľa postupovať s odbornou starostlivosťou v záujme predchádzaniu stratám takých dát. Je povinnosťou Objednávateľa zabezpečiť si riadnu technickú podporu HW prostredia systému RIS,
7. zabezpečiť si štandardnú podporu systémového SW. V prípade potreby vykonať aktivity nad aplikáciou, ktoré si vyžadujú podporu softvérového produktu (tzv. maintenance), je Objednávateľ povinný si túto podporu zabezpečiť v zmysle licenčných podmienok poskytovateľa licenčných práv jednotlivých SW,
8. zabezpečiť poskytovanie HW a SW podpory systému RIS a prevádzku infraštruktúry v rámci DataCentra. V opačnom prípade bude Poskytovateľ poskytovať služby podľa tejto SLA Zmluvy v obmedzenom rozsahu, čo ho však nezbavuje povinnosti vykonávať služby s odbornou starostlivosťou a povinnosti bezodkladne upozorniť Objednávateľa na dôsledky vyplývajúce z neposkytnutia HW a SW podpory systému RIS a prevádzky infraštruktúry v rámci DataCentra.
   1. Poskytovateľ sa zaväzuje:
9. poskytovať Služby riadne, včas, v súlade s ustanoveniami tejto SLA Zmluvy, v súlade s príslušnými všeobecne záväznými právnymi predpismi a pokynmi a požiadavkami Objednávateľa,
10. poskytovať Služby v súlade s dohodnutým účelom tejto SLA Zmluvy tak, aby bola zaistená riadna a bezpečná prevádzkyschopnosť, funkčnosť a úprava funkcionalít RIS v súlade s platnými všeobecne záväznými právnymi predpismi a aby bola zabezpečená sústavná interoperabilita RIS so všetkými informačnými systémami, s ktorými je RIS integrovaný a aby mohol Objednávateľ plniť svoje zákonné úlohy a riadny výkon verejnej moci,
11. v rámci poskytovaných Služieb podľa tejto SLA Zmluvy zabezpečiť modifikáciu súčasného RIS (vrátane modifikácie časti zdrojových kódov), implementáciu nových funkčností, skvalitnenie a zefektívnenie IT podpory rozpočtového procesu u Objednávateľa, na rozpočtových kapitolách ako aj v organizáciách štátnej správy a samosprávy,
12. v rámci poskytovania Služieb aplikačnej podpory na vyžiadanie primerane uplatňovať postupy v súlade a v zmysle Vyhlášky č. 401/2023, resp. obdobných právnych predpisov, ktoré nadobudnú účinnosť až po nadobudnutí účinnosti tejto SLA Zmluvy a súvisia s predmetom plnenia tejto SLA Zmluvy,
13. v rámci poskytovania Služieb aplikačnej podpory na vyžiadanie dodržiavať štandardy pre aktualizáciu informačno-komunikačných technológií v súlade s:

* Vyhláškou č. 401/2023,
* Vyhláškou č. 78/2020,
* Vyhláškou č. 179/2020,
* Vyhláškou č. 547/2021,
* Vyhláškou č. 362/2018,
* Vyhláškou č. 158/2018,
* obdobnými právnymi predpismi, ktoré nadobudnú účinnosť až po nadobudnutí účinnosti tejto SLA Zmluvy a súvisia s predmetom plnenia tejto SLA Zmluvy.

1. neodkladne písomne (v elektronickej forme) informovať Objednávateľa o každom prípadnom omeškaní, či iných skutočnostiach, ktoré by mohli ohroziť riadne a včasné poskytovanie Služieb podľa tejto SLA Zmluvy,
2. poskytovať Služby podľa tejto SLA Zmluvy s odbornou starostlivosťou, čestne, svedomito, hospodárne s využitím dostupných odborných znalostí a skúseností v súlade s jemu známymi záujmami Objednávateľa,
3. bez zbytočného odkladu prerokúvať s Objednávateľom všetky skutočnosti, ktoré by mohli negatívne ovplyvniť poskytovanie Služieb pri plnení jeho záväzkov podľa tejto SLA Zmluvy,
4. zabezpečiť priebežné evidovanie a vedenie si vykonaných činností a pracovných výkazov, ako aj bezodkladne ich poskytnúť na požiadanie Objednávateľovi,
5. predkladať v elektronickej forme Objednávateľovi písomné Správy o stave RIS podľa bodu 3.6 článku 3 tejto SLA Zmluvy.
   1. Poskytovateľ pred podpisom tejto SLA Zmluvy predložil Objednávateľovi osvedčenú fotokópiu platnej a účinnej poistnej zmluvy, ktorej predmetom je poistenie zodpovednosti za škodu spôsobenú konaním Poskytovateľa na poistnú sumu 1 000 000,00 eur (ďalej len **„Poistná zmluva“**). Poskytovateľ sa zaväzuje zabezpečiť, aby bola zachovaná platnosť a účinnosť Poistnej zmluvy po celú dobu platnosti a účinnosti tejto SLA Zmluvy za pôvodne dojednaných podmienok. V prípade uplatnenia Opcie č. I a/alebo Opcie č. II Objednávateľom, zaväzuje sa Poskytovateľ zabezpečiť platnosť a účinnosť Poistnej zmluvy aj počas predĺženej doby platnosti a účinnosti tejto SLA Zmluvy podľa článku 22 bodov 22.2 a/alebo 22.3 tejto SLA Zmluvy za pôvodne dojednaných poistných podmienok. V prípade Poistnej zmluvy na kratšiu poistnú dobu sa Poskytovateľ zaväzuje doručiť Objednávateľovi najneskôr ku dňu ukončenia platnosti predchádzajúcej poistnej zmluvy osvedčenú fotokópiu novej Poistnej zmluvy a potvrdenie o zaplatení poistného na príslušné poistné obdobie. Poskytovateľ sa zaväzuje kedykoľvek počas platnosti a účinnosti tejto SLA Zmluvy na požiadanie Objednávateľa doručiť Objednávateľovi osvedčenú fotokópiu platnej Poistnej zmluvy a doklad o zaplatení poistného na príslušné poistné obdobie. Poskytovateľ sa zaväzuje zabezpečiť vinkuláciu poistného plnenia podľa tohto bodu tejto SLA Zmluvy v prospech Objednávateľa po celú dobu platnosti a účinnosti tejto SLA Zmluvy a osvedčenú fotokópiu potvrdenia o zriadení vinkulácie poistného plnenia kedykoľvek počas uvedenej doby doručiť Objednávateľovi na jeho požiadanie. Porušenie záväzku Poskytovateľa zabezpečiť platnosť a účinnosť Poistnej zmluvy podľa tohto bodu tejto SLA Zmluvy a porušenie záväzku Poskytovateľa zabezpečiť vinkuláciu poistného plnenia podľa tohto bodu tejto SLA Zmluvy sú podstatnými porušeniami tejto SLA Zmluvy zo strany Poskytovateľa.
   2. V Poistnej zmluve nesmie byť ako poistený uvedený žiaden iný subjekt okrem Poskytovateľa. V prípade, ak sa budú na strane Poskytovateľa ako Zmluvnej strany podieľať viaceré subjekty, Poskytovateľ sa zaväzuje predložiť Objednávateľovi Poistnú zmluvu uzavretú medzi poistiteľom a všetkými subjektami na strane Poskytovateľa ako poistenými/spolupoistenými alebo predložiť samostatné Poistné zmluvy, uzavreté s každým subjektom na strane Poskytovateľa zvlášť. V prípade Poistných zmlúv uzatváraných jednotlivými subjektami na strane Poskytovateľa samostatne, musia byť uvedené Poistné zmluvy dojednané na poistnú sumu zodpovedajúcu výške percentuálneho podielu, akým sa subjekt na strane Poskytovateľa podieľa na plnení predmetu tejto SLA Zmluvy podľa Zmluvy o združení.
   3. Poskytovateľ sa zaväzuje na svoje náklady získať neodvolateľnú záruku vo forme záručnej listiny vystavenej bankou so sídlom v Slovenskej republike alebo v členskom štáte EÚ alebo pobočkou zahraničnej banky v Slovenskej republike alebo v členskom štáte EÚ a originál záručnej listiny (ďalej len „Banková záruka“) doručiť Objednávateľovi do 15 pracovných dní odo dňa nadobudnutia účinnosti tejto SLA Zmluvy, ak je Poskytovateľom Predchádzajúci poskytovateľ, resp. do 15 pracovných dní odo dňa riadneho ukončenia tranzície podľa bodu 4.6 článku 4 tejto SLA Zmluvy, ak Poskytovateľom nie je predchádzajúci poskytovateľ. V Bankovej záruke musí banka so sídlom v Slovenskej republike alebo v členskom štáte EÚ alebo pobočka zahraničnej banky v Slovenskej republike alebo v členskom štáte EÚ (ďalej len „Banka“) písomne vyhlásiť, že neodvolateľne, bez akýchkoľvek námietok a bez skúmania zmluvného vzťahu a právneho dôvodu na prvú výzvu Objednávateľa uspokojí Objednávateľa uhradením peňažnej sumy alebo peňažných súm v akejkoľvek výške, ktorých celková výška neprekročí sumu 1 000 000,00 eur (ďalej len „Garantovaná čiastka“). Garantovanú čiastku požaduje Objednávateľ ako zábezpeku prípadných záväzkov Poskytovateľa voči Objednávateľovi na náhradu škody, zmluvnej pokuty, záväzkov vyplývajúcich z vád plnenia a iných peňažných záväzkov Poskytovateľa voči Objednávateľovi vzniknutých v dôsledku porušenia záväzkov Poskytovateľa vyplývajúcich mu z tejto SLA Zmluvy alebo zo všeobecne záväzných právnych predpisov. Poskytovateľ sa zaväzuje zabezpečiť, aby Banková záruka bola platná, účinná a vymáhateľná po celú dobu platnosti a účinnosti tejto SLA Zmluvy. V prípade uplatnenia Opcie č. I a/alebo Opcie č. II Objednávateľom, zaväzuje sa Poskytovateľ zabezpečiť predĺženie (obnovenie) Bankovej záruky po celú predĺženú dobu platnosti a účinnosti tejto SLA Zmluvy podľa článku 22 bodov 22.2 a/alebo 22.3 tejto SLA Zmluvy za pôvodne dojednaných podmienok.
   4. Po dobu od ukončenia platnosti a účinnosti tejto SLA Zmluvy do uplynutia záručnej doby podľa článku 8 bodu 8.6 tejto SLA Zmluvy sa Poskytovateľ zaväzuje zabezpečiť predĺženie (obnovenie) Bankovej záruky za pôvodne dojednaných podmienok podľa bodu 9.5 tohto článku tejto SLA Zmluvy s výnimkou Garantovanej čiastky, ktorá sa znižuje na sumu 500 000,00 eur.
   5. Banku a Bankovú záruku (obsah záručnej listiny) musí vopred schváliť Objednávateľ, súhlas Objednávateľa sa doručuje spôsobom podľa bodu 16.4 článku 16 tejto SLA Zmluvy.
   6. V prípade predĺženia (obnovenia) Bankovej záruky sa Poskytovateľ zaväzuje predložiť Objednávateľovi originál predĺženia (obnovenia) Bankovej záruky najmenej 5 pracovných dní pred uplynutím doby, na ktorú bola vystavená pôvodná Banková záruka.
   7. Platnosť Bankovej záruky končí:
      1. dňom, kedy bude Banke vrátený originál Bankovej záruky alebo
      2. dňom vyčerpania Garantovanej čiastky plnením podľa Bankovej záruky v prospech Objednávateľa alebo
      3. dňom, kedy Banka obdržala písomné prehlásenie Objednávateľa, v ktorom bude uvedené, že Bankovú záruku považuje Objednávateľ za ukončenú a vzdáva sa akéhokoľvek nároku na plnenie z Bankovej záruky alebo
      4. uplynutím doby, na ktorú bola Banková záruka vystavená,

a to podľa toho, ktorá z uvedených skutočností nastane skôr.

* 1. Objednávateľ sa zaväzuje vrátiť Bankovú záruku Poskytovateľovi do 30 kalendárnych dní po uplynutí záručnej doby podľa článku 8 bodu 8.6 tejto SLA Zmluvy.
  2. Na základe dohody Zmluvných strán musí Banková záruka podliehať Jednotným pravidlám pre záruky vyplatiteľné na požiadanie, vydaným Medzinárodnou obchodnou komorou ako publikácia č. 758, revidované v roku 2010 (ďalej len „Pravidlá ICC 758“). Pravidlá ICC 758 majú prednosť pred dispozitívnymi ustanoveniami právneho poriadku Slovenskej republiky a podmienky uvedené v Bankovej záruke podľa bodov 9.5 až 9.10 tohto článku tejto SLA Zmluvy majú prednosť pred Pravidlami ICC 758.
  3. V prípade, ak sa budú na strane Poskytovateľa ako Zmluvnej strany podieľať viaceré subjekty, Poskytovateľ sa zaväzuje predložiť Objednávateľovi Bankovú záruku, kde na strane dlžníka/príkazcu Bankovej záruky budú uvedené všetky subjekty na strane Poskytovateľa.
  4. Porušenie povinnosti Poskytovateľa zabezpečiť v súlade s ustanoveniami tohto článku tejto SLA Zmluvy platnosť, účinnosť a vymáhateľnosť Bankovej záruky po celú dobu platnosti a účinnosti tejto SLA Zmluvy, resp. predĺženej doby platnosti a účinnosti tejto SLA Zmluvy podľa článku 22 bodov 22.2 a/alebo 22.3 tejto SLA Zmluvy, resp. počas záručnej doby podľa článku 8 bodu 8.6 tejto SLA Zmluvy, je podstatným porušením tejto SLA Zmluvy zo strany Poskytovateľa.
  5. Objednávateľ je oprávnený kedykoľvek požiadať Poskytovateľa o doručenie originálu písomného potvrdenia Banky o tom, že Banková záruka trvá, je platná a účinná. Ak nebude Objednávateľovi v lehote 14 kalendárnych dní od doručenia požiadavky Poskytovateľovi, doručené potvrdenie Banky podľa predchádzajúcej vety, považuje sa to za podstatné porušenie tejto SLA Zmluvy zo strany Poskytovateľa.
  6. Pri plnení tejto SLA Zmluvy sa Poskytovateľ zaväzuje zaviesť a vykonávať všetky nevyhnutné a vhodné postupy a opatrenia vedúce k zabráneniu protispoločenskej činnosti, vrátane korupcie.
  7. Poskytovateľ vyhlasuje, že podľa jeho vedomostí žiaden z jeho predstaviteľov, zástupcov, zamestnancov alebo iných osôb konajúcich v jeho mene pri poskytovaní plnenia predmetu tejto SLA Zmluvy neponúka, ani nebude priamo alebo nepriamo ponúkať, dávať, vyžadovať ani prijímať finančné prostriedky alebo akékoľvek oceniteľné hodnoty alebo poskytovať akékoľvek výhody, dary alebo pohostenia zamestnancovi Objednávateľa za účelom ovplyvňovať konanie takejto osoby v jej funkcii s využitím odmeňovania alebo navádzania k nekorektnému výkonu príslušnej funkcie alebo činnosti akoukoľvek osobou za účelom získania alebo udržania výhody pri podnikateľskej činnosti.
  8. Poskytovateľ sa zaväzuje okamžite oznámiť primeranou formou Objednávateľovi akékoľvek podozrenie na porušenie bodov 9.15 a/alebo 9.16 tejto SLA Zmluvy a byť plne súčinný pri dôkladnom vyšetrení podozrenia.
  9. V prípade porušenia bodov 9.15 a/alebo 9.16 tejto SLA Zmluvy Poskytovateľom (podstatné porušenie tejto SLA Zmluvy) je Objednávateľ oprávnený, aj bez predchádzajúceho upozornenia, odstúpiť od tejto SLA Zmluvy, a to s okamžitou platnosťou bez toho, aby Poskytovateľovi vznikol akýkoľvek nárok zo zodpovednosti za odstúpenie Objednávateľa od tejto SLA Zmluvy.
  10. Poskytovateľ sa zaväzuje, že ak bude preukázané protispoločenské konanie a/alebo porušenie protikorupčného správania, odškodní Poskytovateľ Objednávateľa v rozsahu podľa platných všeobecne záväzných právnych predpisov za akúkoľvek stratu, ujmu, poškodenie alebo nahradí Objednávateľovi náklady vzniknuté v priamej príčinnej súvislosti s porušením bodov 9.15 a/alebo 9.16 tejto SLA Zmluvy.
  11. Zmluvné strany sa výslovne dohodli, že Poskytovateľ nie je oprávnený bez predchádzajúceho písomného súhlasu Objednávateľa doručeného spôsobom podľa bodu 16.4 článku 16 tejto SLA Zmluvy, postúpiť na tretiu osobou a ani založiť akékoľvek svoje pohľadávky vzniknuté na základe alebo súvislosti s touto SLA Zmluvou alebo plnením záväzkov podľa tejto SLA Zmluvy.
  12. Zmluvné strany sa dohodli, že Poskytovateľ nie je oprávnený jednostranne započítať akúkoľvek svoju pohľadávku voči pohľadávkam Objednávateľa.

**ČLÁNOK 10**

**CENA A PLATOBNÉ PODMIENKY**

* 1. Celková cena za Služby poskytnuté na základe tejto SLA Zmluvy je stanovená dohodou Zmluvných strán v zmysle Zákona o cenách v celkovej maximálnej výške .............................. eur bez DPH, čo predstavuje ................................ eur s DPH. V celkovej cene podľa tohto bodu tejto SLA zmluvy (celkovom finančnom limite tejto SLA Zmluvy) sú zahrnuté všetky náklady Poskytovateľa súvisiace s poskytovaním Služieb podľa tejto SLA Zmluvy počas doby trvania tejto SLA Zmluvy v zmysle bodu 22.1 článku 22 tejto SLA Zmluvy.
  2. V prípade uplatnenia Opcie č. I a následne uzavretého dodatku k tejto SLA Zmluve podľa ustanovenia bodu 22.2 článku 22 tejto SLA Zmluvy, celková cena za Služby poskytnuté na základe tejto SLA Zmluvy je stanovená dohodou Zmluvných strán v zmysle Zákona o cenách v celkovej maximálnej výške .............................. eur bez DPH, čo predstavuje ................................ eur s DPH. V celkovej cene podľa tohto bodu tejto SLA Zmluvy sú zahrnuté všetky náklady Poskytovateľa súvisiace s poskytovaním Služieb podľa tejto SLA Zmluvy počas doby trvania tejto SLA Zmluvy, predĺženej v zmysle bodu 22.2 článku 22 tejto SLA Zmluvy.
  3. V prípade uplatnenia Opcie č. II a následne uzavretého dodatku k tejto SLA Zmluve podľa ustanovenia bodu 22.3 článku 22 tejto SLA Zmluvy, celková cena za Služby poskytnuté na základe tejto SLA Zmluvy je stanovená dohodou Zmluvných strán v zmysle Zákona o cenách v celkovej maximálnej výške .............................. eur bez DPH, čo predstavuje ................................ eur s DPH. V celkovej cene podľa tohto bodu tejto SLA Zmluvy sú zahrnuté všetky náklady Poskytovateľa súvisiace s poskytovaním Služieb podľa tejto SLA Zmluvy počas doby trvania tejto SLA Zmluvy, predĺženej v zmysle bodov 22.2 a 22.3 článku 22 tejto SLA Zmluvy.
  4. Celková cena podľa bodu 10.1 tohto článku tejto SLA Zmluvy pozostáva z:

1. Ceny za Paušálne služby aplikačnej podpory – mesačný paušál:
2. Cena bez DPH: ......................eur / mesačne,
3. Cena s DPH: ......................eur / mesačne.

Celková cena za Paušálne služby aplikačnej podpory za obdobie platnosti a účinnosti tejto SLA Zmluvy v zmysle bodu 22.1 článku 22 tejto SLA Zmluvy predstavuje sumu ............................eur bez DPH, čo predstavuje .................................. eur s DPH.

Celková cena za Paušálne služby aplikačnej podpory za obdobie platnosti a účinnosti tejto SLA Zmluvy, predĺženej v zmysle bodu 22.2 článku 22 tejto SLA Zmluvy predstavuje sumu ........................... eur bez DPH, čo predstavuje ............................... eur s DPH.

Celková cena za Paušálne služby aplikačnej podpory za obdobie platnosti a účinnosti tejto SLA Zmluvy predĺženej v zmysle bodov 22.2 a 22.3 článku 22 tejto SLA Zmluvy predstavuje sumu ........................... eur bez DPH, čo predstavuje ............................... eur s DPH.

1. Ceny za Služby aplikačnej podpory na vyžiadanie vytvorenej ako súčin jednotkovej ceny - sadzby výkonov Poskytovateľa podľa Prílohy č. 9 tejto SLA Zmluvy a množstva poskytnutých výkonov na základe Akceptačného protokolu k poskytnutým Službám aplikačnej podpory na vyžiadanie podpísaného Oprávnenými osobami oboch Zmluvných strán.

Celková maximálna cena za Služby aplikačnej podpory na vyžiadanie za obdobie platnosti a účinnosti tejto SLA Zmluvy v zmysle bodu 22.1 článku 22 tejto SLA Zmluvy predstavuje sumu ............................ eur bez DPH, čo predstavuje .................................. eur s DPH.

Celková maximálna cena za Služby aplikačnej podpory na vyžiadanie za obdobie platnosti a účinnosti tejto SLA Zmluvy predĺženej v zmysle bodu 22.2 článku 22 tejto SLA Zmluvy predstavuje sumu ............................ eur bez DPH, čo predstavuje .................................. eur s DPH.

Celková maximálna cena za Služby aplikačnej podpory na vyžiadanie za obdobie platnosti a účinnosti tejto SLA Zmluvy predĺženej v zmysle bodov 22.2 a 22.3 článku 22 tejto SLA Zmluvy predstavuje sumu ............................ eur bez DPH, čo predstavuje .................................. eur s DPH.

* 1. Na základe dohody Zmluvných strán, Cenu za paušálne služby aplikačnej podpory a Cenu sa Služby aplikačnej podpory na vyžiadanie (hodinové sadzby výkonov Poskytovateľa podľa Prílohy č. 9 tejto SLA Zmluvy) je možné meniť písomným dodatkom k tejto SLA Zmluve v závislosti od dosiahnutej miery inflácie/deflácie nasledovne:
     1. Posudzuje sa kumulatívna miera inflácie za obdobie odo dňa 01. 01. 2026 ku koncu príslušného kalendárneho roku (ďalej len **„Kumulatívna miera inflácie“**). Za účelom stanovenia Kumulatívnej miery inflácie sa zohľadňuje ročná miera inflácie dosiahnutá vždy za predchádzajúci kalendárny rok, počítaná ako ročný priemer miery inflácie určenej podľa čiastkového indexu „Priemerná nominálna mesačná mzda zamestnanca v informáciách a komunikácii – mesačné údaje [ik2003ms] - Počítačové programovanie, poradenstvo a súvisiace služby“, ktorý zverejňuje Štatistický úrad Slovenskej republiky obvyklým spôsobom vždy ku koncu nasledujúceho kalendárneho mesiaca.
     2. Ak Kumulatívna miera inflácie vypočítaná podľa bodu 10.5 písmena a) tejto SLA Zmluvy presiahne ku koncu príslušného kalendárneho roku hodnotu 15 %, Zmluvné strany sa môžu v nasledujúcom kalendárnom roku dohodnúť na úprave Ceny za paušálne služby aplikačnej podpory a Ceny za Služby aplikačnej podpory na vyžiadanie (hodinové sadzby výkonov Poskytovateľa podľa Prílohy č. 9 tejto SLA Zmluvy) nasledovne:
        1. Cena za paušálne služby aplikačnej podpory a Cena za Služby aplikačnej podpory na vyžiadanie (hodinové sadzby výkonov Poskytovateľa podľa Prílohy č. 9 tejto SLA Zmluvy) sa navýši o mieru inflácie zodpovedajúcu 80 % dosiahnutej Kumulatívnej miery inflácie.
        2. V prípade postupu Zmluvných strán podľa bodu 10.5 písmena b) odseku i tejto SLA Zmluvy sa navýši Cena za Paušálne služby aplikačnej podpory – mesačný paušál a Cena za Služby aplikačnej podpory na vyžiadanie (hodinové sadzby výkonov Poskytovateľa podľa Prílohy č. 9 tejto SLA Zmluvy) od prvého dňa kalendárneho mesiaca nasledujúceho po účinnosti dodatku k tejto SLA Zmluve, predmetom ktorého bude úprava ceny za Služby podľa bodu 10.5 písmena b) tohto článku tejto SLA Zmluvy. Úpravou ceny za Služby podľa predchádzajúcej vety dochádza k navýšeniu celkového finančného limitu tejto SLA Zmluvy podľa bodu 10.1 (resp. 10.2 a 10.3) tohto článku tejto SLA Zmluvy. Za účelom vylúčenia pochybností Zmluvné strany deklarujú, že percentuálne navýšenie celkového finančného limitu tejto SLA Zmluvy sa dotýka iba tej časti celkového finančného limitu tejto SLA Zmluvy, ktorá ku dňu nadobudnutia účinnosti dodatku nebola vyčerpaná. V prípade Služieb aplikačnej podpory na vyžiadanie predstavuje nevyčerpaná časť finančného limitu tú časť Celkovej maximálnej ceny za Služby aplikačnej podpory na vyžiadanie, ktorá prislúcha k Službám aplikačnej podpory na vyžiadanie, ktoré neboli ku dňu nadobudnutia účinnosti dodatku objednané.
     3. Ak Kumulatívna miera inflácie vypočítaná podľa bodu 10.5 písmena a) tejto SLA Zmluvy dosiahne ku koncu príslušného kalendárneho roku zápornú hodnotu -5 % alebo menej, Zmluvné strany sa môžu v nasledujúcom kalendárnom roku dohodnúť na úprave Ceny za paušálne služby aplikačnej podpory a Ceny za Služby aplikačnej podpory na vyžiadanie (hodinové sadzby výkonov Poskytovateľa podľa Prílohy č. 9 tejto SLA Zmluvy) nasledovne:

1. Cena za paušálne služby aplikačnej podpory a Cena sa Služby aplikačnej podpory na vyžiadanie (hodinové sadzby výkonov Poskytovateľa podľa Prílohy č. 9 tejto SLA Zmluvy) sa zníži o dosiahnutú zápornú hodnotu Kumulatívnej miery inflácie.
2. V prípade postupu Zmluvných strán podľa bodu 10.5 písmena c) odseku i tejto SLA Zmluvy sa zníži Cena za Paušálne služby aplikačnej podpory – mesačný paušál a Cena za Služby aplikačnej podpory na vyžiadanie (hodinové sadzby výkonov Poskytovateľa podľa Prílohy č. 9 tejto SLA Zmluvy) od prvého dňa kalendárneho mesiaca nasledujúceho po účinnosti dodatku k tejto SLA Zmluve, predmetom ktorého bude úprava ceny za Služby podľa bodu 10.5 písmena c) tohto článku tejto SLA Zmluvy. Úpravou ceny za Služby podľa predchádzajúcej vety dochádza k zníženiu celkového finančného limitu tejto SLA Zmluvy podľa bodu 10.1 (resp. 10.2 a 10.3) tohto článku tejto SLA Zmluvy. Za účelom vylúčenia pochybností Zmluvné strany deklarujú, že percentuálne zníženie celkového finančného limitu tejto SLA Zmluvy sa dotýka iba tej časti ceny, ktorá ku dňu nadobudnutia účinnosti dodatku nebola vyčerpaná. V prípade Služieb aplikačnej podpory na vyžiadanie predstavuje nevyčerpaná časť finančného limitu tú časť Celkovej maximálnej ceny za Služby aplikačnej podpory na vyžiadanie, ktorá prislúcha k Službám aplikačnej podpory na vyžiadanie, ktoré neboli ku dňu nadobudnutia účinnosti dodatku objednané.
   * 1. V prípade, ak sa Zmluvné strany postupom podľa bodu 10.5 písmena a) až c) tohto článku tejto SLA Zmluvy v príslušnom kalendárnom roku dohodnú na navýšení/znížení ceny, na ďalšie prípadné navýšenia/zníženia ceny v dôsledku dosiahnutej miery inflácie/deflácie sa uplatní postup podľa bodu 10.5 písmen a) až c) tohto článku tejto SLA Zmluvy s tým, že Kumulatívna miera inflácie sa opäť začne posudzovať počnúc prvým dňom kalendárneho roku, v ktorom nadobudol účinnosť dodatok, predmetom ktorého bola úprava ceny za Služby podľa bodu 10.5 tohto článku tejto SLA Zmluvy.
     2. Zmenu ceny podľa bodu 10.5 tohto článku tejto SLA Zmluvy si Zmluvná strana môže písomne (elektronicky prostredníctvom e-mailu a aj v listinnej forme) uplatniť voči druhej Zmluvnej strane najneskôr do 31. marca kalendárneho roka nasledujúceho po kalendárnom roku, za ktorý sa zohľadňuje dosiahnutá miera inflácie/deflácie, a to predložením dodatku k tejto SLA Zmluve, predmetom ktorého bude úprava ceny podľa bodu 10.5 tohto článku tejto SLA Zmluvy.
   1. S výnimkou ustanovenia bodu 10.5 tohto článku tejto SLA Zmluvy sú jednotkové ceny uvedené v tejto SLA Zmluve pevné a nemenné a záväzné po celú dobu platnosti a účinnosti tejto SLA Zmluvy, vrátane predĺženej doby platnosti a účinnosti tejto SLA Zmluvy pri uplatnení Opcie č. I a/alebo Opcie č. II.
   2. Aby sa predišlo pochybnostiam, Poskytovateľ berie na vedomie a podpisom tejto SLA Zmluvy súhlasí, že Objednávateľ nie je povinný vyčerpať celkovú výšku finančného limitu tejto SLA Zmluvy podľa bodu 10.1 tohto článku tejto SLA Zmluvy ani celkovú cenu za Služby poskytnuté na základe tejto SLA Zmluvy podľa bodu 10.2 a/alebo 10.3 tohto článku tejto SLA Zmluvy. Prípadným nedočerpaním súm podľa predchádzajúcej vety zo strany Objednávateľa nedochádza k porušeniu povinností Objednávateľa vyplývajúcich z tejto SLA Zmluvy.
   3. Objednávateľ sa zaväzuje uhradiť cenu za Služby, ku ktorej bude pripočítaná DPH v zmysle platných právnych predpisov. Na základe dohody Zmluvných strán sa v prípade zmeny sadzby DPH nevyžaduje uzavretie dodatku k tejto SLA Zmluve.
   4. Poskytovateľ je oprávnený fakturovať cenu podľa tohto bodu 10.4 písm. a) tohto článku tejto SLA Zmluvy mesačne za každý kalendárny mesiac, v ktorom boli Paušálne služby aplikačnej podpory poskytnuté, a to najneskôr do 15 kalendárnych dní nasledujúceho kalendárneho mesiaca. Prvá faktúra za poskytované Paušálne služby aplikačnej podpory za obdobie od dátumu začatia poskytovania Paušálnych služieb aplikačnej podpory po začiatok nasledujúceho kalendárneho mesiaca bude obsahovať pomernú časť ceny za Paušálne služby aplikačnej podpory pripadajúce na počet kalendárnych dní za obdobie poskytovania Paušálnych služieb aplikačnej podpory do konca príslušného kalendárneho mesiaca.
   5. Poskytovateľ je oprávnený fakturovať cenu podľa bodu 10.4 písm. b) tohto článku tejto SLA Zmluvy po poskytnutí príslušných Služieb aplikačnej podpory na vyžiadanie a ich akceptácii Objednávateľom. Poskytovateľ sa zaväzuje vystaviť príslušné faktúry za Služby aplikačnej podpory na vyžiadanie do 15 kalendárnych dní od ich riadneho poskytnutia a akceptácie v súlade s článkom 7 tejto SLA Zmluvy.
   6. Poskytovateľ je povinný poskytovať Služby aj v prípade omeškania Objednávateľa so zaplatením ceny za Služby.
   7. Faktúry sú Objednávateľovi doručované výlučne jedným z nasledovných spôsobov:
3. elektronicky e-mailom vo formáte PDF na adresu elektronickej pošty: [podatelna@mfsr.sk](mailto:podatelna@mfsr.sk). Jeden e-mail môže obsahovať maximálne 1 PDF faktúru, maximálna veľkosť e-mailu je 10 MB. Faktúra vo formáte PDF musí byť pripojená ako príloha k e-mailu. Prílohy k faktúre sa nesmú odosielať ako samostatný súbor, ale musia byť súčasťou faktúry (t. j. prílohou musí byť len jediný PDF súbor, ktorý musí obsahovať všetky strany faktúry, vrátane všetkých jej príloh). Žiadne ďalšie prílohy (JPG, GIF atď.) nesmú byť z dôvodu dodržiavania pravidiel kybernetickej bezpečnosti súčasťou e-mailu,
4. hodnoverne elektronicky prostredníctvom elektronickej schránky ministerstva zriadenej na portáli Slovensko.sk. Adresa elektronickej schránky - UPVS ID: ico://sk/00151742. Jedna správa môže obsahovať maximálne jednu faktúru. Prílohy k faktúre sa nesmú odosielať ako samostatný súbor, musia byť súčasťou faktúry (t. j. prílohou musí byť len jediný PDF súbor, ktorý bude obsahovať všetky strany faktúry, vrátane všetkých jej príloh). Správa môže byť len vo formáte PDF, TXT, PNG, XML. Maximálna veľkosť všetkých objektov vložených do správy nemôže presiahnuť 33 MB,
5. spôsobom podľa Zákona o elektronickej fakturácii po zriadení informačného systému elektronickej fakturácie (ďalej len „Fakturačný systém“). Zmluvné strany berú na vedomie, že po zriadení Fakturačného systému bude možné doručovať faktúry Objednávateľovi výlučne spôsobom podľa písmena b) alebo c) tohto bodu tejto SLA Zmluvy. V prípade, ak Poskytovateľ vystaví a doručí Objednávateľovi faktúru v zmysle Zákona o elektronickej fakturácii, musí mať takto vystavená faktúra všetky náležitosti v súlade s § 2 ods. 2 Zákona o elektronickej fakturácii.
   1. V prípade faktúry za Paušálne služby aplikačnej podpory prílohou faktúry musí byť kópia príslušného Akceptačného protokolu a zoznam Paušálnych služieb aplikačnej podpory poskytnutých za kalendárny mesiac. V prípade faktúry za Služby aplikačnej podpory na vyžiadanie prílohou faktúry musí byť kópia príslušného Akceptačného protokolu a sumárny výkaz prác k príslušnej Objednávke a vo faktúre musí byť uvedené, či sa jedná o Nadpaušálne služby alebo Služby realizácie aplikačných zmien.
   2. Faktúra musí obsahovať náležitosti v zmysle relevantných všeobecne záväzných právnych predpisov, najmä však Zákona o DPH a v zmysle Zákona o účtovníctve. Faktúra musí zároveň obsahovať číslo tejto SLA Zmluvy a v prípade Služieb aplikačnej podpory na vyžiadanie aj číslo Objednávky.
   3. Splatnosť faktúr je 30 kalendárnych dní odo dňa ich doručenia do sídla Objednávateľovi, za predpokladu, že faktúra bude spĺňať všetky náležitosti podľa tohto článku tejto SLA Zmluvy a platných právnych predpisov. Objednávateľ je povinný uhradiť Poskytovateľovi fakturovanú sumu bezhotovostným prevodom na bankový účet Poskytovateľa uvedený na faktúre, pričom na faktúre musí byť uvedený účet Poskytovateľa, uvedený v záhlaví tejto SLA Zmluvy; tým nie je dotknuté ustanovenie článku 22 bodu 22.9 tretia veta tejto SLA Zmluvy. Faktúra sa považuje za uhradenú dňom odoslania fakturovanej sumy z účtu Objednávateľa.
   4. Neúplne alebo nesprávne vystavenú faktúru je Objednávateľ oprávnený v lehote splatnosti stornovať a doručiť Poskytovateľovi oznámenie o storne faktúry spolu so žiadosťou o opravu, resp. doplnenie faktúry. Nová, doplnená elektronická faktúra bude doručená spôsobom uvedeným v bode 10.12 tohto článku tejto SLA Zmluvy a plynie u nej nová 30 dňová lehota splatnosti.
   5. Poskytovateľ berie na vedomie, že ak si nesplnil svoju oznamovaciu povinnosť podľa § 6 Zákona   
      o DPH a neoznámil Finančnému riaditeľstvu SR svoj bankový účet uvedený v identifikačných údajoch Poskytovateľa, Objednávateľ nie je povinný Poskytovateľovi uhradiť faktúru, a to až do dňa splnenia oznamovacej povinnosti. Do doby splnenia oznamovacej povinnosti nie je Objednávateľ v omeškaní s úhradou faktúry. Poskytovateľ je povinný oznámiť Objednávateľovi akúkoľvek zmenu, doplnenie alebo zrušenie týkajúce sa bankového účtu, uvedeného v identifikačných údajoch Poskytovateľa.

**ČLÁNOK 11**

**ZDROJOVÝ KÓD**

* 1. Objednávateľ sa zaväzuje odovzdať bezodkladne po uzatvorení tejto SLA Zmluvy Poskytovateľovi výlučnú kontrolu nad funkčným produkčným prostredím RIS, vrátane komentovaného zdrojového kódu (aktuálneho), proprietárneho softvéru a súvisiacej dokumentácie, a to na základe písomného preberacieho protokolu (v listinnej forme). V prípade, ak bude odo dňa nadobudnutia účinnosti tejto SLA Zmluvy prebiehať Tranzitívna perióda pri prevzatí RIS podľa článku 4 tejto SLA Zmluvy, Objednávateľ sa zaväzuje odovzdať Poskytovateľovi výlučnú kontrolu nad funkčným produkčným prostredím RIS, vrátane komentovaného zdrojového kódu (aktuálneho), proprietárneho softvéru a súvisiacej dokumentácie ku dňu 01. 01. 2027 na základe písomného Protokolu o ukončení tranzície podľa bodu 4.6 článku 4 tejto SLA Zmluvy (v listinnej forme).
  2. Poskytovateľ sa zaväzuje zachovávať dôvernosť odovzdaného zdrojového kódu podľa článku 13 tejto SLA Zmluvy.
  3. Poskytovateľ sa zaväzuje odovzdať Objednávateľovi funkčné produkčné prostredie, vrátane zdrojového kódu (aktuálneho a komentovaného) a súvisiacej dokumentácie pri ukončení tejto SLA Zmluvy, najneskôr v posledný deň platnosti a účinnosti tejto SLA Zmluvy na základe písomného preberacieho protokolu (v listinnej forme). V prípade, ak bude prebiehať Tranzitívna perióda pri odovzdaní RIS podľa článku 23 tejto SLA Zmluvy, Poskytovateľ sa zaväzuje odovzdať Objednávateľovi, resp. Budúcemu poskytovateľovi výlučnú kontrolu nad funkčným produkčným prostredím RIS, vrátane zdrojového kódu (aktuálneho a komentovaného) a súvisiacej dokumentácie ku dňu prevzatia prevádzky RIS Budúcim poskytovateľom na základe písomného Protokolu o ukončení tranzície podľa bodu 23.6 článku 23 tejto SLA Zmluvy (v listinnej forme).
  4. Poskytovateľ sa zaväzuje na požiadanie Objednávateľa (do 15 pracovných dní od doručenia žiadosti) odovzdať Objednávateľovi komentovaný zdrojový kód v jeho úplnej aktuálnej podobe, zapečatený, na neprepisovateľnom technickom nosiči dát s označením verzie RIS, ktorej sa týka, vrátane súvisiacej dokumentácie, nie však viac ako 3x počas kalendárneho roka. Riadne dodanie zdrojového kódu podľa predchádzajúcej vety potvrdia Zmluvné strany podpisom Akceptačného protokolu. Zmluvné strany sa dohodli, že po písomnej dohode obidvoch Zmluvných strán môže Poskytovateľ odovzdať aktualizovaný komentovaný zdrojový kód do repozitára určeného Objednávateľom. Aktualizované komentované zdrojové kódy sa Poskytovateľ zároveň zaväzuje uložiť raz ročne (vždy ku koncu kalendárneho roka) do repozitára Objednávateľa.
  5. Poskytovateľ sa zaväzuje, že zdrojový kód, dodaný Objednávateľovi na základe tejto SLA Zmluvy, bude spĺňať podmienky Zákona o ITVS, resp. iných súvisiacich platných právnych predpisov, a to v rozsahu, v akom zverejnenie tohto kódu nemôže byť zneužité na činnosť smerujúcu k narušeniu alebo k zničeniu RIS.
  6. Poskytovateľ berie na vedomie a súhlasí s tým, že každý zdrojový kód dodaný Objednávateľovi podľa tejto SLA Zmluvy, vrátane dokumentácie zdrojového kódu, bude prístupný v režime podľa § 31 ods. 4 písm. b) Vyhlášky č. 78/2020 (s obmedzenou dostupnosťou pre orgán vedenia a orgány riadenia – zdrojový kód je dostupný len pre orgán vedenia a orgány riadenia); týmto nie je dotknutý osobitný právny režim vzťahujúci sa na Preexistentný zdrojový kód. Poskytovateľ berie na vedomie a súhlasí s tým, že Objednávateľ je oprávnený sprístupniť aktualizovaný komentovaný zdrojový kód okrem predchádzajúcej vety aj tretím osobám, ale len na špecifický účel, na základe riadne uzatvorenej písomnej zmluvy o mlčanlivosti a ochrane dôverných informácií.
  7. Poskytovateľ sa zaväzuje, že každý zdrojový kód dodaný Objednávateľovi podľa tejto SLA Zmluvy bude v podobe, ktorá zaručuje možnosť overenia, že je kompletný a v správnej verzii, tzn. umožňujúcej kompiláciu, inštaláciu, spustenie a overenie funkcionality, a to vrátane kompletnej dokumentácie zdrojového kódu (napr. interfejsov a pod.) takejto časti RIS. Zároveň Poskytovateľom odovzdaný zdrojový kód musí byť pokrytý testami (aspoň na 90 %), musí dosahovať rating kvality (statická analýza kódu) podľa CodeClimate/CodeQL atď. (minimálne stupňa B). Poskytovateľ sa zaväzuje umožniť Objednávateľovi pri odovzdávaní zdrojového kódu, pred zapečatením obalu, skontrolovať v priestoroch Objednávateľa prítomnosť Vytvoreného zdrojového kódu na odovzdávanom elektronickom médiu.

**ČLÁNOK 12**

**PRÁVA DUŠEVNÉHO VLASTNÍCTVA**

* 1. Zmluvné strany sa dohodli, že pokiaľ Poskytovateľ vytvorí v rámci plnenia tejto SLA Zmluvy pre Objednávateľa počítačový program chránený autorským právom alebo jeho časť (ďalej len „Dielo“), akceptáciou Služby udeľuje Poskytovateľ Objednávateľovi súhlas používať Dielo ako licenciu nevýhradnú, udelenú po dobu trvania majetkových autorských práv, územne obmedzenú na územie Slovenskej republiky, vo vecne neobmedzenom rozsahu (najmä na neobmedzený počet zariadení a užívateľov) a na všetky spôsoby použitia Diela, najmä v súlade s § 19 ods. 4 Autorského zákona a na účel, pre ktorý bol RIS vytvorený podľa preambuly tejto SLA Zmluvy. Objednávateľ je bez potreby akéhokoľvek ďalšieho povolenia Poskytovateľa oprávnený udeliť inému orgánu verejnej moci Slovenskej republiky sublicenciu na použitie Diela (alebo licenciu postúpiť) v súlade s účelom, na aký je RIS vytvorený, vrátane subjektov zriadených orgánom verejnej moci za účelom plnenia úloh vo verejnom záujme (bez ohľadu na právnu formu).
  2. Poskytovateľ dňom podpisu Akceptačného protokolu k poskytnutým Službám udeľuje Objednávateľovi neodvolateľný súhlas s akýmkoľvek zásahom do Diela podľa tohto článku tejto SLA Zmluvy, zapracovaného v RIS, bez potreby akéhokoľvek ďalšieho povolenia Poskytovateľa, t. j. Objednávateľ je oprávnený vykonávať akékoľvek modifikácie, spracovanie, úpravy, zmeny Diela, resp. RIS v ktorom je Dielo zapracované a podľa svojho uváženia do neho zasahovať, zapracovávať ho do ďalších autorských diel, resp. spájať ho s inými autorskými dielami, zaraďovať ho do databáz a pod., a to i prostredníctvom tretej osoby.
  3. Udelená licencia (vrátane udelenia súhlasu s akýmikoľvek úpravami Diela) podľa tohto článku tejto SLA Zmluvy sa vzťahuje v rovnakom rozsahu na vyjadrenie Diela v strojovom aj zdrojovom kóde, ako aj na koncepčné prípravné materiály, kompletnú súvisiacu technickú, používateľskú a administrátorskú dokumentáciu vytvorenú v rámci plnenia tejto SLA Zmluvy, a to aj na prípadné ďalšie verzie počítačových programov obsiahnutých v RIS upravené na základe tejto SLA Zmluvy.
  4. Účinnosť licencie nastáva dňom podpisu Akceptačného protokolu k Službám, súčasťou ktorých je vytvorené Dielo, do tej doby je Objednávateľ oprávnený Dielo vrátane zdrojového kódu použiť v rozsahu a spôsobom nevyhnutným na vykonanie akceptácie Služieb. Udelenie licencie nemožno zo strany Poskytovateľa vypovedať a jej účinnosť trvá aj po skončení účinnosti tejto SLA Zmluvy, ak sa nedohodnú Zmluvné strany výslovne inak.
  5. Odmena za udelenie licencie na použitie Diela podľa tohto bodu tejto SLA Zmluvy je súčasťou ceny za poskytnutie Služby v zmysle článku 10 tejto SLA Zmluvy. Za účelom vylúčenia pochybností sa Zmluvné strany dohodli, že odmena za udelenie licencie na použitie Diela výlučne na účely tejto SLA Zmluvy zodpovedá sume 5 % z ceny Služieb, súčasťou ktorých je dodané Dielo v zmysle Akceptačného protokolu k poskytnutým Službám. Poskytovateľ podpisom tejto SLA Zmluvy vyhlasuje a súhlasí s tým, že odmena za udelenie licencie na použitie Diela podľa tohto článku tejto SLA Zmluvy zodpovedá rozsahu, účelu a času použitia Diela a výslovne súhlasí so spôsobom jej určenia ako jednorazovej odmeny za udelenie licencie na jeho použitie.
  6. Zmluvné strany výslovne vyhlasujú, že ak pri poskytovaní plnenia podľa tejto SLA Zmluvy vznikne činnosťou Poskytovateľa a Objednávateľa dielo spoluautorov a ak sa nedohodnú Zmluvné strany výslovne inak, bude sa mať za to, že Objednávateľ je oprávnený disponovať majetkovými autorskými práva k dielu spoluautorov tak, ako by bol ich výhradným disponentom a že Poskytovateľ udelil Objednávateľovi súhlas k akejkoľvek zmene alebo inému zásahu do diela spoluautorov. Cena za poskytnuté Služby je stanovená so zohľadnením tohto ustanovenia a Poskytovateľovi nevznikajú v prípade vytvorenia diela spoluautorov žiadne nové nároky na odmenu.
  7. Ak nie je v tejto Zmluve uvedené inak, Poskytovateľ ako zhotoviteľ databázy podľa § 135 ods. 2 Autorského zákona, dňom podpisu príslušného Akceptačného protokolu k Službám, bezodplatne udeľuje Objednávateľovi nevýhradný súhlas podľa § 135 Autorského zákona na použitie databázy, ako súčasti plnenia predmetu tejto SLA Zmluvy. V prípade, ak sa jedná o tvorivú databázu, Poskytovateľ dňom podpisu Akceptačného protokolu k Službám, ktorých súčasťou je vytvorenie tvorivej databázy, bezodplatne udeľuje nevýhradný súhlas Objednávateľovi na jej použitie podľa § 133 Autorského zákona, a to v rozsahu uvedenom v bode 12.1 tohto článku tejto SLA Zmluvy.
  8. Zmluvné strany sa ďalej dohodli, že pokiaľ Poskytovateľ pri poskytovaní Služieb použije (spravidla spracovaním) preexistentný softvér Poskytovateľa alebo tretích strán vytvorený nezávisle od RIS, v takomto prípade udelí Objednávateľovi oprávnenie používať takýto počítačový program v súlade s osobitnými licenčnými podmienkami Poskytovateľa alebo tretích strán. Pre kvalifikovanie softvéru ako preexistentného sa na účely tejto SLA Zmluvy rozumie:

1. Ide o **„Preexistentný open source SW“,** tzn. taký softvér, ktorý umožňuje spustenie, analyzovanie, modifikáciu a zdieľanie zdrojového kódu, vrátane detailného komentovania zdrojových kódov a úplnej používateľskej, prevádzkovej a administrátorskej dokumentácie. Poskytovateľ je povinný poskytnúť Objednávateľovi o tejto skutočnosti písomné vyhlásenie doručené spôsobom podľa bodu 16.4 článku 16 tejto SLA Zmluvy a na výzvu Objednávateľa túto skutočnosť preukázať.
2. Ide o **„Preexistentný obchodne dostupný proprietárny SW“,** tzn. taký softvér (softvérový produkt vrátane databáz) výrobcov/ subjektov vykonávajúcich hospodársku/obchodnú činnosť bez ohľadu na právne postavenie a spôsob ich financovania, ktorý je na trhu bežne dostupný, t. j. ponúkaný na území Slovenskej republiky alebo v rámci Európskej únie bez obmedzení a ktorý spĺňa znaky výrobku alebo tovaru v zmysle slovenskej legislatívy. Hospodárskou činnosťou je každá činnosť, ktorá spočíva v ponuke tovaru a/alebo služieb na trhu.
3. Ide o **„Preexistentný obchodne nedostupný proprietárny SW“,** tzn. taký softvér (softvérový produkt vrátane databáz), ktorý nie je samostatne voľne obchodne dostupný ani obchodovaný, ale spĺňa podmienky preexistentného proprietárneho SW, ktorý vznikol nezávisle od RIS a riadi sa osobitnými licenčnými podmienkami.

(ďalej spolu alebo jednotlivo len **„Preexistentný SW“**).

* 1. Zmluvné strany sa dohodli, že v prípade, ak súčasťou poskytnutých Služieb je Preexistentný SW (najmä softvér podľa písm. b) a/alebo c) bodu 12.8 tohto článku tejto SLA Zmluvy, Poskytovateľ sa zaväzuje v čase odovzdania Služby udeliť Objednávateľovi licenciu (sublicenciu) na používanie takého Preexistentného SW v rozsahu nevyhnutnom na funkčné používanie RIS alebo jeho častí (s výnimkou použitia, ktoré má obchodný charakter), v súlade s účelom, na aký je RIS alebo jeho časti vytvorený a na celé obdobie používania RIS. Odmena za udelenie licencie (sublicencie) podľa tohto bodu tejto SLA Zmluvy je súčasťou ceny za poskytnutie Služby v zmysle článku 10 tejto SLA Zmluvy.
  2. Za predpokladu, že licencie (sublicencie) k Preexistentným SW stratia platnosť a účinnosť, Poskytovateľ je povinný zabezpečiť kvalitatívne zodpovedajúci ekvivalent pôvodných licencií (sublicencií) na obdobie platnosti a účinnosti tejto SLA Zmluvy, a to takým spôsobom, aby bol Objednávateľ schopný zabezpečovať plynulú, bezpečnú a spoľahlivú prevádzku RIS.
  3. Poskytovateľ sa zaväzuje samostatne zdokumentovať všetky využitia Preexistentných SW v rámci poskytovania Služieb a predložiť Objednávateľovi ku dňu podpisu Akceptačného protokolu k poskytnutým Službám ich ucelený prehľad vrátane ich licenčných podmienok.
  4. Ak sú s použitím Preexistentného SW, služieb podpory k nemu v rozsahu, v akom sú nevyhnutné, či iných súvisiacich plnení spojené akékoľvek poplatky, je Poskytovateľ povinný riadne uhradiť všetky tieto poplatky za celú dobu trvania tejto SLA Zmluvy bez nároku na úhradu vzniknutých nákladov voči Objednávateľovi.
  5. Práva získané v rámci plnenia tejto SLA Zmluvy prechádzajú aj na prípadného právneho nástupcu Objednávateľa. Prípadná zmena v osobe Poskytovateľa (napr. právne nástupníctvo) nebude mať vplyv na oprávnenia udelené v rámci tejto SLA Zmluvy Poskytovateľom Objednávateľovi.
  6. V prípade, že akákoľvek tretia osoba bude mať akýkoľvek nárok voči Objednávateľovi z titulu porušenia jej autorských práv a/alebo práv priemyselného a/alebo iného duševného vlastníctva plnením Poskytovateľa podľa tejto SLA Zmluvy (resp. užívaním RIS a/alebo jeho akejkoľvek časti Objednávateľom podľa tejto SLA Zmluvy) alebo akékoľvek iné nároky vzniknuté porušením jej práv Poskytovateľom pri plnení tejto SLA Zmluvy, Poskytovateľ sa zaväzuje:
     1. bezodkladne obstarať na svoje vlastné náklady a výdavky od takejto tretej osoby súhlas na používanie jednotlivých plnení dodaných, poskytnutých, vykonaných a/alebo vytvorených Poskytovateľom, subdodávateľom alebo tretími osobami pre Objednávateľa alebo upraviť jednotlivé plnenie(a) dodané, poskytnuté, vykonané a/alebo vytvorené Poskytovateľom, subdodávateľom alebo tretími osobami pre Objednávateľa tak, aby už ďalej neporušovali autorské práva a/alebo práva priemyselného a/alebo iného duševného vlastníctva tretej osoby alebo nahradiť jednotlivé plnenie(a) dodané, poskytnuté, vykonané a/alebo vytvorené Poskytovateľom, subdodávateľom alebo tretími osobami pre Objednávateľa rovnakými alebo aspoň takými plneniami, ktoré majú aspoň podstatne podobné kvalitatívne, operačné a technické parametre a funkčnosti alebo, ak sa jedná o plnenie poskytnuté na základe licencie tretej osoby, taký nárok vyriešiť v súlade s tým, čo pre taký prípad stanovujú jej licenčné podmienky; a
     2. poskytnúť Objednávateľovi akúkoľvek a všetku účinnú pomoc a uhradiť akékoľvek a všetky oprávnené a preukázateľné náklady a výdavky, ktoré vznikli/vzniknú Objednávateľovi v súvislosti s uplatnením vyššie uvedeného nároku tretej osoby; a
     3. nahradiť Objednávateľovi akúkoľvek a všetku škodu, ktorá vznikne Objednávateľovi v dôsledku uplatnenia vyššie uvedeného nároku tretej osoby, a to v plnej výške a bez akéhokoľvek obmedzenia.
  7. Objednávateľ sa zaväzuje, že o každom nároku vznesenom takou treťou osobou v zmysle bodu 12.14 tohto článku tejto SLA Zmluvy bude bez zbytočného odkladu informovať Poskytovateľa, bude v súvislosti s takým nárokom postupovať podľa primeraných pokynov Poskytovateľa, a tak, aby sa predišlo vzniku a prípadne zvýšeniu škôd, nevykoná smerom k takej tretej osobe žiaden úkon, v dôsledku ktorého by sa jej postavenie v súvislosti s takým uplatnením nároku zlepšilo, a Poskytovateľovi udelí plnomocenstvo s možnosťou splnomocniť ďalšiu osobu potrebné na to, aby sa Poskytovateľ mohol za Objednávateľa účinne takému nároku brániť a s takou treťou osobou rokovať o urovnaní sporu, resp. spôsobom vhodným podľa uváženia Poskytovateľa postupovať v záujme ochrany práv oboch strán.

**ČLÁNOK 13**

**OCHRANA DÔVERNÝCH INFORMÁCIÍ A MLČANLIVOSŤ**

* 1. Z dôvodu zabezpečenia maximálnej dôvernosti informácií získaných v súvislosti so vzájomnými rokovaniami a ďalšou spoluprácou v rámci plnenia predmetu tejto SLA Zmluvy, pri ktorej Objednávateľ alebo ním poverená osoba môže Poskytovateľovi odovzdať a/alebo sprístupniť informácie/dáta dôverného charakteru (ďalej len **„Dôverné informácie“**) a v záujme ochrany týchto Dôverných informácií, sú Zmluvné strany povinné zachovávať mlčanlivosť a získané Dôverné informácie nesmú ďalej použiť na iné účely ako plnenie predmetu tejto SLA Zmluvy, okrem prípadu poskytnutia informácií odborným poradcom Poskytovateľa (vrátane právnych, účtovných, daňových a iných poradcov alebo audítorov), ktorí sú viazaní všeobecnou povinnosťou mlčanlivosti na základe osobitných právnych predpisov alebo sú povinní zachovávať mlčanlivosť na základe písomnej dohody s Poskytovateľom alebo subdodávateľom Poskytovateľa, ak sa subdodávateľ podieľa na plnení predmetu tejto SLA Zmluvy, pričom takáto dohoda o mlčanlivosti s Poskytovateľom zabezpečuje ochranu Dôverných informácií zdieľaných medzi Poskytovateľom a Objednávateľom minimálne v rozsahu tejto SLA Zmluvy, a ak je to potrebné na účely plnenia povinností Poskytovateľa podľa tejto SLA Zmluvy.
  2. V zmysle tejto SLA Zmluvy sa:
  3. za Dôvernú informáciu považuje akákoľvek informácia, najmä listiny, špecifikácie, plány, výkresy, náčrty, programy, modely, vzorky, dáta, a iné informácie zachytené hmotne alebo ústne poskytnuté, ktoré sa týkajú prevádzkovania RIS alebo dáta, o ktorých možno vzhľadom na povahu a obsah predpokladať, že na ochrane ich dôvernosti majú Zmluvné strany záujem, ktoré nie sú bežne dostupné v obchodných kruhoch, majú skutočnú alebo aspoň potenciálnu materiálnu alebo nemateriálnu hodnotu, majú byť podľa vôle Objednávateľa utajené a Objednávateľ zodpovedajúcim spôsobom ich utajenie zabezpečuje. Zmluvná strana, ktorej boli takéto Dôverné informácie poskytnuté, sa podpisom tejto SLA Zmluvy zaväzuje, že s poskytnutými Dôvernými informáciami bude nakladať ako s vlastným obchodným tajomstvom, pričom Zmluvné strany sa výslovne dohodli, že poskytnuté Dôverné informácie podliehajú vždy mlčanlivosti bez ohľadu na to, či ako také boli explicitne označené alebo nie (čo však nevylučuje možnosť ich zvýšenej ochrany v prípade záujmu Objednávateľa),
  4. za Dôvernú informáciu považuje každá informácia alebo časť informácie (spĺňajúca definíciu podľa predchádzajúceho písmena) vzťahujúca sa k predmetu tejto SLA Zmluvy alebo s ňou súvisiaca bez ohľadu na formu zachytenia takej informácie, preto sa rovnaká ochrana a utajenie poskytuje informáciám zachyteným na hmotnom, ako aj nehmotnom substráte, ďalej informáciám vyjadreným ústne alebo písomne bez ohľadu na to, či sú ako dôverné aj výslovne označené,
  5. za Dôvernú informáciu nepovažuje:
     1. informácia, ktorá je všeobecne známa alebo sa stala všeobecne známou inak ako porušením tejto SLA Zmluvy Zmluvnou stranou alebo sa stala všeobecne známou v dôsledku konania tretej strany, pričom tomuto konaniu tretej strany nesmela napomôcť alebo naviesť ju naň Zmluvná strana, v opačnom prípade Zmluvná strana má okrem iného voči druhej Zmluvnej strane nárok na náhradu škody,
     2. informácia, ktorá bola nezávisle vyvinutá,
     3. informácia, ktorá bola Zmluvnej strane poskytnutá treťou stranou a druhá strana sa dôvodne domnieva, že ju môže použiť a že tretia strana ju získala oprávnene a v súlade s touto SLA Zmluvou,
     4. informácia, ktorú je Zmluvná strana povinná poskytnúť na základe všeobecne záväzného právneho predpisu alebo právoplatného rozhodnutia orgánu verejnej moci za predpokladu, že:
        1. bez zbytočného odkladu písomne alebo telefonicky informuje druhú Zmluvnú stranu o možnosti, že bude povinná poskytnúť informáciu podľa písmena a) a b) tohto bodu tejto SLA Zmluvy,
        2. poskytne druhej Zmluvnej strane potrebnú súčinnosť pri obrane proti povinnému poskytnutiu informácie podľa písmena a) a b) tohto bodu tejto SLA Zmluvy,
        3. poskytne informáciu podľa písmena a) a b) tohto bodu tejto SLA Zmluvy len v minimálnom nevyhnutnom a požadovanom rozsahu,
     5. informácia, ktorú je Zmluvná strana povinná zverejniť alebo sprístupniť podľa Zákona o slobode informácií.
  6. Zmluvné strany sa zaväzujú, že poskytnuté Dôverné informácie použijú výhradne k účelu a cieľu, ku ktorému budú druhej Zmluvnej strane určené. Poskytovateľ sa zaväzuje, že Dôverné informácie bez predchádzajúceho písomného súhlasu Objednávateľa (doručeného spôsobom podľa bodu 16.4 článku 16 tejto SLA Zmluvy) neposkytne tretej strane, a to bez ohľadu na to, či bude medzi nimi uzatvorená dohoda, pokiaľ nie je v tejto SLA Zmluve uvedené inak. Za porušenie povinnosti podľa tohto bodu tejto SLA Zmluvy sa nepovažuje poskytnutie Dôverných informácií oprávnenému subjektu Zmluvnou stranou tejto SLA Zmluvy na základe povinnosti vyplývajúcej z platných právnych predpisov pre Zmluvnú stranu tejto SLA Zmluvy, ktorá informácie poskytuje.
  7. Zmluvné strany sa zaväzujú, že budú Dôverné informácie chrániť aspoň v takom rozsahu ako vlastné dôverné informácie, v žiadnom prípade však nie v menšom rozsahu, ako je primeraný a obvyklý stupeň ochrany takýchto informácii. Poskytovateľ sa zaväzuje v rovnakom rozsahu zaviazať mlčanlivosťou svoje organizačné zložky, subdodávateľov, spolupracujúce osoby, zamestnancov alebo riadiacich pracovníkov, prostredníctvom ktorých zabezpečuje plnenie predmetu tejto SLA Zmluvy, pričom za porušenie povinnosti týchto osôb zodpovedá Poskytovateľ v plnom rozsahu.
  8. Poskytovateľ sa ďalej zaväzuje počas doby platnosti a účinnosti tejto SLA Zmluvy, ako aj po jej zániku, pokiaľ ho povinnosti mlčanlivosti Objednávateľ písomným vyhlásením doručeným spôsobom podľa bodu 16.4 článku 16 tejto SLA Zmluvy nezbaví, chrániť Dôverné informácie najmä pred:
  9. ich neoprávneným použitím, čím sa rozumie akékoľvek použitie Dôvernej informácie v rozpore   
     s touto SLA Zmluvou,
  10. sprístupnením Dôverných informácií tretej strane,
  11. zverejnením alebo sprístupnením Dôvernej informácie, pokiaľ také zverejnenie alebo sprístupnenie nie je dané povinnosťou vyplývajúcou zo všeobecne záväzných právnych predpisov,
  12. pred akýmkoľvek iným neoprávneným zverejnením, sprístupnením, stratou, odcudzením, zničením, rozširovaním, rozmnožovaním, náhodným či iným poškodením či iným neoprávneným využívaním alebo spracovaním.
  13. Poskytovateľ je oprávnený poskytnúť alebo sprístupniť Dôvernú informáciu bez predchádzajúceho písomného súhlasu Objednávateľa doručeného spôsobom podľa bodu 16.4 článku 16 tejto SLA Zmluvy len na základe právoplatného rozhodnutia orgánu verejnej moci. Poskytovateľ je povinný o uvedenej skutočnosti bezodkladne informovať Objednávateľa a splniť povinnosti podľa bodu 13.2 písm. c) iv, ak mu v tom nebráni zákonné obmedzenie.
  14. Po zániku účinnosti tejto SLA Zmluvy je Poskytovateľ povinný bezodkladne vrátiť Objednávateľovi všetky kópie, záznamy zachytené na nosičoch dát či iných médiách, poskytnuté dokumenty a podklady a celú dokumentáciu prináležiacu Objednávateľovi. Poskytovateľ nesmie Dôverné informácie využívať mimo predmetu tejto SLA Zmluvy. Táto povinnosť platí bez časového obmedzenia aj po zániku účinnosti tejto SLA Zmluvy.
  15. Zmluvné strany sa zaväzujú dodržiavať všeobecne záväzné právne predpisy vzťahujúce sa k ochrane Dôverných informácií, obchodnému tajomstvu, ochrane osobných údajov, ako aj všetky ostatné všeobecne záväzné právne predpisy, ktorými sú viazané.
  16. Poskytovateľ sa zaväzuje, že poučí svojich zamestnancov, štatutárne orgány, ich členov a subdodávateľov, ktorým sú sprístupnené Dôverné informácie o povinnosti mlčanlivosti v zmysle tohto článku tejto SLA Zmluvy. V rozsahu zaisťujúcom splnenie povinnosti mlčanlivosti podľa tohto článku tejto SLA Zmluvy Poskytovateľ uzatvorí s každým subdodávateľom dohodu o mlčanlivosti, pokiaľ obdobný záväzok nevyplýva pre takého subdodávateľa zo zákona. Poskytovateľ vyhlasuje, že oboznámil svojich zamestnancov, ktorí sa budú podieľať na plnení tejto SLA Zmluvy s povinnosťou mlčanlivosti v zmysle tejto SLA Zmluvy. Za porušenie povinnosti zachovávania mlčanlivosti zo strany zamestnancov a všetkých osôb, ktoré v rámci predmetu plnenia tejto SLA Zmluvy budú mať prístup k poskytnutým Dôverným informáciám Objednávateľa, plne zodpovedá Poskytovateľ.
  17. V prípade, ak Poskytovateľ akýkoľvek záväzok mlčanlivosti poruší, zodpovedá Objednávateľovi za takto vzniknutú preukázanú škodu v celom rozsahu. V prípade, ak by na základe právneho predpisu, súdneho alebo iného rozhodnutia alebo akejkoľvek inej skutočnosti vznikla v súvislosti s porušením povinností mlčanlivosti povinnosť Objednávateľa uhradiť tretej osobe vzniknutú škodu, zaväzuje sa Poskytovateľ túto škodu uhradiť tretej osobe namiesto Objednávateľa, avšak len v prípade, ak povinnosť plnenia Objednávateľa vznikla v súvislosti s porušením povinností Poskytovateľa podľa tejto SLA Zmluvy. Pokiaľ by Poskytovateľ túto povinnosť nahradiť škodu namiesto Objednávateľa nesplnil a musel by ju plniť Objednávateľ, má Objednávateľ právo domáhať sa voči Poskytovateľovi náhrady za takéto plnenie v celej jeho výške.
  18. Poskytovateľ je povinný oznámiť Objednávateľovi každú neoprávnenú manipuláciu s Dôvernými informáciami tvoriacimi predmet ochrany na svojej strane alebo na strane tretej osoby ihneď potom, ako túto skutočnosť zistí a zaväzuje sa vyvinúť v spolupráci s Objednávateľom maximálne úsilie na to, aby sa odstránili následky takejto neoprávnenej manipulácie, aby sa zabránilo ďalšej neoprávnenej manipulácii a tiež sa zabezpečili a obnovili všetky opatrenia potrebné na ochranu Dôverných informácií tvoriacich predmet ochrany v zmysle tejto SLA Zmluvy.

**ČLÁNOK 14**

**OCHRANA OSOBNÝCH ÚDAJOV**

* 1. Zmluvné strany sa zaväzujú, že budú dodržiavať legislatívu EÚ a Slovenskej republiky v súvislosti s ochranou osobných údajov, najmä ustanovenia Nariadenia GDPR a Zákona o OOÚ.
  2. Objednávateľ dňom nadobudnutia účinnosti tejto SLA Zmluvy poveruje Poskytovateľa spracúvaním osobných údajov v rozsahu zabezpečenia naplnenia predmetu a účelu tejto SLA Zmluvy. Týmto sa na Poskytovateľa v zmysle ustanovení Nariadenia GDPR a Zákona o OOÚ nahliada ako na sprostredkovateľa, a na Objednávateľa v zmysle ustanovení Nariadenia GDPR a Zákona o OOÚ ako na prevádzkovateľa. Účelom spracúvania osobných údajov je zabezpečenie poskytovania služieb aplikačnej podpory a rozvoja RIS s cieľom zaistenia jeho riadnej a bezpečnej prevádzkyschopnosti, funkčnosti a úprav funkcionalít v súlade s platnou legislatívou tak, aby mohla byť zabezpečená sústavná interoperabilita so všetkými informačnými systémami, s ktorými je RIS integrovaný a aby mohol Objednávateľ plniť svoje zákonné úlohy a riadny výkon verejnej moci.
  3. Rozsah spracúvaných osobných údajov a kategórie dotknutých osôb je súčasťou Prílohy č. 7 k tejto SLA Zmluve – Zoznam osobných údajov a kategórie dotknutých osôb.
  4. Poskytovateľ je oprávnený spracúvať osobné údaje Objednávateľa dňom nadobudnutia účinnosti tejto SLA Zmluvy a po celú dobu platnosti a účinnosti tejto SLA Zmluvy.
  5. Poskytovateľ sa zaväzuje spracúvať osobné údaje Objednávateľa v rozsahu dohodnutom v bode 14.3 tohto článku tejto SLA Zmluvy a/alebo len na základe písomných pokynov Objednávateľa doručených Poskytovateľovi elektronicky. Spracúvať ich bude len za tým účelom, takými prostriedkami a takým spôsobom, ktoré sú dohodnuté v tejto SLA Zmluve. Bude dbať, aby nebola ohrozená dôvernosť, integrita a dostupnosť spracúvaných osobných údajov. Osobné údaje, s ktorými sa Poskytovateľ oboznámi, nevyužije pre vlastnú potrebu a bude o nich zachovávať mlčanlivosť aj po zániku tejto SLA Zmluvy. Spracúvané údaje bez súhlasu Objednávateľa nezverejní, nesprístupní ich nepovolanej osobe, neuskutoční ich cezhraničný prenos a neposkytne ich tretej strane, ani ich iným spôsobom nebude spracúvať najmä usporadúvať, štruktúrovať, uchovávať, meniť, vyhľadávať, prehliadať, využívať, poskytovať, preskupovať, kombinovať, obmedzovať alebo vymazávať, ak to nesúvisí s účelom spracúvania osobných údajov vymedzenom v tomto článku tejto SLA Zmluvy.
  6. Poskytovateľ sa zaväzuje poskytnúť Objednávateľovi bez zbytočného odkladu informácie potrebné na preukázanie splnenia povinností sprostredkovateľa a poskytnúť súčinnosť v rámci auditu ochrany osobných údajov a kontroly zo strany Objednávateľa alebo audítora, ktorého poveril Objednávateľ a pri prijímaní opatrení na základe žiadosti dotknutej osoby, pri zabezpečovaní plnenia povinností týkajúcich sa bezpečnosti ochrany osobných údajov a pri preukazovaní splnenia povinností v rámci auditu ochrany osobných údajov. Za týmto účelom je Poskytovateľ v rozsahu tejto SLA Zmluvy povinný umožniť osobám, ktoré takýto audit alebo kontrolu vykonávajú, prístup k údajom a príslušnej dokumentácií, a to nielen v prípade, ak tieto činnosti, resp. dokumentáciu preukázateľne nevie zabezpečiť sám Objednávateľ. Ak Objednávateľ požiada Poskytovateľa pri audite o súčinnosť, Poskytovateľ sa ju zaväzuje poskytnúť bez zbytočného odkladu.
  7. Poskytovateľ sa zaväzuje poskytnúť Objednávateľovi plnú súčinnosť a ďalej sa zaväzuje v čo najväčšej miere bez zbytočného odkladu napomáhať Objednávateľovi vhodnými technickými a organizačnými opatreniami pri plnení jeho povinností vo vzťahu k výkonu práv dotknutej osoby ustanovených v Nariadení GDPR a Zákone o OOÚ, najmä práva na informácie, na prístup k osobným údajom, na opravu, na vymazanie (zabudnutie), na obmedzenie spracúvania, na prenosnosť údajov, práva namietať, práva nepodliehať automatizovanému rozhodovaniu vrátane profilovania.
  8. Poskytovateľ sa zaväzuje poskytnúť bez zbytočného odkladu nevyhnutnú súčinnosť Objednávateľovi pri vybavení žiadosti, resp. sťažnosti dotknutej osoby.
  9. V súlade s právami dotknutých osôb podľa článkov 15 až 22 a článku 34 Nariadenia GDPR a ustanovení § 21 až § 28 a ustanovenia § 41 Zákona o OOÚ, ktorých osobné údaje Poskytovateľ spracúva v mene Objednávateľa, bude Poskytovateľ konať a poskytovať Objednávateľovi nevyhnutnú súčinnosť na základe písomných žiadostí (doručovaných v elektronickej forme), v ktorých Objednávateľ poskytne Poskytovateľovi primeranú lehotu, ktorá nesmie byť kratšia ako 5 pracovných dní.
  10. Poskytovateľ vyhlasuje, že zaviedol nevyhnutné technické opatrenia na zabezpečenie plnenia predmetu a účelu tejto SLA Zmluvy. Poskytovateľ vyhlasuje, že zaviedol nevyhnutné personálne a organizačné opatrenia na bezpečné spracúvanie osobných údajov, vrátane zabezpečenia, aby sa osoby oprávnené spracúvať osobné údaje zaviazali, že zachovajú mlčanlivosť o informáciách, o ktorých sa v priebehu spracúvania pri plnení záväzku dozvedeli. Prijaté bezpečnostné opatrenia zdokumentuje Poskytovateľ v bezpečnostnej dokumentácii.
  11. Poskytovateľ sa zaväzuje Objednávateľovi poskytnúť bez zbytočného odkladu všetku požadovanú pomoc, súčinnosť na plnenie záväzkov Objednávateľa voči dozornému orgánu, a to najmä pri predchádzajúcej konzultácií s dozorným orgánom, dodržiavanie všetkých pokynov a rád pre spracúvanie osobných údajov, ktoré poskytol dozorný orgán a pri výkone právomoci dozorného orgánu.
  12. Pri nahlásení porušenia ochrany osobných údajov podľa článku 33 a 34 Nariadenia GDPR a ustanovení § 40 a § 41 Zákona o OOÚ a/alebo vzniku Bezpečnostného incidentu, ktorý je porušením ochrany osobných údajov, ak sa takýto Bezpečnostný incident zistí na strane Poskytovateľa a bude sa týkať osobných údajov spracúvaných na základe tejto SLA Zmluvy, je povinný Poskytovateľ nahlásiť Bezpečnostný incident bez zbytočného odkladu Objednávateľovi, najneskôr však do 24 hodín od okamihu, keď sa o porušení ochrany osobných údajov Poskytovateľ dozvedel, a poskytnúť všetky relevantné informácie, a to najmä povahu porušenia, kategórie, približný počet dotknutých osôb, počet príslušných záznamov o osobných údajoch, pravdepodobné dôsledky a opatrenia, ktoré boli prijaté na riešenie a zmiernenie porušenia. Rozsah poskytnutých informácií je nevyhnutný k vykonaniu analýzy dopadov na práva a slobody fyzických osôb a zhodnotenia, či Incident predstavuje riziko pre práva dotknutých osôb, ako aj mieru takéhoto rizika.
  13. Kontaktné údaje Zodpovedných osôb (data protection officers) zmluvných strán:

|  |  |  |  |
| --- | --- | --- | --- |
| **Názov subjektu** | **Rola** | **Telefón** | **E-mail** |
| Poskytovateľ | | | |
|  | Zodpovedná osoba GDPR |  |  |
|  | | | |
| Ministerstvo financií SR | Zodpovedná osoba | +421 2 5958 7213 | [zodpovedna.osoba@mfsr.sk](mailto:zodpovedna.osoba@mfsr.sk) |

V prípade, ak dôjde k zmene údajov zodpovednej osoby na strane Objednávateľa uvedených v tomto bode tejto SLA Zmluvy, Objednávateľ sa zaväzuje bezprostredne oznámiť túto skutočnosť prostredníctvom elektronickej pošty (e-mailom) na adresu zodpovednej osoby Poskytovateľa. V prípade, ak dôjde k zmene údajov zodpovednej osoby na strane Poskytovateľa uvedených v tomto bode tejto SLA Zmluvy, Poskytovateľ sa zaväzuje bezprostredne oznámiť túto skutočnosť prostredníctvom elektronickej pošty (e-mailom) na adresu zodpovednej osoby Objednávateľa. Zmluvné strany sa dohodli, že v prípade zmeny kontaktných údajov zodpovedných osôb uvedených v tomto bode nie je potrebné uzatvárať dodatok k tejto SLA Zmluve a zmena je účinná doručením oznámenia o zmene druhej Zmluvnej strane. Zmluvné strany sa ďalej dohodli, že vyššie uvedené zmeny si nahlasujú len počas trvania tejto SLA Zmluvy.

* 1. Poskytovateľ zodpovedá za škodu, ktorá vznikla Objednávateľovi, ako aj za škodu, ktorá vznikla dotknutým osobám, a to v dôsledku jeho činnosti pri spracúvaní osobných údajov v prípade, ak porušil svoje povinnosti ustanovené v tejto SLA Zmluve, Nariadení GDPR, Zákone o OOÚ, v osobitnom predpise alebo v medzinárodnej zmluve, ktorou je Slovenská republika viazaná. Poskytovateľ zodpovedá aj za škodu, ktorá vznikla Objednávateľovi, ak Poskytovateľ konal nad rámec, prípadne v rozpore s predmetnými pokynmi Objednávateľa, ktoré boli v súlade s Nariadením GDPR, v Zákonom o OOÚ, osobitným predpisom alebo medzinárodnou zmluvou, ktorou je Slovenská republika viazaná.
  2. V prípade preukázania zodpovednosti za škodu zo strany Poskytovateľa v zmysle predchádzajúceho bodu tohto článku tejto SLA Zmluvy je Poskytovateľ povinný uhradiť Objednávateľovi ako aj dotknutým osobám spôsobenú škodu v preukázanej výške.
  3. Za škodu sa považuje aj pokuta, ktorú bude musieť Objednávateľ uhradiť dozornému orgánu v dôsledku porušenia povinností Poskytovateľa.
  4. Poskytovateľ sa môže zbaviť zodpovednosti úplne, ak preukáže, že nenesie žiadnu zodpovednosť za udalosť, ktorá spôsobila škodu, ako aj v prípade, ak preukáže, že vznik škody nezavinil alebo škoda vznikla výlučne ako dôsledok činnosti Objednávateľa. Poskytovateľ sa môže zbaviť zodpovednosti sčasti, ak preukáže, že na vzniku škody mala vplyv aj činnosť Objednávateľa.
  5. V prípade, ak nie je možné určiť podiel zodpovednosti Objednávateľa a Poskytovateľa na vzniku škody pri spracúvaní osobných údajov, avšak je preukázané, že škoda vznikla činnosťou oboch Zmluvných strán, Objednávateľ a Poskytovateľ sú zodpovední za škodu spoločne a nerozdielne.
  6. V prípade, ak je podiel zodpovednosti možné určiť a jedna Zmluvná strana nahradí škodu spôsobenú dotknutým osobám, resp. pokutu dozornému orgánu v plnej výške, uplatní si voči druhej Zmluvnej strane tejto SLA Zmluvy nárok na úhradu tej časti náhrady škody, resp. pokuty, ktorá zodpovedá jej podielu zodpovednosti a druhá Zmluvná strana sa zaväzuje uvedenú časť náhrady škody uhradiť Zmluvnej strane bez zbytočného odkladu.

**ČLÁNOK 15**

**BEZPEČNOSŤ**

* 1. Poskytovateľ sa v súvislosti s plnením predmetu tejto SLA Zmluvy zaväzuje dodržiavať bezpečnostnú politiku Objednávateľa, ďalšie Objednávateľom vydané bezpečnostné smernice a štandardy, požiadavky na bezpečnosť definované v tejto SLA Zmluve, Notifikačnej zmluve a súvisiacimi právnymi predpismi, medzinárodnými technickými normami a metodikami, najmä:
* Zákon o KB,
* Zákon o ITVS,
* Zákon o OOU,
* Nariadenie o GDPR,
* Zákon o KI,
* Vyhláška č. 362/2018,
* Vyhláška č. 179/2020,
* Vyhláška č. 158/2018,
* Vyhláška č. 78/2020,
* STN EN ISO/IEC 27001 Informačné technológie. Bezpečnostné metódy. Systémy riadenia informačnej bezpečnosti. Požiadavky (ISO/IEC 27001:2013 vrátane Cor. 1: 2014 a Cor. 2: 2015),
* STN EN ISO/IEC 27002 Informačné technológie. Bezpečnostné metódy. Pravidlá dobrej praxe riadenia informačnej bezpečnosti,
* STN ISO/IEC 27005 Informačné technológie. Bezpečnostné metódy. Riadenie rizík informačnej bezpečnosti,
* Metodika pre systematické zabezpečenie organizácií verejnej správy v oblasti informačnej bezpečnosti (dostupná na <https://www.csirt.gov.sk>).

Poskytovateľ vyhlasuje, že s bezpečnostnými smernicami Objednávateľa, ktoré sa zaväzuje dodržiavať podľa tohto článku tejto SLA Zmluvy bol oboznámený a v plnom rozsahu ich prevzal od Objednávateľa pred podpisom tejto SLA Zmluvy na základe Zmluvy o mlčanlivosti a ochrane dôverných informácií uzavretej medzi Objednávateľom a Poskytovateľom pred podpisom tejto SLA Zmluvy.

* 1. Poskytovateľ sa v súvislosti s plnením predmetu tejto SLA Zmluvy zaväzuje dodržiavať bezpečnostné požiadavky DataCentra, s ktorými bol oboznámený a v plnom rozsahu ich prevzal od Objednávateľa pred podpisom tejto SLA Zmluvy na základe Zmluvy o mlčanlivosti a ochrane dôverných informácií uzavretej medzi Objednávateľom a Poskytovateľom pred podpisom tejto SLA Zmluvy.
  2. Poskytovateľ sa zaväzuje svoje Oprávnené osoby a svojich pracovníkov, ktorí budú vykonávať pre objednávateľa činnosti súvisiace s plnením tejto SLA Zmluvy, vopred poučiť o povinnostiach podľa predchádzajúceho bodu tohto článku a o tomto poučení sa Poskytovateľ zaväzuje vytvoriť záznam, ktorý bude podpísaný poučenou osobou a osobou, ktorá poučenie vykonala. Záznam podľa predchádzajúcej vety sa zaväzuje Poskytovateľ predložiť Objednávateľovi bezodkladne po tom, ako o to Objednávateľ Poskytovateľa požiada.
  3. Poskytovateľ sa zaväzuje zaistiť bezpečnosť a odolnosť RIS voči aktuálne známym typom útokov a pred odovzdaním akejkoľvek zmeny RIS vykonať akceptačné testovanie na prítomnosť známych zraniteľností a bezpečnostné testovanie. V prípade zistenia zraniteľností sa Poskytovateľ zaväzuje tieto zraniteľnosti odstrániť, vykonať akceptačné opätovné testovanie, bezpečnostné testovanie a zdokumentovaný výsledok testovania odovzdať Objednávateľovi spolu s dodávaným riešením.
  4. Poskytovateľ sa zaväzuje dodržiavať nasledovné bezpečnostné opatrenia a zásady:

1. všetky vstupy aplikácií tvoriacich Informačný systém sú kontrolované na valídnosť a sú sanitované;
2. je zapnutá len nutne potrebná funkcionalita, porty a IP adresy a všetky ostatné sú vypnuté;
3. v prípade, že je nevyhnutné vykonávať správu RIS na diaľku, je to možné vykonávať výhradne prostredníctvom šifrovaných protokolov a každý vzdialený zásah je zdokumentovaný a záznam o zásahu je odovzdaný Objednávateľovi najneskôr v posledný deň daného mesiaca;
4. všetky pôvodné a administrátorské účty sú zdokumentované a majú unikátne prvotné heslo zložené z náhodnej postupnosti aspoň 14 znakov;
5. všetky administrátorské heslá a prístupové údaje a dokumentácia sú k dispozícii aj Objednávateľovi (minimálne v zalepenej obálke);
6. RIS disponuje funkcionalitou pre zmenu používateľských a administrátorských mien a hesiel a funkcionalitou vypnutia používateľského účtu;
7. všetky Komponenty RIS systému sú aktuálne a podporované výrobcom a postup pre aktualizácie a aplikáciu záplat je zdokumentovaný a dodržiavaný;
8. Poskytovateľ umožní Objednávateľovi vykonať skeny zraniteľností alebo penetračné testy každého dodávaného riešenia pred jeho finálnym odovzdaním a Poskytovateľ sa zaväzuje nedostatky zistené týmto testovaním pred odovzdaním riešenia odstrániť;
9. všetky zmeny v RIS sú zdokumentované a dokumentácia a zdrojové kódy sú poskytnuté Objednávateľovi bezpečným spôsobom v súlade s ustanoveniami tejto SLA Zmluvy, zároveň sa Objednávateľ zaväzuje použiť zdrojové kódy, výlučne v prípade, keď nie je za účelom odstránenia Incidentu možné zabezpečiť prítomnosť Poskytovateľa a na základe preukázateľných inštrukcií Poskytovateľa; Poskytovateľ nenesie zodpovednosť za prípadné vady RIS spôsobené zásahom Objednávateľa alebo akejkoľvek tretej strany, ktoré neboli zo strany Poskytovateľa odsúhlasené;
10. na vyžiadanie Objednávateľa je Poskytovateľ povinný sprístupniť dokumentáciu aktivít zamestnancov Poskytovateľa a tretích strán najneskôr do 24 hodín od požiadavky;
11. na vyžiadanie Objednávateľa je Poskytovateľ povinný poskytnúť plnú súčinnosť pri riešení Bezpečnostného incidentu povereným zamestnancom Objednávateľa;
12. Poskytovateľ pri výkone činností pre Objednávateľa dbá na vykonávanie svojich činností v súlade s bezpečnostnou dokumentáciou a odporúčanými bezpečnostnými postupmi. Všetky vykonané zmeny v RIS majúce dopad na bezpečnosť systému zapracuje formou aktualizácie do bezpečnostnej dokumentácie k RIS.
    1. Poskytovateľ sa zaväzuje, že umožní Objednávateľovi vykonať audit bezpečnosti RIS na overenie miery dodržiavania bezpečnostných požiadaviek relevantných všeobecne záväzných právnych predpisov a zmluvných požiadaviek.
    2. Poskytovateľ sa zaväzuje, že prijme opatrenia na zabezpečenie nápravy zistení z auditu bezpečnosti RIS.
    3. Porušenie povinností Poskytovateľa podľa tohto článku tejto SLA Zmluvy sa považuje za podstatné porušenie tejto SLA Zmluvy.
    4. Poskytovateľ sa zaväzuje bezodplatne poskytnúť súčinnosť Objednávateľovi pri vytváraní a/alebo aktualizovaní Bezpečnostného projektu pre RIS a ďalšej bezpečnostnej dokumentácie v zmysle Zákona o ITVS.
    5. Objednávateľ sa zaväzuje písomne vyzvať Poskytovateľa na uzavretie Notifikačnej zmluvy najneskôr v deň nadobudnutia účinnosti tejto SLA Zmluvy (ak Poskytovateľom je Predchádzajúci poskytovateľ) alebo najneskôr v deň ukončenia Tranzitívnej periódy pri prevzatí RIS podľa bodu 4.6 článku 4 tejto SLA Zmluvy (ak Poskytovateľom nie je Predchádzajúci poskytovateľ). Poskytovateľ sa zaväzuje uzavrieť s Objednávateľom Notifikačnú zmluvu bez zbytočného odkladu, najneskôr však do 3 pracovných dní odo dňa doručenia výzvy Objednávateľa na jej uzavretie podľa tohto bodu tejto SLA Zmluvy. Výzva podľa predchádzajúcej vety sa doručuje spôsobom podľa bodu 16.4 článku 16 tejto SLA Zmluvy. Na základe dohody Zmluvných strán bude Notifikačná zmluva uzavretá v znení v zmysle prílohy č. 11 tejto SLA Zmluvy, pričom Zmluvné strany sa dohodli, že Objednávateľ je oprávnený upraviť návrh Notifikačnej zmluvy (doplniť chýbajúci obsah), najmä v súvislosti s náležitosťami Notifikačnej zmluvy podľa zákona o KB a Vyhlášky č. 362/2018, resp. inej súvisiacej legislatívy, v jej znení účinnom ku dňu doručenia písomnej výzvy Objednávateľa na uzavretie Notifikačnej zmluvy Poskytovateľovi. Na základe dohody Zmluvných strán sa nárok na náhradu škody podľa ustanovenia § 290 ods. 2 Obchodného zákonníka premlčuje v štvorročnej premlčacej dobe, ktorá začína plynúť odo dňa, keď sa nárok mohol uplatniť na súde. Na základe dohody Zmluvných strán sa ustanovenia § 292 ods. 3 a 4 Obchodného zákonníka neuplatnia.

**ČLÁNOK 16**

**OPRÁVNENÉ OSOBY A KOMUNIKÁCIA**

* 1. Poskytovateľ sa zaväzuje do 10 pracovných dní odo dňa nadobudnutia účinnosti tejto SLA Zmluvy vymenovať Oprávnené osoby, ktorá budú počas účinnosti tejto SLA Zmluvy oprávnené konať a komunikovať za Poskytovateľa v určených záležitostiach súvisiacich s plnením tejto SLA Zmluvy a v tej istej lehote písomne v elektronickej forme oznámiť Objednávateľovi jej meno, priezvisko, funkciu a kontaktné údaje (e-mail, telefón).
  2. Objednávateľ sa zaväzuje do 10 pracovných dní odo dňa nadobudnutia účinnosti tejto SLA Zmluvy vymenovať Oprávnené osoby, ktoré budú počas účinnosti tejto SLA Zmluvy oprávnené konať a komunikovať za Objednávateľa v určených záležitostiach súvisiacich s plnením tejto SLA Zmluvy a v tej istej lehote písomne v elektronickej forme oznámiť Poskytovateľovi jej meno, priezvisko, funkciu a kontaktné údaje (e-mail, telefón).
  3. Každá zo Zmluvných strán môže zmeniť Oprávnené osoby. Písomné oznámenie o zmene obsahuje meno, priezvisko, funkciu a kontaktné údaje (e-mail, telefón) novej Oprávnenej osoby. V prípade zmeny Oprávnených osôb Objednávateľa je takáto zmena účinná dňom doručenia písomného oznámenia v elektronickej forme o zmene Oprávnenej osoby Poskytovateľovi. V prípade zmeny Oprávnených osôb Poskytovateľa podlieha takáto zmena súhlasu zo strany Objednávateľa a je účinná doručením písomného súhlasu Objednávateľa (spôsobom podľa bodu 16.4 článku 16 tejto SLA Zmluvy) so zmenou Oprávnených osôb Poskytovateľa. V prípade, ak sa jedná o zmenu Oprávnených osôb Poskytovateľa, ktorí sú zároveň Expertami, na zmenu Expertov sa uplatnia ustanovenia článku 19 tejto SLA Zmluvy.
  4. Zmluvné strany sa dohodli, že komunikácia Zmluvných strán, ktorá má povahu právneho úkonu (napr. odstúpenie od zmluvy, uplatnenie zmluvnej pokuty a pod.), bude na základe dohody Zmluvných strán vykonávaná písomne formou doručenia do elektronickej schránky Zmluvnej strany zriadenej na portáli Slovensko.sk v zmysle zákona č. 305/2013 Z. z. o elektronickej podobe výkonu pôsobnosti orgánov verejnej moci a o zmene a doplnení niektorých zákonov (zákon o e-Governmente) v platnom znení alebo doporučenej listovej zásielky prostredníctvom poštovej služby alebo kuriérskej služby alebo osobne, ak nie je v tejto SLA Zmluve výslovne stanovené inak. V prípade doručenia do elektronickej schránky Zmluvnej strany prostredníctvom Ústredného portálu verejnej správy Slovensko.sk zo strany Objednávateľa nejde o výkon verejnej moci, iba o využívanie existujúcich technických prostriedkov vhodných na komunikáciu. V prípade doručovania do elektronickej schránky Zmluvnej strany prostredníctvom Ústredného portálu verejnej správy Slovensko.sk sa za deň doručenia písomnosti považuje najbližší pracovný deň bezprostredne nasledujúci po kalendárnom dni, kedy bola písomnosť uložená do elektronickej schránky druhej Zmluvnej strany, a to aj vtedy, ak sa adresát o tom nedozvedel. Ak sa písomnosť doručovaná formou listovej zásielky vráti odosielateľovi ako nedoručiteľná z akýchkoľvek dôvodov, za deň jej doručenia sa považuje deň vrátenia zásielky odosielateľovi, pričom písomnosť spôsobuje právne následky, aj keď sa adresát o jej obsahu nedozvedel.
  5. V prípade doručovania elektronicky prostredníctvom e-mailu sa za deň doručenia písomnosti považuje deň, kedy bola e-mailová správa doručená druhej Zmluvnej strane. V prípade, ak bola zásielka doručená v pracovný deň po 16.00 hod. alebo v deň pracovného pokoja, považuje sa zásielka za doručenú v nasledujúci pracovný deň.
  6. V prípade, ak táto SLA Zmluva uvádza doručovanie písomnosti elektronicky (v elektronickej forme) a neuvádza, že sa jedná o doručovanie prostredníctvom Ústredného portálu verejnej správy Slovensko.sk alebo o doručovanie na dátovom nosiči, má sa za to, že sa písomnosť doručuje prostredníctvom e-mailu.
  7. Na podmienky doručovania faktúr sa vzťahuje aj článok 10 tejto SLA Zmluvy.

**ČLÁNOK 17**

**OCHRANA ZAMESTNANCOV POSKYTOVATEĽA A SUBDODÁVATEĽOV**

* 1. Poskytovateľ pri plnení predmetu Zmluvy zodpovedá za svojich zamestnancov, ich bezpečnosť a ochranu zdravia pri práci, a tiež za svojich subdodávateľov.
  2. Poskytovateľ sa zaväzuje vykonať všetky nevyhnutné opatrenia a určiť postupy, aby zabezpečil v súvislosti s plnením tejto SLA Zmluvy bezpečnosť svojich zamestnancov, subdodávateľov a ďalších osôb, ktoré sa s vedomím Poskytovateľa zdržujú v mieste plnenia predmetu tejto SLA Zmluvy pre prípad vzniku bezprostredného a vážneho ohrozenia života alebo zdravia; o vykonaných opatreniach sa Poskytovateľ zaväzuje informovať Objednávateľa a ďalšie osoby zdržujúce sa na mieste plnenia predmetu tejto SLA Zmluvy.
  3. V prípade, ak budú miestom plnenia predmetu tejto SLA Zmluvy priestory Objednávateľa, resp. DataCentra, povinnosti vyplývajúce z bodu 17.2 tejto SLA Zmluvy sa primerane uplatnia na Objednávateľa. V prípade, ak budú miestom plnenia predmetu tejto SLA Zmluvy priestory Objednávateľa, resp. DataCentra, Poskytovateľ sa zaväzuje v plnom rozsahu dodržiavať (zabezpečiť dodržiavanie) pravidlá prístupu tretích strán do objektov Objednávateľa podľa Prílohy č. 5 tejto SLA Zmluvy.
  4. Objednávateľ sa zaväzuje zabezpečiť také pracovné podmienky v súlade s pravidlami bezpečnosti a ochrany zdravia pri práci, aké zabezpečuje pre svojich zamestnancov alebo pracovníkov na dohody uzatvárané mimo pracovného pomeru.
  5. Poskytovateľ sa zaväzuje bezodkladne oboznamovať Objednávateľa o nedostatkoch a iných závažných skutočnostiach v priestoroch Objednávateľa, resp. DataCentra tvoriacich miesto plnenia predmetu tejto SLA Zmluvy, ktoré by pri práci mohli ohroziť bezpečnosť alebo zdravie zamestnancov Poskytovateľa alebo jeho subdodávateľov, zamestnancov Objednávateľa alebo tretích osôb, o ktorých sa dozvedel v súvislosti s plnením predmetu tejto SLA Zmluvy.
  6. Poskytovateľ sa zaväzuje bezodkladne oboznámiť Objednávateľa o mimoriadnej udalosti (nebezpečná udalosť, pracovný a iný úraz zamestnanca Poskytovateľa alebo inej osoby konajúcej v mene Poskytovateľa), ktorá sa stala v súvislosti s plnením predmetu tejto SLA Zmluvy a ktorá sa týka ochrany zamestnancov Poskytovateľa a jeho subdodávateľov. Povinnosť Poskytovateľa podľa predchádzajúcej vety platí aj vtedy, ak k mimoriadnej udalosti nedošlo v súvislosti s plnením predmetu tejto SLA Zmluvy, ale došlo k nej na pracoviskách Objednávateľa.
  7. Poskytovateľ sa zaväzuje zaraďovať zamestnancov na výkon práce so zreteľom na ich zdravotný stav, schopnosti, kvalifikačné predpoklady a odbornú spôsobilosť podľa právnych predpisov a ostatných predpisov na zaistenie bezpečnosti a ochrany zdravia pri práci a nedovoliť, aby vykonávali práce, ktoré nezodpovedajú ich zdravotnému stavu a schopnostiam a na ktoré nemajú vek, kvalifikačné predpoklady alebo doklad o odbornej spôsobilosti podľa právnych predpisov a ostatných predpisov na zaistenie bezpečnosti a ochrany zdravia pri práci.
  8. Poskytovateľ sa zaväzuje, že nebude v súvislosti s poskytovaním Služieb, zamestnávať zamestnancov v rozpore s právnymi predpismi Slovenskej republiky upravujúcimi nelegálnu prácu a nelegálne zamestnávanie, ako aj právnymi predpismi Európskej únie, a to najmä v rozpore so zákonom č. 82/2005 Z. z. o nelegálnej práci a nelegálnom zamestnávaní a o zmene a doplnení niektorých zákonov, v spojení so zákonom č. 311/2001 Z. z. Zákonník práce, zákonom č. 5/2004 Z. z. o službách zamestnanosti a o zmene a doplnení niektorých zákonov, zákonom č. 461/2003 Z. z. o sociálnom poistení, zákonom č. 404/2011 Z. z. o pobyte cudzincov a o zmene a doplnení niektorých zákonov, zákona č. 480/2002 Z. z. o azyle a o zmene a doplnení niektorých zákonov v ich platnom znení, smernicou Európskeho parlamentu a Rady 2009/52/ES z 18. júna 2009, ktorou sa stanovujú minimálne normy pre sankcie a opatrenia voči zamestnávateľom štátnych príslušníkov tretích krajín, ktorí sa neoprávnene zdržiavajú na území členských štátov.

**ČLÁNOK 18**

**ZODPOVEDNOSŤ ZA ŠKODU A NÁHRADA ŠKODY**

* 1. Každá zo Zmluvných strán nesie zodpovednosť za spôsobenú škodu porušením všeobecne záväzných právnych predpisov Slovenskej republiky, právnych aktoch Európskej únie a tejto SLA Zmluvy. Obe Zmluvné strany sa zaväzujú vyvinúť maximálne úsilie k predchádzaniu škodám a k minimalizácii vzniknutých škôd.
  2. Poskytovateľ zodpovedá za škodu, ktorá vznikne Objednávateľovi v dôsledku porušenia povinnosti poskytovateľa poskytovať Služby v zmysle tejto SLA Zmluvy riadne a včas.
  3. Na vznik zodpovednosti za spôsobenú škodu nie je nevyhnutné, aby bola spôsobená úmyselným konaním Poskytovateľa, Oprávnenej osoby Poskytovateľa alebo inej poverenej osoby, ale postačuje spôsobenie škody z nedbanlivosti.
  4. Poskytovateľ je povinný postupovať pri plnení pokynov a zadaní zo strany Objednávateľa s odbornou starostlivosťou a na nevhodnosť pokynov Objednávateľa upozorniť. Ak Objednávateľa na nevhodnosť pokynov neupozorní, nemôže sa zbaviť zodpovednosti za vzniknutú škodu, iba ak nevhodnosť nemohol zistiť ani pri vynaložení odbornej starostlivosti. Poskytovateľ nezodpovedá ani za škodu, ktorá vznikla v dôsledku vadného zadania zo strany Objednávateľa, ak Poskytovateľ bezodkladne písomne upozornil Objednávateľa na vadnosť tohto zadania a Objednávateľ na tomto zadaní naďalej písomne trval.
  5. Zmluvné strany sa zaväzujú upozorniť písomne spôsobom podľa bodu 16.4 článku 16 tejto SLA Zmluvy druhú Zmluvnú stranu bez zbytočného odkladu na vzniknuté okolnosti vylučujúce zodpovednosť, brániace riadnemu plneniu tejto SLA Zmluvy. Zmluvné strany sa zaväzujú k vyvinutiu maximálneho úsilia na odvrátenie a prekonanie okolností vylučujúcich zodpovednosť.
  6. Nebezpečenstvo škody a vlastnícke právo k jednotlivým častiam plnenia Poskytovateľa na základe tejto SLA Zmluvy prechádza na Objednávateľa dňom akceptácie príslušnej Služby.

**ČLÁNOK 19**

**SUBDODÁVATEĽ, REGISTER PARTNEROV VEREJNÉHO SEKTORA**

**A VYUŽITIE EXPERTOV**

* 1. Na poskytovanie plnení podľa tejto SLA Zmluvy má Poskytovateľ, za podmienok dohodnutých v tejto SLA Zmluve, právo uzatvárať subdodávateľské zmluvy. Tým nie je dotknutá zodpovednosť Poskytovateľa za plnenie tejto SLA Zmluvy a Poskytovateľ je povinný odovzdávať Objednávateľovi plnenia sám, na svoju zodpovednosť, v dohodnutom čase a v dohodnutej kvalite.
  2. Zoznam subdodávateľov s ich identifikačnými údajmi v rozsahu:

1. meno a priezvisko alebo obchodné meno, resp. názov,
2. adresa pobytu alebo sídlo,
3. IČO alebo dátum narodenia, ak nebolo pridelené IČO,
4. podiel plnenia z tejto SLA Zmluvy v percentuálnom vyjadrení a stručný opis plnenia, ktoré bude predmetom subdodávky, ako aj údaje o osobe oprávnenej konať za subdodávateľa v rozsahu meno a priezvisko, adresa pobytu a dátum narodenia a predmet subdodávky,

tvorí neoddeliteľnú súčasť tejto SLA Zmluvy ako Príloha č. 6.

* 1. Poskytovateľ zodpovedá Objednávateľovi za to, že jeho subdodávateľ počas celej doby platnosti a účinnosti tejto SLA Zmluvy spĺňa podmienky zodpovedajúce podmienkam podľa § 32 ods. 1 Zákona o VO, neexistujú u neho dôvody na vylúčenie zodpovedajúce dôvodom podľa § 40 ods. 6 písm. b) až g) a ods. 7 a 8 Zákona o VO a je odborne spôsobilý na poskytovanie časti Služieb.
  2. Poskytovateľ je povinný písomne v elektronickej forme oznámiť Oprávnenej osobe Objednávateľa v pozícii generálneho riaditeľa sekcie informačných technológií akúkoľvek zmenu údajov o subdodávateľovi bezodkladne po tom, ako sa o takej zmene dozvedel.
  3. Poskytovateľ je oprávnený zmeniť alebo doplniť subdodávateľa počas trvania tejto SLA Zmluvy. Poskytovateľ je povinný predložiť Objednávateľovi písomné oznámenie (spôsobom podľa bodu 16.4 článku 16 tejto SLA Zmluvy) o zmene alebo doplnení subdodávateľa, ktoré bude obsahovať údaje o navrhovanom subdodávateľovi v rozsahu podľa bodu 19.2 tohto článku tejto SLA Zmluvy. Poskytovateľ predloží Objednávateľovi čestné vyhlásenie, že navrhovaný subdodávateľ spĺňa podmienky zodpovedajúce podmienkam podľa § 32 ods. 1 Zákona o VO a neexistujú u neho dôvody na vylúčenie zodpovedajúce dôvodom podľa § 40 ods. 6 písm. b) až g) a ods. 7 a 8 Zákona o VO. Akúkoľvek zmenu alebo doplnenie subdodávateľa, musí Poskytovateľ písomne oznámiť Objednávateľovi najneskôr v lehote do 15 kalendárnych dní pred dňom zmeny alebo doplnenia subdodávateľa. Zmena alebo doplnenie subdodávateľa podlieha súhlasu zo strany Objednávateľa. Na zmenu alebo doplnenie subdodávateľa (zmena Prílohy č. 6 tejto SLA Zmluvy) sa nevyžaduje uzavretie dodatku k tejto SLA Zmluve, zmena Prílohy č. 6 tejto SLA Zmluvy je účinná doručením písomného súhlasu Objednávateľa (spôsobom podľa bodu 16.4 článku 16 tejto SLA Zmluvy) so zmenou alebo doplnením subdodávateľa Poskytovateľovi.
  4. Objednávateľ si výslovne vyhradzuje právo písomne (spôsobom podľa bodu 16.4 článku 16 tejto SLA Zmluvy) s uvedením dôvodov odmietnuť kedykoľvek akéhokoľvek subdodávateľa, ak nespĺňa podmienky v súlade s § 32 ods. 1 Zákona o VO. Objednávateľ je oprávnený požiadať Poskytovateľa, aby nahradil subdodávateľa alebo inú osobu, prostredníctvom ktorej preukázal splnenie podmienok účasti vo verejnom obstarávaní, ak má zmenený/nový subdodávateľ alebo zmenená/nová iná osoba sídlo v treťom štáte, s ktorým nemá Slovenská republika alebo Európska únia uzavretú medzinárodnú zmluvu zaručujúcu rovnaký a účinný prístup k verejnému obstarávaniu v tomto treťom štáte pre hospodárske subjekty so sídlom v Slovenskej republike. Poskytovateľ nemá za uvedených okolností nárok na akúkoľvek kompenzáciu alebo náhradu. Poskytovateľ je v takomto prípade povinný okamžite vykonať všetky potrebné úkony na to, aby zabezpečil riadne plnenie predmetu podľa tejto SLA Zmluvy. Poskytovateľovi sa zakazuje použiť na plnenie tejto SLA Zmluvy subdodávateľa, ktorého konečným užívateľom výhod je verejný funkcionár vymedzený v § 11 ods. 1 písm. c) Zákona o VO. Poskytovateľ sa zaväzuje bezodkladne splniť povinnosti podľa tohto bodu tejto SLA Zmluvy.
  5. Poskytovateľ vyhlasuje, že je ku dňu podpísania tejto SLA Zmluvy zapísaný v registri partnerov verejného sektora v zmysle Zákona o RPVS a tiež každý jemu známy subdodávateľ v ktoromkoľvek rade, ktorý je partnerom verejného sektora, je zapísaný v registri partnerov verejného sektora. Ďalej Poskytovateľ vyhlasuje, že ku dňu podpísania tejto SLA Zmluvy má ako partner verejného sektora splnené všetky povinnosti, ktoré pre Poskytovateľa ako partnera verejného sektora vyplývajú zo Zákona o RPVS a konečným užívateľom výhod nie je osoba (verejný funkcionár) vymedzená v § 11 ods. 1 písm. c) Zákona o VO. Poskytovateľ zároveň vyhlasuje, že ku dňu podpísania tejto SLA Zmluvy overil splnenie povinností oprávnenej osoby pre Poskytovateľa v zmysle Zákona o RPVS, pričom nezistil žiadne porušenie alebo nesplnenie uvedených povinností. Zmluvné strany sa dohodli, že ak sa preukáže nepravdivosť vyhlásení podľa tohto bodu tejto Zmluvy alebo ak sa preukáže, že osoba, ktorá plní povinnosti oprávnenej osoby pre Poskytovateľa v zmysle Zákona o RPVS, nemá splnené všetky povinnosti v zmysle Zákona o RPVS, Objednávateľ nie je v omeškaní s plnením podľa tejto Zmluvy až do momentu, kedy Poskytovateľ preukáže Objednávateľovi splnenie jeho povinnosti alebo splnenie povinnosti jeho oprávnenej osoby podľa Zákona o RPVS.
  6. Poskytovateľ sa zaväzuje zabezpečiť, aby on, jeho subdodávatelia v zmysle § 2 ods. 5 písm. e) Zákona o VO a subdodávatelia podľa § 2 ods. 1 písm. a) bod 7 Zákona o RPVS boli zapísaní do registra partnerov verejného sektora počas celej doby trvania ich účasti na plnení tejto SLA Zmluvy. U subdodávateľov táto povinnosť platí len vtedy, ak subdodávatelia majú povinnosť byť zapísaní v registri partnerov verejného sektora podľa Zákona o RPVS.
  7. Ak sa po uzavretí tejto SLA Zmluvy stala konečným užívateľom výhod Poskytovateľa, jeho subdodávateľa v zmysle § 2 ods. 5 písm. e) Zákona o VO alebo jeho subdodávateľa podľa Zákona o RPVS osoba podľa § 11 ods. 1 písm. c) Zákona o VO (verejný funkcionár), Objednávateľ môže po uplynutí 30 kalendárnych dní odo dňa, keď táto skutočnosť nastala, ak táto skutočnosť stále trvá, odstúpiť od tejto SLA Zmluvy.
  8. Poskytovateľ zodpovedá za správnosť a úplnosť údajov zapísaných v registri partnerov verejného sektora, identifikáciu konečného užívateľa výhod a overovanie identifikácie konečného užívateľa výhod v zmysle § 11 Zákona o RPVS. Kým Poskytovateľ nevykoná overenie identifikácie konečného užívateľa výhod, Objednávateľ nie je povinný plniť z tejto SLA Zmluvy a nedostane sa pri tom do omeškania, a to až do momentu, kedy Poskytovateľ preukáže Objednávateľovi splnenie uvedenej povinnosti podľa Zákona o RPVS. Objednávateľ má právo odstúpiť od tejto SLA Zmluvy z dôvodov, uvedených v § 15 ods. 1 Zákona o RPVS. Objednávateľ nie v omeškaní a nie je povinný plniť čo mu ukladá táto SLA Zmluva, ak nastanú dôvody podľa § 15 ods. 2 Zákona o RPVS, a to až do momentu, kedy Poskytovateľ preukáže Objednávateľovi splnenie uvedenej povinnosti podľa Zákona o RPVS.
  9. Poskytovateľ sa zaväzuje oznámiť Objednávateľovi zmenu v osobe, resp. osobách, ktoré sú v registri partnerov verejného sektora zapísané ako koneční užívatelia výhod alebo výmaz Poskytovateľa z registra partnerov verejného sektora najneskôr do 5 pracovných dní odo dňa vykonania zmeny alebo výmazu v registri partnerov verejného sektora.
  10. Prípadné vyčiarknutie subdodávateľa z registra partnerov verejného sektora počas trvania tejto SLA Zmluvy je Poskytovateľ povinný bezodkladne oznámiť Objednávateľovi. Poskytovateľ má oznamovaciu povinnosť voči Objednávateľovi bezodkladne od momentu, kedy sa túto skutočnosť preukázateľne dozvedel.
  11. Poskytovateľ sa zaväzuje zabezpečiť riadne a včasné plnenie predmetu tejto SLA Zmluvy   
      10 kľúčovými expertmi a 27 špecialistami (ďalej len „Experti“), ktorí splnili požiadavky stanovené Objednávateľom v rámci podmienok účasti, ktoré boli súčasťou súťažných podkladov na obstaranie zákazky v zmysle písm. G Preambuly tejto SLA Zmluvy (ďalej len „Podmienky účasti“), a to počas celej doby trvania tejto SLA Zmluvy. Menný zoznam Expertov s uvedením ich pozície predstavuje Prílohu č. 8 tejto SLA Zmluvy. Poskytovateľ je povinný menný zoznam Expertov aktualizovať, a to po schválení zmeny Experta zo strany Objednávateľa podľa bodov 19.14 a 19.15 tohto článku tejto SLA Zmluvy. Aktuálny menný zoznam Expertov zašle Poskytovateľ Oprávnenej osobe Objednávateľa v pozícii generálny riaditeľ sekcie informačných technológií elektronicky bezodkladne po schválení zmeny Experta. Na zmenu Experta (zmena Prílohy č. 8 tejto SLA Zmluvy) sa nevyžaduje uzavretie dodatku k tejto SLA Zmluve, zmena Prílohy č. 8 tejto SLA Zmluvy je účinná doručením písomného súhlasu Objednávateľa (spôsobom podľa bodu 16.4 článku tejto 16 SLA Zmluvy) so zmenou Experta Poskytovateľovi.
  12. Poskytovateľ sa zaväzuje, že bude mať na realizáciu plnení počas trvania tejto SLA Zmluvy k dispozícii minimálne taký počet Expertov, aký bol stanovený v rámci Podmienok účasti. Pri zmene Experta musí Expert spĺňať minimálne požiadavky stanovené Objednávateľom ako verejným obstarávateľom vo verejnom obstarávaní k predmetu tejto SLA Zmluvy, a to v rámci Podmienok účasti týkajúcich sa technickej spôsobilosti alebo odbornej spôsobilosti a v rámci osobitných podmienok. Nesmie dôjsť ku kumulácii jednej osoby pri viacerých pozíciách Expertov s výnimkou pozície Špecialista – školiteľ, pri ktorej je možná kumulácia s jednou pozíciou akéhokoľvek Experta. V prípade zmeny Experta týkajúcej sa využitia odborných kapacít inej osoby, ktorou preukazoval technickú spôsobilosť alebo odbornú spôsobilosť v rámci verejného obstarávania k tejto zákazke, musí Poskytovateľ za túto inú osobu preukázať okrem vyššie uvedeného aj splnenie podmienok zodpovedajúcich podmienkam podľa § 32 ods. 1 Zákona o VO a nesmú u nej existovať dôvody na vylúčenie zodpovedajúce dôvodom podľa § 40 ods. 6 písm. a) až g) a ods. 7 a 8 Zákona o VO. V prípade zmeny Experta Poskytovateľ doloží potrebné dokumenty podľa pozície Experta v zmysle Podmienok účasti spolu so žiadosťou o písomný súhlas so zmenou Experta, a to minimálne 10 pracovných dní pred jeho nástupom na výkon činností podľa tejto SLA Zmluvy. Žiadosť a dokumenty podľa predchádzajúcej vety sa doručuje spôsobom podľa bodu 16.4 článku 16 tejto SLA Zmluvy. Až po kladnom písomnom stanovisku Objednávateľa doručenom Poskytovateľovi spôsobom podľa bodu 16.4 článku 16 tejto SLA Zmluvy, môže príslušný Expert začať vykonávať príslušné činnosti v rámci plnenia predmetu podľa tejto SLA Zmluvy.
  13. V prípade zmeny Experta, ktorý sa zúčastnil hodnotiaceho pohovoru v rámci kvalitatívneho hodnotenia kritéria K1 vo verejnom obstarávaní k predmetu tejto SLA Zmluvy v súlade s Prílohou č. 7 súťažných podkladov na obstaranie zákazky v zmysle písm. G Preambuly tejto SLA Zmluvy, musí Expert spĺňať obdobné podmienky overenia kvality Experta stanovené v zmysle interných pravidiel Objednávateľa. V prípade zmeny Experta podľa predchádzajúcej vety, Poskytovateľ doloží potrebné dokumenty podľa pozície Experta v zmysle Podmienok účasti spolu so žiadosťou o písomný súhlas so zmenou Experta, a to minimálne 10 pracovných dní pred jeho nástupom na výkon činností podľa tejto SLA Zmluvy. Žiadosť a dokumenty podľa predchádzajúcej vety sa doručuje spôsobom podľa bodu 16.4 článku 16 tejto SLA Zmluvy. Až po overení kvality Experta a kladnom písomnom stanovisku Objednávateľa doručenom Poskytovateľovi spôsobom podľa bodu 16.4 článku 16 tejto SLA Zmluvy, môže príslušný Expert začať vykonávať príslušné činnosti v rámci plnenia predmetu podľa tejto SLA Zmluvy.
  14. Poskytovateľ sa zaväzuje zabezpečiť, aby počas celej doby trvania tejto SLA Zmluvy disponoval podľa § 38 ods. 4 Zákona o VO Expertami na nasledovných pozíciách tak, aby uvedení Experti boli u Poskytovateľa v pracovnom pomere:
* Kľúčový expert č. 1 Hlavný projektový manažér,
* Kľúčový expert č. 2 Hlavný IT architekt,
* Kľúčový expert č. 3 a č. 4 Hlavný SW analytik (min. 2 rôzne fyzické osoby),
* Kľúčový expert č. 5 Hlavný SW vývojár/programátor,
* Kľúčový expert č. 8 Hlavný test manažér,
* Špecialista - SW analytik (min. 2 rôzne fyzické osoby),
* Špecialista - Programátor (min. 6 rôznych fyzických osôb),
* Špecialista - Tester (min. 2 rôzne fyzické osoby).

Pre vyššie uvedené pozície nie je možné využívať subdodávateľov, iné osoby, či fyzické osoby, s ktorými má Poskytovateľ uzatvorené dohody o prácach vykonávaných mimo pracovného pomeru.

* 1. Porušenie povinností Poskytovateľa podľa tohto článku tejto SLA Zmluvy sa považuje za podstatné porušenie tejto SLA Zmluvy.

**ČLÁNOK 20**

**AUDIT A KONTROLA**

1. Poskytovateľ berie na vedomie, že predmet plnenia tejto SLA Zmluvy alebo jeho časť môže byť Objednávateľom financovaný aj prostredníctvom finančných prostriedkov z fondov/zdrojov Európskej únie.
2. Poskytovateľ berie na vedomie, že na použitie finančných prostriedkov z fondov/zdrojov Európskej únie, kontrolu a audit použitia týchto prostriedkov a vymáhanie ich neoprávneného použitia sa vzťahujú podmienky a povinnosti upravené okrem iného v osobitných predpisoch (najmä v Zákone o FK, Zákone o RoPVS, Zákone o PF, Zákone o MPOO) a v ďalších príslušných právnych predpisoch Slovenskej republiky, v právnych aktoch Európskej únie a v metodických dokumentoch záväzných pre prijímateľov finančných prostriedkov z fondov/zdrojov EÚ.
3. Poskytovateľ sa zaväzuje strpieť výkon kontroly/auditu súvisiaci s poskytnutými Službami príslušnými oprávnenými osobami na výkon tejto kontroly/auditu uvedenými v nasledujúcich bodoch tohto článku tejto SLA Zmluvy a poskytnúť im všetku potrebnú súčinnosť, a to počas platnosti a účinnosti tejto SLA Zmluvy, ako aj počas platnosti a účinnosti zmluvy vo veci financovania a poskytovania finančných prostriedkov z fondov Európskej únie alebo zmluvy o poskytnutí prostriedkov mechanizmu na podporu obnovy a odolnosti, v rámci ktorých si Objednávateľ nárokuje financovanie výdavkov uhradených Poskytovateľovi, ktoré vznikli v súvislosti s plnením tejto SLA Zmluvy. Doba povinného poskytovania súčinnosti oprávneným osobám sa môže predĺžiť v prípade, ak to ustanovia právne akty Európskej únie. Poskytovateľ sa zaväzuje podrobiť sa aj výkonu kontroly poverenými zamestnancami Objednávateľa.
4. Oprávnenými osobami (v prípade použitia finančných prostriedkov z fondov EÚ) sú najmä:
5. riadiaci orgán,
6. sprostredkovateľský orgán pre kontrolu VO,
7. útvar vnútorného auditu riadiaceho orgánu alebo sprostredkovateľského orgánu
8. Najvyšší kontrolný úrad SR a ním poverené osoby,
9. orgán auditu podľa § 12 Zákona o PF, Úrad vládneho auditu a orgánom auditu poverené osoby,
10. splnomocnení zástupcovia Európskej Komisie a Európskeho dvora audítorov,
11. orgán zabezpečujúci ochranu finančných záujmov EÚ podľa § 8 Zákona o PF, Európsky úrad pre boj proti podvodom,
12. osoby prizvané alebo poverené orgánmi uvedenými v písm. a) až g) v súlade s príslušnými právnymi predpismi Slovenskej republiky a právnymi aktmi Európskej únie.
13. Oprávnenými osobami (v prípade použitia prostriedkov mechanizmu na podporu obnovy a odolnosti sú najmä:
14. zástupcovia Objednávateľa a nimi poverené osoby,
15. vykonávateľ,
16. sprostredkovateľ,
17. Národná implementačná a koordinačná autorita,
18. Úrad vládneho auditu,
19. Najvyšší kontrolný úrad SR,
20. orgány štátnej správy podľa § 2 Zákona o FS,
21. Protimonopolný úrad SR,
22. Európska komisia,
23. orgán zabezpečujúci ochranu finančných záujmov EÚ,
24. Európsky úrad pre boj proti podvodom,
25. Európsky dvor audítorov,
26. Európska prokuratúra,
27. Úrad pre verejné obstarávanie.
28. Poskytovateľ sa zaväzuje poskytnúť oprávneným osobám podľa bodov 20.4 a 20.5 všetku potrebnú súčinnosť pri výkone kontroly/auditu podľa tohto článku tejto SLA Zmluvy. Povinnosť Poskytovateľa podľa predchádzajúcej vety sa vzťahuje obdobne aj na subdodávateľov Poskytovateľa, pričom Poskytovateľ sa zaväzuje túto povinnosť subdodávateľov výslovne uviesť v písomnej zmluve uzatvorenej s každým subdodávateľom Poskytovateľa.
29. Nedodržanie povinností Poskytovateľa podľa tohto článku tejto SLA Zmluvy sa považuje za podstatné porušenie tejto SLA Zmluvy zo strany Poskytovateľa.

**ČLÁNOK 21**

**ZMLUVNÉ POKUTY A ÚROKY Z OMEŠKANIA**

* 1. Ak bude Poskytovateľ v omeškaní s predkladaním Správy o stave RIS podľa bodu 3.6 článku 3 tejto SLA Zmluvy, Objednávateľ je oprávnený požadovať od Poskytovateľa zmluvnú pokutu vo výške 500,00 eur za každý deň omeškania s plnením uvedenej povinnosti Poskytovateľa.
  2. Ak bude Poskytovateľ v omeškaní s doručením Protokolu o ukončení tranzície Objednávateľovi alebo s doručením upraveného Protokolu o ukončení tranzície Objednávateľovi podľa bodu 4.6 článku 4 tejto SLA Zmluvy, Objednávateľ je oprávnený požadovať od Poskytovateľa zmluvnú pokutu vo výške 1 000,00 eur za každý deň omeškania s plnením uvedenej povinnosti Poskytovateľa.
  3. Ak Poskytovateľ poruší povinnosť podľa bodu 4.11 článku 4 tejto SLA Zmluvy zabezpečiť prítomnosť osôb podľa bodu 4.10 článku 4 tejto SLA Zmluvy pri úkonoch a činnostiach súvisiacich s tranzíciou, je Objednávateľ oprávnený požadovať od Poskytovateľa zmluvnú pokutu vo výške 500,00 eur za každý deň vopred neospravedlnenej neprítomnosti každej jednotlivej dotknutej osoby.
  4. Ak Poskytovateľ poruší povinnosť podľa bodu 5.4 článku 5 tejto SLA Zmluvy zabezpečovať požadovanú dostupnosť RIS v jeho produkčnom prostredí podľa parametrov bližšie špecifikovaných v bode 4 Prílohy č. 1 tejto SLA Zmluvy, je Objednávateľ oprávnený požadovať od Poskytovateľa zmluvnú pokutu nasledovne:
     1. vo výške 15 % z Ceny za Paušálne služby aplikačnej podpory – mesačného paušálu s DPH, a to v prípade, ak úroveň dostupnosti produkčného prostredia RIS za príslušný kalendárny mesiac dosiahne úroveň medzi 96,0 % až 98,9 %,
     2. vo výške 25 % z Ceny za Paušálne služby aplikačnej podpory – mesačného paušálu s DPH, a to v prípade, ak úroveň dostupnosti produkčného prostredia RIS za príslušný kalendárny mesiac dosiahne úroveň medzi 92,0 % až 95,9 %,
     3. vo výške 40 % z Ceny za Paušálne služby aplikačnej podpory – mesačného paušálu s DPH, a to v prípade, ak úroveň dostupnosti produkčného prostredia RIS za príslušný kalendárny mesiac dosiahne úroveň medzi 85,0 % až 91,9 %,
     4. vo výške 70 % z Ceny za Paušálne služby aplikačnej podpory – mesačného paušálu s DPH, a to v prípade, ak úroveň dostupnosti produkčného prostredia RIS za príslušný kalendárny mesiac dosiahne úroveň medzi 75,0 % až 84,9 %,
     5. vo výške 100 % z Ceny za Paušálne služby aplikačnej podpory – mesačného paušálu s DPH, a to v prípade, ak úroveň dostupnosti produkčného prostredia RIS za príslušný kalendárny mesiac dosiahne menej než 75,0 %.

Pre zamedzenie pochybností dostupnosť RIS sa percentuálne zaokrúhľuje na jedno desatinné miesto a je možné udeliť vyššie uvedenú zmluvnú pokutu za nedodržanie (nezabezpečenie) požadovanej dostupnosti produkčného prostredia RIS a aj za nedodržanie (nezabezpečenie) požadovanej dostupnosti testovacieho prostredia RIS podľa bodu 21.5 tohto článku tejto SLA Zmluvy za rovnaký mesiac poskytovania Paušálnych služieb aplikačnej podpory.

* 1. Ak Poskytovateľ poruší povinnosť podľa bodu 5.4 článku 5 tejto SLA Zmluvy zabezpečovať požadovanú dostupnosť RIS v jeho testovacom prostredí podľa parametrov bližšie špecifikovaných v bode 4 Prílohy č. 1 tejto SLA Zmluvy, je Objednávateľ oprávnený požadovať od Poskytovateľa zmluvnú pokutu nasledovne:
     1. vo výške 15 % z Ceny za Paušálne služby aplikačnej podpory – mesačného paušálu s DPH, a to v prípade, ak úroveň dostupnosti testovacieho prostredia RIS za príslušný kalendárny mesiac dosiahne úroveň medzi 76,0 % až 79,9 %,
     2. vo výške 25 % z Ceny za Paušálne služby aplikačnej podpory – mesačného paušálu s DPH, a to v prípade, ak úroveň dostupnosti testovacieho prostredia RIS za príslušný kalendárny mesiac dosiahne úroveň medzi 62,0 % až 75,9 %,
     3. vo výške 40 % z Ceny za Paušálne služby aplikačnej podpory – mesačného paušálu s DPH, a to v prípade, ak úroveň dostupnosti testovacieho prostredia RIS za príslušný kalendárny mesiac dosiahne úroveň medzi 55,0 % až 61,9 %,
     4. vo výške 70 % z Ceny za Paušálne služby aplikačnej podpory – mesačného paušálu s DPH, a to v prípade, ak úroveň dostupnosti testovacieho prostredia RIS za príslušný kalendárny mesiac dosiahne úroveň medzi 45,0 % až 54,9 %,
     5. vo výške 100 % z Ceny za Paušálne služby aplikačnej podpory – mesačného paušálu s DPH, a to v prípade, ak úroveň dostupnosti testovacieho prostredia RIS za príslušný kalendárny mesiac dosiahne menej než 45,0 %.

Pre zamedzenie pochybností dostupnosť RIS sa percentuálne zaokrúhľuje na jedno desatinné miesto a je možné udeliť vyššie uvedenú zmluvnú pokutu za nedodržanie (nezabezpečenie) požadovanej dostupnosti testovacieho prostredia RIS a aj za nedodržanie (nezabezpečenie) požadovanej dostupnosti produkčného prostredia RIS podľa bodu 21.4 tohto článku tejto SLA Zmluvy za rovnaký mesiac poskytovania Paušálnych služieb aplikačnej podpory.

* 1. Ak bude Poskytovateľ v omeškaní s doručením Štúdie realizovateľnosti Objednávateľovi podľa bodu 5.5 článku 5 tejto SLA Zmluvy, Objednávateľ je oprávnený požadovať od Poskytovateľa zmluvnú pokutu vo výške 500,00 eur za každý deň omeškania s plnením uvedenej povinnosti Poskytovateľa.
  2. Ak bude Poskytovateľ v omeškaní s doručením potvrdenia prijatia Objednávky Objednávateľovi podľa bodu 5.8 článku 5 tejto SLA Zmluvy, Objednávateľ je oprávnený požadovať od Poskytovateľa zmluvnú pokutu vo výške 500,00 eur za každý deň omeškania s plnením uvedenej povinnosti Poskytovateľa.
  3. Ak bude Poskytovateľ v omeškaní so zahájením prešetrenia hlásenia (Reakčná doba) podľa bodu 4 Prílohy č. 1 tejto SLA Zmluvy, Objednávateľ je oprávnený požadovať od Poskytovateľa zmluvnú pokutu vo výške:
* 500,00 eur za každú hodinu omeškania so zahájením prešetrenia Kritického prevádzkového incidentu alebo Bezpečnostného incidentu,
* 100,00 eur za každú hodinu omeškania so zahájením prešetrenia Nekritického prevádzkového incidentu alebo Bežného prevádzkového incidentu.
  1. Ak bude Poskytovateľ v omeškaní s Neutralizáciou incidentu v produkčnom prostredí RIS alebo v testovacom prostredí RIS podľa bodu 4 Prílohy č. 1 tejto SLA Zmluvy, Objednávateľ je oprávnený požadovať od Poskytovateľa zmluvnú pokutu vo výške:
* 500,00 eur za každú hodinu omeškania s Neutralizáciou Kritického prevádzkového incidentu alebo Bezpečnostného incidentu,
* 100,00 eur za každú hodinu omeškania s Neutralizáciou Nekritického prevádzkového incidentu alebo Bežného prevádzkového incidentu.
  1. Ak bude Poskytovateľ v omeškaní s Trvalým vyriešením incidentu v produkčnom prostredí RIS alebo v testovacom prostredí RIS podľa bodu 4 Prílohy č. 1 tejto SLA Zmluvy, Objednávateľ je oprávnený požadovať od Poskytovateľa zmluvnú pokutu vo výške:
* 500,00 eur za každú hodinu omeškania s Trvalým vyriešením Kritického prevádzkového incidentu alebo Bezpečnostného incidentu,
* 100,00 eur za každú hodinu omeškania s Trvalým vyriešením Nekritického prevádzkového incidentu alebo Bežného prevádzkového incidentu.
  1. Ak bude Poskytovateľ v omeškaní s poskytnutím Služieb aplikačnej podpory na vyžiadanie Objednávateľovi, Objednávateľ je oprávnený požadovať od Poskytovateľa zmluvnú pokutu vo výške 2 % z celkovej ceny za poskytnutie Služieb aplikačnej podpory na vyžiadanie, s ktorými je v omeškaní, za každý deň omeškania s ich riadnym poskytnutím.
  2. Ak bude Poskytovateľ v omeškaní s odstránením vady podľa bodu 8.4 článku 8 tejto SLA Zmluvy, Objednávateľ je oprávnený požadovať od Poskytovateľa zmluvnú pokutu vo výške:
     + 500,00 eur za každú hodinu omeškania s odstránením vady zodpovedajúcej kategórii Kritického alebo Bezpečnostného incidentu,
     + 100,00 eur za každú hodinu omeškania s odstránením vady zodpovedajúcej kategórii Závažného alebo Nekritického incidentu.
  3. Ak Poskytovateľ poruší povinnosť podľa bodu 9.3 článku 9 tejto SLA Zmluvy zachovať platnosť a účinnosť Poistnej zmluvy po celú dobu platnosti a účinnosti tejto SLA Zmluvy, Objednávateľ je oprávnený požadovať od Poskytovateľa zmluvnú pokutu vo výške 5 000,00 eur za každý deň porušenia povinnosti (omeškania so splnením povinnosti) podľa bodu 9.3 článku 9 tejto SLA Zmluvy.
  4. Ak Poskytovateľ poruší povinnosť podľa bodu 9.3 článku 9 tejto SLA Zmluvy zabezpečiť vinkuláciu poistného plnenia v prospech Objednávateľa, Objednávateľ je oprávnený požadovať od Poskytovateľa zmluvnú pokutu vo výške 500,00 eur za každý deň porušenia povinnosti (omeškania so splnením povinnosti) podľa bodu 9.3 článku 9 tejto SLA Zmluvy.
  5. Ak Poskytovateľ poruší povinnosť podľa bodu 9.5 článku 9 tejto SLA Zmluvy predložiť Bankovú záruku podľa bodu 9.5 článku 9 tejto SLA Zmluvy Objednávateľovi, Objednávateľ je oprávnený požadovať od Poskytovateľa zmluvnú pokutu vo výške 5 000,00 eur za každý deň omeškania s plnením uvedenej povinnosti Poskytovateľa.
  6. Ak Poskytovateľ poruší povinnosť podľa bodu 9.8 článku 9 tejto SLA Zmluvy predložiť Objednávateľovi originál predĺženia (obnovenia) Bankovej záruky najmenej 5 pracovných dní pred uplynutím doby, na ktorú bola vystavená pôvodná Banková záruka, Objednávateľ je oprávnený požadovať od Poskytovateľa zmluvnú pokutu vo výške 5 000,00 eur za každý deň omeškania s plnením uvedenej povinnosti Poskytovateľa.
  7. Ak bude Poskytovateľ v omeškaní s odovzdaním komentovaného zdrojového kódu (aktuálneho) a dokumentácie Objednávateľovi podľa bodu 11.3 článku 11 tejto SLA Zmluvy, Objednávateľ je oprávnený požadovať od Poskytovateľa zmluvnú pokutu vo výške 5 000,00 eur za každý deň omeškania s plnením uvedenej povinnosti Poskytovateľa.
  8. Ak bude Poskytovateľ v omeškaní s odovzdaním komentovaného zdrojového kódu (aktuálneho) a súvisiacej dokumentácie Objednávateľovi podľa bodu 11.4 článku 11 tejto SLA Zmluvy alebo s uložením aktualizovaného komentovaného zdrojového kódu do repozitára Objednávateľa (alebo repozitára určeného Objednávateľom) podľa bodu 11.4 článku 11 tejto SLA Zmluvy, Objednávateľ je oprávnený požadovať od Poskytovateľa zmluvnú pokutu vo výške 5 000,00 eur za každý deň omeškania s plnením uvedenej povinnosti Poskytovateľa.
  9. Ak Poskytovateľ poruší povinnosť odovzdať Objednávateľovi zdrojový kód v kvalite podľa bodu 11.7 článku 11 tejto SLA Zmluvy, Objednávateľ je oprávnený požadovať od Poskytovateľa zmluvnú pokutu vo výške 1 000,00 eur za každý deň porušenia povinnosti (omeškania so splnením povinnosti) podľa bodu 11.7 článku 11 tejto SLA Zmluvy.
  10. Ak Poskytovateľ poruší povinnosť podľa bodu 12.10 článku 12 tejto SLA Zmluvy zabezpečiť kvalitatívne zodpovedajúci ekvivalent pôvodných licencií na obdobie platnosti a účinnosti tejto SLA Zmluvy, Objednávateľ je oprávnený požadovať od Poskytovateľa zmluvnú pokutu vo výške 500,00 eur za každý deň omeškania s plnením uvedenej povinnosti Poskytovateľa.
  11. Ak bude Poskytovateľ v omeškaní s predložením prehľadu Preexistenentých SW vrátane ich licenčných podmienok podľa bodu 12.11 článku 12 tejto SLA Zmluvy, Objednávateľ je oprávnený požadovať od Poskytovateľa zmluvnú pokutu vo výške 500,00 eur za každý deň omeškania s plnením uvedenej povinnosti Poskytovateľa.
  12. Ak Poskytovateľ poruší povinnosť mlčanlivosti podľa článku 13 tejto SLA Zmluvy, Objednávateľ je oprávnený požadovať od Poskytovateľa zmluvnú pokutu vo výške 10 000,00 eur za každý jednotlivý prípad porušenia povinnosti mlčanlivosti Poskytovateľom.
  13. Ak Poskytovateľ poruší bezpečnostné opatrenia a zásady uvedené v článku 15 tejto SLA Zmluvy, Objednávateľ je oprávnený požadovať od Poskytovateľa zmluvnú pokutu vo výške 1 000,00 eur za každý deň nesplnenia si každej jednotlivej zmluvnej povinnosti.
  14. Ak Poskytovateľ poruší povinnosť podľa bodu 15.10 článku 15 tejto SLA Zmluvy uzavrieť s Objednávateľom Notifikačnú zmluvu, Objednávateľ je oprávnený požadovať od Poskytovateľa zmluvnú pokutu vo výške 2 000,00 eur za každý deň omeškania s plnením uvedenej povinnosti Poskytovateľa.
  15. Ak Poskytovateľ poruší akúkoľvek povinnosť týkajúcu sa subdodávateľov v zmysle článku 19 tejto SLA Zmluvy (s výnimkou povinností podľa bodov 21.26 až 21.28 tohto článku tejto SLA Zmluvy), Objednávateľ je oprávnený požadovať od Poskytovateľa zmluvnú pokutu vo výške 5 000,00 eur za každé jednotlivé porušenie povinnosti Poskytovateľa.
  16. Ak Poskytovateľ poruší povinnosť mať pre potreby plnenia tejto SLA Zmluvy k dispozícii Expertov v zmysle článku 19 tejto SLA Zmluvy, Objednávateľ je oprávnený požadovať od Poskytovateľa zmluvnú pokutu vo výške 500,00 eur za každý deň a každého jednotlivého Experta, ktorého nemá Poskytovateľ k dispozícii na plnenie predmetu tejto SLA Zmluvy.
  17. Objednávateľ je oprávnený:
      1. požadovať od Poskytovateľa zmluvnú pokutu vo výške 500,00 eur za každý deň omeškania s plnením povinnosti Poskytovateľa podľa § 4 ods. 1 druhá veta Zákona o RPVS v prípade, ak Objednávateľ z dôvodu porušenia uvedenej povinnosti Poskytovateľa neodstúpi od tejto SLA Zmluvy a Poskytovateľ si uvedenú povinnosť nesplní ani v lehote 5 pracovných dní odo dňa doručenia výzvy Objednávateľa na nápravu,
      2. požadovať od Poskytovateľa zmluvnú pokutu vo výške 500,00 eur za každý deň omeškania s plnením povinnosti Poskytovateľa zabezpečiť, aby konečným užívateľom výhod Poskytovateľa, jeho subdodávateľa alebo subdodávateľa podľa Zákona o RPVS, zapísaným v registri partnerov verejného sektora, nebola osoba podľa § 11 ods. 1 písm. c) Zákona o VO. Objednávateľ je oprávnený uplatniť si zmluvnú pokutu podľa tohto bodu 21.27.2 tejto SLA Zmluvy, ak z dôvodu porušenia uvedenej povinnosti Poskytovateľa Objednávateľ neodstúpi od tejto SLA Zmluvy podľa ustanovenia § 19 ods. 3 druhá veta, Zákona o VO a Poskytovateľ si uvedenú povinnosť nesplní ani v lehote 5 pracovných dní odo dňa doručenia výzvy Objednávateľa na nápravu.
  18. Ak bude Poskytovateľ v omeškaní s plnením oznamovacej povinnosti podľa bodu 19.11 článku 19 tejto SLA Zmluvy, Objednávateľ je oprávnený požadovať od Poskytovateľa zmluvnú pokutu vo výške 500,00 eur za každý deň omeškania s plnením uvedenej oznamovacej povinnosti.
  19. Ak Poskytovateľ neposkytne súčinnosť alebo nebude plniť povinnosti riadne a včas podľa článku 23 tejto SLA Zmluvy, Objednávateľ je oprávnený požadovať od Poskytovateľa zmluvnú pokutu vo výške 1 000,00 eur za každé jednotlivé porušenie povinnosti Poskytovateľa.
  20. Zaplatením zmluvnej pokuty nie je dotknutý nárok oprávnenej Zmluvnej strany na náhradu škody spôsobenú porušením povinností, na ktorú sa vzťahuje zmluvná pokuta, ktorá prevyšuje výšku dohodnutej zmluvnej pokuty. Zmluvné pokuty podľa tejto SLA Zmluvy je Zmluvná strana oprávnená uložiť druhej Zmluvnej strane aj opakovane. Zaplatením zmluvnej pokuty sa Zmluvná strana nezbavuje splnenia povinnosti, ktorá bola zmluvnou pokutou zabezpečená.
  21. Zmluvná strana sa zaväzuje uhradiť zmluvnú pokutu druhej Zmluvnej strane v lehote do 30 dní odo dňa doručenia písomnej výzvy na jej úhradu (doručenej spôsobom podľa bodu 16.4 článku 16 tejto SLA Zmluvy).
  22. Na základe dohody Zmluvných strán sa zmluvná pokuta podľa ustanovení tejto SLA Zmluvy môže započítať s odmenou Poskytovateľa za podmienky, že konkrétna zmluvná pokuta, ktorá sa má započítať, nepresiahne sumu 10 000,00 eur podľa § 8 Zákona o pohľadávkach štátu; v prípade zmluvnej pokuty presahujúcej uvedenú sumu sa započítanie podľa tohto bodu neuplatní. Poskytovateľ bezvýhradne súhlasí s tým, že mu bude na základe ním vystavenej faktúry po započítaní zmluvnej pokuty uhradená suma znížená o príslušnú zmluvnú pokutu, a to bez ohľadu na skutočnosť, že hodnota zmluvnej pokuty na takejto faktúre nebude uvedená, a teda nebude si nárokovať od Objednávateľa plnú sumu, ktorá bude uvedená na faktúre.
  23. Podľa § 369a Obchodného zákonníka, Objednávateľ, ktorý je v omeškaní so splnením peňažného záväzku alebo jeho časti, je povinný platiť z nezaplatenej sumy úroky z omeškania v sadzbe podľa § 369 ods. 2 Obchodného zákonníka a v nadväznosti na nariadenie vlády Slovenskej republiky č. 21/2013 Z. z., ktorým sa vykonávajú niektoré ustanovenia Obchodného zákonníka, ak ho o to Poskytovateľ požiada. V súlade s ustanovením § 369b Obchodného zákonníka, má Poskytovateľ nárok na náhradu škody spôsobenej omeškaním so splnením peňažného záväzku Objednávateľa, len ak táto škoda nie je krytá úrokmi z omeškania alebo paušálnou náhradou nákladov spojených s uplatnením pohľadávky alebo ich súčtom.

**ČLÁNOK 22**

**DOBA TRVANIA ZMLUVY**

**ZMENA ZMLUVY**

1. Táto SLA Zmluva sa uzatvára **na dobu určitú, a to na obdobie:**
2. **48 mesiacov** odo dňa nadobudnutia účinnosti tejto SLA Zmluvy, ak Poskytovateľom je Predchádzajúci poskytovateľ,
3. 60 mesiacov odo dňa nadobudnutia účinnosti tejto SLA Zmluvy, ak Poskytovateľom nie je Predchádzajúci poskytovateľ. Za účelom vylúčenia pochybností Zmluvné strany vyhlasujú, že v dobe 60 mesiacov podľa predchádzajúcej vety je zahrnutá Tranzitívna perióda pri prevzatí RIS podľa článku 4 tejto SLA Zmluvy.

Za účelom vylúčenia pochybností Zmluvné strany vyhlasujú, že doba trvania tejto SLA Zmluvy v oboch prípadoch podľa písmena a) aj písmena b) tohto bodu tejto SLA Zmluvy **zahŕňa Tranzitívnu periódu pri odovzdaní RIS podľa článku 23 tejto SLA zmluvy**, ak bude počas platnosti a účinnosti tejto SLA Zmluvy prebiehať proces tranzície podľa článku 23 tejto SLA Zmluvy.

* 1. Zmluvné strany sa dohodli, že Objednávateľ je oprávnený požadovať predĺženie doby platnosti a účinnosti tejto SLA Zmluvy **o 36 mesiacov**. Objednávateľ písomne (elektronicky prostredníctvom e-mailu a aj listinnou formou) oznámi Poskytovateľovi uplatnenie práva na predĺženie doby platnosti a účinnosti tejto SLA Zmluvy (ďalej ako **„Opcia č. I“**), a to najneskôr 3 mesiace pred uplynutím doby platnosti a účinnosti tejto SLA Zmluvy, a to predložením písomného návrhu dodatku k tejto SLA Zmluve, predmetom ktorého bude predĺženie doby platnosti a účinnosti tejto SLA Zmluvy o 36 mesiacov. Poskytovateľ sa zaväzuje uzavrieť s Objednávateľom dodatok podľa predchádzajúcej vety bez zbytočného odkladu po tom, čo ho na to písomne vyzval Objednávateľ podľa tohto bodu tejto SLA Zmluvy, najneskôr v deň umožňujúci plynulé pokračovanie platnosti a účinnosti tejto SLA Zmluvy s prihliadnutím na povinnosť povinného zverejnenia dodatku k SLA Zmluve. Ak Poskytovateľ z dôvodov na jeho strane nesplní záväzok uzavrieť dodatok k tejto SLA Zmluve podľa tohto bodu tejto SLA Zmluvy, vzniká Objednávateľovi nárok na náhradu škody spôsobenej porušením záväzku Poskytovateľa uzavrieť Dodatok k tejto SLA Zmluve podľa tohto bodu tejto SLA Zmluvy. Na základe dohody Zmluvných strán sa nárok na náhradu škody podľa predchádzajúcej vety premlčuje v premlčacej dobe vyplývajúcej z § 391 a nasl. Obchodného zákonníka.
  2. Zmluvné strany sa dohodli, že Objednávateľ je oprávnený opätovne požadovať predĺženie doby platnosti a účinnosti tejto SLA Zmluvy **o ďalších 36 mesiacov**. Objednávateľ písomne (elektronicky prostredníctvom e-mailu a aj listinnou formou) oznámi Poskytovateľovi opätovné uplatnenie práva na predĺženie doby platnosti a účinnosti tejto SLA Zmluvy (ďalej ako **„Opcia č. II“**), a to najneskôr 3 mesiace pred uplynutím doby platnosti a účinnosti tejto SLA Zmluvy, a to predložením písomného návrhu dodatku k tejto SLA Zmluve, predmetom ktorého bude predĺženie doby platnosti a účinnosti tejto SLA Zmluvy o ďalších 36 mesiacov. Poskytovateľ sa zaväzuje uzavrieť s Objednávateľom dodatok podľa predchádzajúcej vety bez zbytočného odkladu po tom, čo ho na to písomne vyzval Objednávateľ podľa tohto bodu tejto SLA Zmluvy, najneskôr v deň umožňujúci plynulé pokračovanie platnosti a účinnosti tejto SLA Zmluvy s prihliadnutím na povinnosť povinného zverejnenia dodatku k tejto SLA Zmluve. Ak Poskytovateľ z dôvodov na jeho strane nesplní záväzok uzavrieť dodatok k tejto SLA Zmluve podľa tohto bodu tejto SLA Zmluvy, vzniká Objednávateľovi nárok na náhradu škody spôsobenej porušením záväzku Poskytovateľa uzavrieť Dodatok k tejto SLA Zmluve podľa tohto bodu tejto SLA Zmluvy. Na základe dohody Zmluvných strán sa nárok na náhradu škody podľa predchádzajúcej vety premlčuje v premlčacej dobe vyplývajúcej z § 391 a nasl. Obchodného zákonníka. **Maximálna doba platnosti a účinnosti tejto SLA Zmluvy, vrátane jej predĺženej doby platnosti a účinnosti pri uplatnení Opcie č. I a Opcie č. II, je 10 rokov (v prípade, ak Poskytovateľom je Predchádzajúci poskytovateľ), resp. 11 rokov (v prípade, ak Poskytovateľom nie je Predchádzajúci poskytovateľ).**
  3. Objednávateľ si nemôže uplatniť Opciu č. I ani Opciu č. II počas Záverečnej tranzitívnej periódy podľa článku 23 tejto SLA Zmluvy.
  4. Za účelom vylúčenia pochybností Zmluvné strany vyhlasujú, že v prípade uplatnenia Opcie č. I a následne uzavretého dodatku k tejto SLA Zmluve podľa ustanovenia bodu 22.2 tohto článku tejto SLA Zmluvy, predĺžená doba platnosti a účinnosti tejto SLA Zmluvy zahŕňa aj Tranzitívnu periódu pri odovzdaní RIS podľa článku 23 tejto SLA Zmluvy, ak bude počas predĺženej doby platnosti a účinnosti tejto SLA Zmluvy prebiehať proces tranzície podľa článku 23 tejto SLA Zmluvy.
  5. Za účelom vylúčenia pochybností Zmluvné strany vyhlasujú, že v prípade uplatnenia Opcie č. II a následne uzavretého dodatku k tejto SLA Zmluve podľa ustanovenia bodu 22.3 tohto článku tejto SLA Zmluvy, predĺžená doba platnosti a účinnosti tejto SLA Zmluvy zahŕňa aj Tranzitívnu periódu pri odovzdaní RIS podľa článku 23 tejto SLA Zmluvy, ak bude počas predĺženej doby platnosti a účinnosti tejto SLA Zmluvy prebiehať proces tranzície podľa článku 23 tejto SLA Zmluvy.
  6. Dodatok k SLA Zmluve podľa bodov 22.2 a 22.3 tejto SLA Zmluvy predstavuje zmenu tejto SLA Zmluvy podľa ustanovenia § 18 ods. 1 písm. a) Zákona o VO.
  7. Touto SLA Zmluvu možno meniť len formou písomných dodatkov uzavretých v súlade s ustanovením § 18 Zákona o VO a podpísaných oprávnenými zástupcami oboch Zmluvných strán.
  8. Zmena identifikačných údajov spoločnosti zapisovaných do obchodného registra (napr. sídla, zástupcu), sa nebude považovať za zmenu vyžadujúcu si uzavretie dodatku k tejto SLA Zmluve. Zmluvná strana je povinná zmeny týchto údajov oznámiť druhej Zmluvnej strane bez zbytočného odkladu písomne spôsobom podľa bodu 16.4 článku 16 tejto SLA Zmluvy. Na základe dohody Zmluvných strán sa v prípade zmeny bankového účtu Poskytovateľa nevyžaduje uzavretie dodatku k tejto SLA Zmluve a Poskytovateľ postupuje v zmysle bodu 10.17 článku 10 tejto SLA Zmluvy. Na základe dohody Zmluvných strán sa nevyžaduje uzavretie dodatku v prípadoch uvedených v bode 10.8. článku 10 tejto SLA Zmluvy, v bode 14.13 článku 14 tejto SLA Zmluvy a v bodoch 19.5 a 19.13 článku 19 tejto SLA Zmluvy.

**ČLÁNOK 23**

**TRANZITÍVNA PERIÓDA PRI ODOVZDANÍ RIS**

* 1. Poskytovateľ podpisom tejto SLA Zmluvy výslovne súhlasí s tým, že Objednávateľ je oprávnený počas platnosti a účinnosti tejto SLA Zmluvy vyhlásiť verejné obstarávanie na nového poskytovateľa služieb aplikačnej podpory a rozvoja RIS tak, aby bol zabezpečený plynulý prevod prevádzky a kontinuálne zabezpečenie služieb aplikačnej podpory a rozvoja RIS po ukončení platnosti a účinnosti tejto SLA Zmluvy.
  2. V prípade, ak sa úspešným uchádzačom budúceho verejného obstarávania podľa bodu 23.1 tohto článku tejto SLA Zmluvy nestane Poskytovateľ, odo dňa nadobudnutia účinnosti zmluvy o poskytovaní služieb aplikačnej podpory a rozvoja RIS uzavretej s budúcim poskytovateľom služieb aplikačnej podpory a rozvoja RIS (ďalej len **„Budúci poskytovateľ“**), bude prebiehať proces tranzície, t. j. proces preberania prevádzky RIS, ako aj preberania zodpovednosti za dodržiavanie parametrov tejto SLA Zmluvy Budúcim poskytovateľom (ďalej len **„Tranzitívna perióda pri odovzdaní RIS“**), a to za podmienok dohodnutých v tomto článku tejto SLA Zmluvy a v Detailnom pláne tranzície vypracovanom podľa bodu 23.4 tohto článku tejto SLA Zmluvy. Na základe dohody Zmluvných strán Tranzitívna perióda pri odovzdaní RIS bude trvať 1 kalendárny rok, pokiaľ sa s prihliadnutím na okolnosti hodné osobitného zreteľa (ktorými sú najmä, nie však výlučne, procesy a lehoty v budúcom verejnom obstarávaní), nedohodnú Zmluvné strany na inej dobe.
  3. Zmluvné strany berú na vedomie a súhlasia s tým, že Tranzitívna perióda pri odovzdaní RIS bude prebiehať počas plnej (ostrej) prevádzky RIS a po celú dobu trvania Tranzitívnej periódy pri odovzdaní RIS poskytuje Objednávateľovi Služby Poskytovateľ a Budúcemu poskytovateľovi za obdobie Tranzitívnej periódy pri odovzdaní RIS nevzniká nárok na žiadnu odmenu. Budúci poskytovateľ nenesie zodpovednosť za vady Služieb poskytovaných Poskytovateľom Objednávateľovi po dobu trvania Tranzitívnej periódy pri odovzdaní RIS, resp. za riadnu, funkčnú a bezpečnú prevádzku RIS a jeho úpravy, aktualizácie a rozvoj funkcionality po dobu trvania Tranzitívnej periódy pri odovzdaní RIS, ak sa nepreukáže opak.
  4. Poskytovateľ sa zaväzuje, že po nadobudnutí účinnosti zmluvy o poskytovaní služieb aplikačnej podpory a rozvoja RIS uzavretej medzi Objednávateľom s Budúcim poskytovateľom (ďalej len **„Budúca SLA Zmluva“**), na základe objednávky Objednávateľa, vypracuje návrh detailného plánu tranzície, ktorý bude obsahovať najmä termíny ukončenia tranzície jednotlivých blokov, konkrétne postupy, zodpovednosti, kompetencie, zodpovedné osoby, kritériá prevzatia jednotlivých blokov ako aj celej tranzície. Pri vypracovaní detailného plánu tranzície (ďalej len **„Detailný plán tranzície pri odovzdaní RIS“**) sa Poskytovateľ zaväzuje spolupracovať s Objednávateľom a Budúcim poskytovateľom. Podpisom Detailného plánu tranzície pri odovzdaní RIS Oprávnenými osobami Objednávateľa, Poskytovateľa a Budúceho poskytovateľa sa stane Detailný plán tranzície pri odovzdaní RIS súčasťou tejto SLA Zmluvy a je pre všetky zúčastnené strany záväzný.
  5. Tranzitívna perióda pri odovzdaní RIS bude rozdelená do jednotlivých fáz (blokov) podľa procesov, ktoré systém RIS podporuje, v zmysle Detailného plánu tranzície pri odovzdaní RIS. V blokoch sú zaradené moduly RIS, ktoré vzájomne procesne súvisia, sú na seba úzko procesne a dátovo naviazané a ich tranzícia z vecného a aj technologického hľadiska bude realizovaná súbežne. Každý blok Tranzitívnej periódy pri odovzdaní RIS bude ukončený jeho protokolárnym odovzdaním a prebratím. Podpisom Protokolu o ukončení tranzície bloku Oprávnenými osobami Objednávateľa, Poskytovateľa a Budúceho poskytovateľa, zúčastnené strany potvrdia riadne poskytnutie súčinnosti zo strany Poskytovateľa a pripravenosť Budúceho poskytovateľa poskytovať Objednávateľovi Služby prislúchajúce k preberanému bloku. Vzor Protokolu o ukončení tranzície bloku predstavuje Prílohu č. 3 tejto SLA Zmluvy. Za účelom vylúčenia pochybností, Zmluvné strany deklarujú, že podpisom Protokolu o ukončení tranzície bloku, Budúci poskytovateľ nepreberá zodpovednosť za poskytovanie Služieb vo vzťahu k preberanému bloku, ktoré až do ukončenia Tranzitívnej periódy pri odovzdaní RIS poskytuje Objednávateľovi výlučne Poskytovateľ. Dokumenty podľa tohto bodu tejto SLA Zmluvy sa doručujú druhej Zmluvnej strane elektronicky a aj v listinnej forme.
  6. Po ukončení tranzície všetkých blokov, podpisom Protokolu o ukončení tranzície Oprávnenými osobami Objednávateľa, Poskytovateľa a Budúceho poskytovateľa, zúčastnené strany potvrdia riadne ukončenie tranzície (Tranzitívnej periódy pri odovzdaní RIS). Podpisom Protokolu o ukončení tranzície Budúci poskytovateľ zároveň potvrdzuje prevzatie produkčného prostredia vrátane aktuálnych komentovaných zdrojových kódov prislúchajúcich k RIS, proprietárneho softvéru a súvisiacej dokumentácie. Vzor Protokolu o ukončení tranzície predstavuje Prílohu č. 4 tejto SLA zmluvy. Dokumenty podľa tohto bodu tejto SLA Zmluvy sa doručujú druhej Zmluvnej strane elektronicky a aj v listinnej forme.
  7. Na základe dohody Zmluvných strán, dňom riadneho ukončenia tranzície podľa tohto článku tejto SLA Zmluvy zaniká táto SLA Zmluva. Aby nedošlo k pochybnostiam, Poskytovateľ poskytuje Objednávateľovi Služby podľa tejto SLA Zmluvy až do dňa ukončenia tranzície podľa tohto článku tejto SLA Zmluvy.
  8. Poskytovateľ sa zaväzuje počas Tranzitívnej periódy pri odovzdaní RIS, po uzavretí zmluvy o mlčanlivosti medzi Objednávateľom a Budúcim poskytovateľom, poskytovať Objednávateľovi a Budúcemu poskytovateľovi súčinnosť podľa ustanovení tejto SLA Zmluvy najmä v oblasti servisných a prevádzkových postupov, procesného modelu, architektúry RIS a integrácie informačných systémov na RIS. Súčinnosť Poskytovateľa bude spočívať predovšetkým v zaškolení Budúceho poskytovateľa a jej rozsah bude bližšie konkretizovaný v Detailnom pláne tranzície pri odovzdaní RIS. Vzhľadom na skutočnosť, že úpravy v RIS budú vyžadovať modifikáciu časti jeho zdrojových kódov, je nevyhnutné, aby Budúci poskytovateľ počas Tranzitívnej periódy pri odovzdaní RIS nadobudol osobitné technické know-how vzťahujúce sa k funkcionalite, optimalizácii a interoperabilite RIS podľa požiadaviek Objednávateľa. Predmetom tranzície nebude zaškoľovanie Budúceho poskytovateľa do odbornej problematiky riadenia verejných financií. Poskytovateľ sa zároveň zaväzuje poskytovať súčinnosť za účelom odovzdania komentovaných zdrojových kódov prislúchajúcich k RIS vrátane súvisiacej dokumentácie Budúcemu poskytovateľovi podľa bodu 23.6 tohto článku tejto SLA Zmluvy. Poskytovateľ sa zároveň zaväzuje v súvislosti s prípravou a priebehom Tranzitívnej periódy pri odovzdaní RIS poskytovať Objednávateľovi konzultácie, správy a osobitnú dokumentáciu podľa potrieb a požiadaviek Objednávateľa.
  9. Poskytovateľ sa zaväzuje poskytovať Objednávateľovi a Budúcemu poskytovateľovi súčinnosť a plnenia podľa tohto článku tejto SLA Zmluvy a Detailného plánu tranzície pri odovzdaní RIS na základe písomnej objednávky Objednávateľa za odmenu, uvedenú v bode 10.4 písm. b) článku 10 tejto SLA Zmluvy. Objednávka podľa predchádzajúcej vety sa doručuje Poskytovateľovi elektronicky.
  10. Zmluvné strany sa zhodujú v tom, že uzavretie tejto SLA Zmluvy, jej plnenie alebo poskytovanie súčinnosti a plnení podľa tohto bodu tejto SLA Zmluvy nepredstavuje prekážku pre účasť Poskytovateľa v budúcom verejnom obstarávaní na poskytovanie služieb aplikačnej podpory a rozvoja RIS.

**ČLÁNOK 24**

**UKONČENIE ZMLUVY**

* 1. Táto SLA Zmluva zaniká:

1. uplynutím doby, na ktorú bola uzavretá (tým nie je dotknuté ustanovenie bodu 22.2 a 22.3 článku 22 tejto SLA Zmluvy),
2. dňom riadneho ukončenia tranzície podľa článku 23 tejto SLA Zmluvy,
3. nadobudnutím účinnosti zmluvy medzi Objednávateľom a Poskytovateľom, ktorá bude výsledkom budúceho verejného obstarávania vyhláseného Objednávateľom podľa bodu 23.1 článku 23 tejto SLA Zmluvy, ak sa Poskytovateľ stane úspešným uchádzačom v budúcom verejnom obstarávaní,
4. písomnou dohodou Zmluvných strán,
5. odstúpením od tejto SLA Zmluvy,
6. výpoveďou zo strany Objednávateľa aj bez uvedenia dôvodu so 6-mesačnou výpovednou lehotou, pričom výpovedná lehota začína plynúť prvým dňom mesiaca nasledujúceho po mesiaci, v ktorom bola výpoveď riadne doručená Poskytovateľovi.
   1. Zmluvné strany môžu okamžite odstúpiť od tejto SLA Zmluvy v prípade podstatného porušenia zmluvných povinností Zmluvnou stranou v prípadoch stanovených touto SLA Zmluvou alebo zákonom, a to s účinnosťou ku dňu doručenia písomného oznámenia o odstúpení od Zmluvy druhej Zmluvnej strane. Oznámenie podľa predchádzajúcej vety sa doručuje spôsobom podľa bodu 16.4 článku 16 tejto SLA Zmluvy.
   2. Objednávateľ je tiež oprávnený okamžite odstúpiť od tejto SLA Zmluvy, ak:
7. nastanú skutočnosti uvedené v § 19 Zákona o VO, ak táto SLA Zmluva nehovorí inak a/alebo
8. bol Poskytovateľovi právoplatne uložený trest zrušenia právnickej osoby alebo trest zákazu činnosti alebo trest zákazu prijímať dotácie alebo subvencie alebo trest zákazu prijímať pomoc a podporu poskytovanú z fondov Európskej únie alebo trest zákazu účasti vo verejnom obstarávaní podľa Zákona o TZPO a/alebo
9. sa Poskytovateľ stane spoločnosťou v kríze v zmysle § 67a Obchodného zákonníka, ak je na podstatnú časť majetku Poskytovateľa začatá exekúcia alebo ak Poskytovateľ vstúpil do likvidácie a/alebo
10. ak na miesto Poskytovateľa vstúpi iná osoba následkom právneho nástupníctva.

V prípade, ak sa budú na strane Poskytovateľa ako Zmluvnej strany podieľať viaceré subjekty, Objednávateľ je oprávnený okamžite odstúpiť od tejto SLA Zmluvy, ak nastanú skutočnosti podľa písm. a) až d) tohto bodu tejto SLA Zmluvy vo vzťahu ku ktorémukoľvek subjektu na strane Poskytovateľa.

* 1. Za podstatné porušenie zmluvných povinností zo strany Poskytovateľa sa považuje aj:

1. nedostatočné personálne pokrytie Poskytovateľa na plnenie tejto SLA Zmluvy podľa bodov 19.13, 19.14, 19.15 a 19.16 článku 19 tejto SLA Zmluvy a/alebo
2. omeškanie Poskytovateľa s plnením povinnosti Neutralizácie incidentu podľa bodu 4 Prílohy č. 1 tejto SLA Zmluvy po dobu dlhšiu ako 10 kalendárnych dní a/alebo
3. omeškanie Poskytovateľa s plnením povinnosti Trvalého odstránenia incidentu podľa bodu 4 Prílohy č. 1 tejto SLA Zmluvy po dobu dlhšiu ako 10 kalendárnych dní a/alebo
4. omeškanie Poskytovateľa s plnením povinnosti poskytnúť Objednávateľovi objednané Služby aplikačnej podpory na vyžiadanie po dobu dlhšiu ako 30 kalendárnych dní a/alebo
5. omeškanie Poskytovateľa s plnením povinnosti odstrániť vadu podľa bodu 8.4 článku 8 tejto SLA Zmluvy po dobu dlhšiu ako 10 kalendárnych dní a/alebo
6. opakované, t. j. minimálne 3 krát, omeškanie Poskytovateľa s plnením povinnosti Neutralizácie incidentu podľa bodu 4 Prílohy č. 1 tejto SLA Zmluvy a/alebo
7. opakované, t. j. minimálne 3 krát, omeškanie Poskytovateľa s plnením povinnosti Trvalého odstránenia incidentu podľa bodu 4 Prílohy č. 1 tejto SLA Zmluvy a/alebo
8. opakované, t. j. minimálne 3 krát, omeškanie Poskytovateľa s plnením povinnosti poskytnúť Objednávateľovi objednané Služby aplikačnej podpory na vyžiadanie a/alebo
9. opakované, t. j. minimálne 3 krát, omeškanie Poskytovateľa s plnením povinnosti odstrániť vadu podľa bodu 8.4 článku 8 tejto SLA Zmluvy a/alebo
10. kritické zlyhanie RIS ako celku alebo existencia dôvodnej hrozby kritického zlyhania RIS ako celku v dôsledku konania a/alebo nekonania Poskytovateľa.
    1. Zmluvné strany sa dohodli, že Objednávateľ je zároveň oprávnený okamžite odstúpiť od tejto SLA Zmluvy v lehote do uplynutia 6 mesiacov odo dňa ukončenia tranzície podľa článku 4 tejto SLA Zmluvy, t. j. do 30. 06. 2027, ak v dôsledku konania a/alebo nekonania Poskytovateľa existuje dôvodná obava, že plnenie záväzkov Poskytovateľa podľa tejto SLA Zmluvy je a/alebo bude vážne ohrozené. Za účelom vylúčenia pochybností Zmluvné strany považujú za skutočnosti preukazujúce dôvodnú obavu podľa predchádzajúcej vety, najmä, nie však výlučne, ak:
11. Poskytovateľ počas Tranzitívnej periódy pri prevzatí RIS nespolupracuje s Objednávateľom a/alebo Predchádzajúcim poskytovateľom, resp. neposkytuje súčinnosť za účelom plynulého priebehu tranzície, najmä, nie však výlučne, bezdôvodne odmietne podpísať Detailný plán tranzície a/alebo Protokol o ukončení tranzície bloku a/alebo Protokol o ukončení tranzície a/alebo opakovane, t. j. minimálne 3 krát nezabezpečí prítomnosť osôb podľa bodu 4.10 článku 4 tejto SLA Zmluvy pri úkonoch a činnostiach súvisiacich s tranzíciou (za nezabezpečenie prítomnosti sa považuje vopred neospravedlnená neprítomnosť každej jednotlivej dotknutej osoby) a/alebo,
12. Poskytovateľ je v omeškaní s plnením povinnosti poskytnúť Objednávateľovi objednané Služby aplikačnej podpory na vyžiadanie po dobu dlhšiu ako 10 kalendárnych dní a/alebo,
13. plnenie Poskytovateľa podľa tejto SLA Zmluvy opakovane, t. j. minimálne 3 krát, vykazuje vady a/alebo,
14. Poskytovateľ je opakovane v omeškaní s plnením akýchkoľvek záväzkov podľa ustanovení tejto SLA Zmluvy, za opakované omeškanie sa považuje, ak je Poskytovateľ v omeškaní s plnením určitého zmluvného záväzku minimálne 3 krát.

Ustanovením tohto bodu tejto SLA Zmluvy nie je dotknuté právo Objednávateľa odstúpiť v lehote podľa tohto bodu tejto SLA Zmluvy aj z dôvodov podstatného porušenia zmluvných povinností zo strany Poskytovateľa podľa bodu 24.4 tohto článku tejto SLA Zmluvy, resp. iných článkov tejto SLA Zmluvy definujúcich podstatné porušenie tejto SLA Zmluvy alebo z dôvodov nepodstatného porušenia zmluvných povinností zo strany Poskytovateľa podľa bodu 24.6 tohto článku tejto SLA Zmluvy.

* 1. Zmluvné strany môžu odstúpiť od tejto SLA Zmluvy v prípade nepodstatného porušenia zmluvných povinností Zmluvou stranou, ak Zmluvná strana, ktorá je v omeškaní s plnením svojej povinnosti, nesplní svoju povinnosť ani v dodatočnej primeranej lehote, ktorá jej na to bola poskytnutá v písomnom vyzvaní druhej Zmluvnej strany. Písomná výzva podľa predchádzajúcej vety sa doručuje spôsobom podľa bodu 16.4 článku 16 tejto SLA Zmluvy.
  2. V prípade predčasného zániku tejto SLA Zmluvy v zmysle tohto článku platí, že Poskytovateľ má nárok na úhradu za plnenia poskytnuté Objednávateľovi podľa tejto SLA Zmluvy, ktoré boli Objednávateľom riadne protokolárne prevzaté do momentu zániku tejto SLA Zmluvy, ak sa Zmluvné strany písomne nedohodnú inak.
  3. Zánikom tejto SLA Zmluvy nie je dotknutý nárok na náhradu škody vzniknutej porušením tejto SLA Zmluvy. Zánikom tejto SLA Zmluvy tiež nie je dotknutý nárok na úhradu zmluvnej pokuty, ktorý vznikol do účinnosti odstúpenia. Zánik tejto SLA Zmluvy nemá vplyv na ustanovenia, ktorých platnosť a účinnosť vzhľadom na ich povahu má trvať aj po zániku tejto SLA Zmluvy, napr. udelené licenčné práva, povinnosť mlčanlivosti a pod.
  4. Zmluvné strany sa dohodli na vylúčení aplikácie ustanovenia § 441 ods. 1 Obchodného zákonníka v nadväznosti na ustanovenie § 564 Obchodného zákonníka.

**ČLÁNOK 25**

**ZÁVEREČNÉ USTANOVENIA**

* 1. Táto SLA Zmluva nadobúda platnosť dňom jej podpisu oboma zmluvnými stranami a účinnosť:
     + **dňom nasledujúcim po dni jej zverejnenia v Centrálnom registri zmlúv, ak Poskytovateľom je Predchádzajúci poskytovateľ,**
     + **dňom nasledujúcim po dni jej zverejnenia v Centrálnom registri zmlúv, nie však skôr ako 01. 01. 2026, ak Poskytovateľom nie je Predchádzajúci poskytovateľ.**
  2. Táto SLA Zmluva sa povinne zverejňuje v súlade so Zákonom o SPI podľa § 47a Občianskeho zákonníka.
  3. Zmluvné strany sa zaväzujú ustanovenia tejto SLA Zmluvy vykladať tak, aby bol čo najviac zachovaný princíp rovnakého zaobchádzania, princíp nediskriminácie hospodárskych subjektov, princíp transparentnosti, princíp proporcionality, princíp hospodárnosti a efektívnosti a princíp ochrany čestnej hospodárskej súťaže.
  4. Zmluvné strany sa dohodli, že vzťahy neupravené touto SLA Zmluvou sa riadia príslušnými ustanoveniami Obchodného zákonníka a Autorského zákona a právnym poriadkom Slovenskej republiky.
  5. V prípade vzniku sporu z tejto SLA Zmluvy alebo v súvislosti s ňou sa Zmluvné strany zaväzujú vyvinúť maximálne úsilie na vyriešenie takéhoto sporu primárne vzájomnou dohodou a zmierom a v prípade neúspechu sú na prejednanie a rozhodnutie sporov príslušné súdy Slovenskej republiky. Rozhodným právom na účely prejednania a rozhodnutia sporov, ktoré vzniknú z tejto SLA Zmluvy alebo v súvislosti s ňou, je právo Slovenskej republiky.
  6. Ak niektoré ustanovenie tejto SLA Zmluvy je alebo sa stane neplatným, nie je tým dotknutá platnosť ostatných ustanovení tejto SLA Zmluvy. Na miesto neplatného ustanovenia sa použijú ustanovenia všeobecne záväzných právnych predpisov upravujúce otázku vzájomného vzťahu Zmluvných strán. Zmluvné strany následne dohodnú náhradnú platnú úpravu, ktorá najviac zodpovedá cieľom sledovaným neplatným ustanovením tejto SLA Zmluvy, ak nie je v tejto SLA Zmluve stanovené inak.
  7. **Neoddeliteľnou súčasťou tejto SLA Zmluvy sú nasledovné prílohy:**
* **Príloha č. 1 – Opis predmetu zákazky,**
* **Príloha č. 2 – Rámcový plán tranzície,**
* **Príloha č. 3 – Vzor protokolu o ukončení tranzície bloku,**
* **Príloha č. 4 – Vzor protokolu o ukončení tranzície,**
* **Príloha č. 5 – Pravidlá prístupu tretích strán do objektov Objednávateľa,**
* **Príloha č. 6 – Zoznam subdodávateľov,**
* **Príloha č. 7 – Zoznam osobných údajov a kategórie dotknutých osôb,**
* **Príloha č. 8 – Zoznam expertov,**
* **Príloha č. 9 – Príloha č. 1 návrhu na plnenie kritéria K2 – Štruktúrovaný rozpočet**
* **Príloha č. 10 – Zmluva o združení,**
* **Príloha č. 11 – Notifikačná zmluva (Vzor),**
* **Príloha č. 12 – Vzory formulárov.**

V prípade rozporu medzi vlastným textom tejto SLA Zmluvy a jej vyššie uvedenými prílohami má prednosť vlastný text tejto SLA Zmluvy.

* 1. Súčasťou tejto SLA Zmluvy je Detailný opis predmetu zákazky v zmysle bodu 2.4 článku 2 tejto SLA Zmluvy, ktorý prevzal Poskytovateľ od Objednávateľa pred podpisom tejto SLA Zmluvy na základe Zmluvy o mlčanlivosti a ochrane dôverných informácií uzavretej medzi Objednávateľom a Poskytovateľom pred podpisom tejto SLA Zmluvy. Vzhľadom na skutočnosť, že informácie týkajúce sa RIS sú klasifikované z hľadiska dôvernosti podľa Vyhlášky č. 362/2018, spadajú informácie obsiahnuté v Detailnom opise predmetu zákazky pod režim ochrany.
  2. Súčasťou tejto SLA Zmluvy sú aj bezpečnostné smernice Objednávateľa v zmysle bodu 15.1 článku 15 tejto SLA Zmluvy, ktoré prevzal Poskytovateľ od Objednávateľa pred podpisom tejto SLA Zmluvy na základe Zmluvy o mlčanlivosti a ochrane dôverných informácií uzavretej medzi Objednávateľom a Poskytovateľom pred podpisom tejto SLA Zmluvy.
  3. Táto SLA Zmluva je vyhotovená v 4 vyhotoveniach s platnosťou originálu, z toho 2 vyhotovenia pre Objednávateľa a 2 vyhotovenia pre Poskytovateľa.
  4. Zmluvné strany týmto vyhlasujú, že si text tejto SLA Zmluvy dôsledne prečítali, jej obsahu a právnym účinkom z nej vyplývajúcim porozumeli a súhlasia s nimi, ich zmluvné prejavy sú dostatočne slobodné, jasné, určité a zrozumiteľné, podpisujúce osoby sú oprávnené k podpisu tejto SLA Zmluvy a na znak súhlasu ju vlastnoručne podpísali.

V Bratislave dňa \_\_\_\_\_\_\_\_\_\_\_\_\_\_\_ V ............................... dňa \_\_\_\_\_\_\_\_\_\_\_\_\_\_\_

**Objednávateľ: Poskytovateľ:**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Slovenská republika zastúpená

Ministerstvom financií Slovenskej republiky

Ing. Vladimír Kešjar,

generálny tajomník služobného úradu

**Príloha č. 1** - **Opis predmetu zákazky**

|  |
| --- |
| **OPIS PREDMETU ZÁKAZKY**  **Aplikačná podpora a rozvoj Rozpočtového informačného systému (RIS)**  **(IDENTICKÝ S PRÍLOHOU Č. 1 SÚŤAŽNÝCH PODKLADOV)** |

**Príloha č. 2 – Rámcový plán tranzície**

Rámcový plán tranzície definuje základné rámce preberania poskytovaných služieb aplikačnej podpory a ďalšieho rozvoja systému RIS z Predchádzajúceho poskytovateľa a Poskytovateľa – víťaza verejného obstarávania (ďalej len „tranzícia“).

Nižšie popísaný plán predpokladá pre potreby vykonania samotnej tranzície jeho detailné rozpracovanie, ktoré však bude možné až po ukončení verejného obstarávania (ďalej len „VO“), kedy bude známy samotný víťaz VO ako aj konkrétne termíny pre vykonanie tranzície.

Obsahom tohto dokumentu sú nasledovné oblasti:


1. Východiská pre spracovanie návrhu plánu tranzície
2. Harmonogram
3. Priebeh tranzície – postupy
4. Predpoklady úspešnej tranzície
5. Financovanie tranzície
6. Ukončenie tranzície

# Východiská pre spracovanie návrhu plánu tranzície

* Tranzícia sa začne, ak bude známy víťaz verejného obstarávania a po vzájomnej dohode všetkých zúčastnených strán – Predchádzajúci poskytovateľ, Poskytovateľ a odborný garant RIS. Keďže nie je v čase spracovania tohto dokumentu známy ani víťaz VO a ani dátum ukončenia VO, je tento plán tranzície rámcový a definuje všeobecné princípy a postupy.
* Navrhovaný plán zohľadňuje mohutnosť a komplexnosť systému RIS, šírku doménového pokrytia, jeho používanie na viacerých sekciách MF SR. Keďže sa predpokladá, že predmetom VO bude systém RIS v celej jeho funkcionalite (všetky moduly), uvedenú skutočnosť musí zohľadňovať jednak harmonogram, ako aj požiadavky na zdrojové pokrytie výkonu tranzície u Poskytovateľa.
* Tranzícia bude prebiehať počas plnej (ostrej) prevádzky systému RIS, a teda Predchádzajúci poskytovateľ bude plniť svoje záväzky vyplývajúce zo zmluvného rámca s MF SR (Rámcová dohoda na poskytovanie služieb aplikačnej podpory a rozvoja Rozpočtového informačného systému, https://www.crz.gov.sk/data/att/4371551\_dokument1.pdf) a kapacity odborného garanta budú limitované plnením si povinností vyplývajúcich z legislatívnych termínov pre procesy riadenia verejných financií.
* Samotná tranzícia bude rozdelená do jednotlivých fáz podľa procesov, ktoré systém RIS podporuje. Celá tranzícia bude ukončená po ukončení poslednej fázy procesu tranzície. Plná zodpovednosť za poskytované služby prejde na Poskytovateľa po ukončení celej tranzície – všetkých jej fáz. Každá fáza tranzície bude ukončená protokolárnym odovzdaním a prebratím. Rovnako bude protokolárnym odovzdaním a prebratím ukončená aj celá tranzícia systému RIS.
* Predmetom tranzície nebude zaškoľovanie víťaza do odbornej problematiky riadenia verejných financií. Predpokladá sa, že víťaz bude ovládať a mať skúsenosti s odbornou problematikou, ktorú systém RIS vo svojej komplexnosti pokrýva. Rovnako sa predpokladá, že bude ovládať všetky komponenty (vyplývajúce z detailného opisu predmetu zákazky), ktoré sú pri aplikačnej podpore a ďalšom rozvoji RIS nevyhnutné.

# Harmonogram

Hrubý plán tranzície je uvedený na nasledovnom obrázku:



Celkový plán je rozdelený do jednotlivých fáz – blokov. V blokoch sú zaradené moduly RIS, ktoré vzájomne procesne súvisia, sú na seba úzko procesne a dátovo naviazané a ich tranzícia z vecného a aj technologického pohľadu musí byt vykonaná súbežne.

Keďže v súčasnosti nie je známy ani víťaz VO a ani termín ukončenia VO, uvedený harmonogram definuje iba jeho základné parametre. Harmonogram pracovne vychádza z predpokladu, že VO bude ukončené a víťaz VO bude známy k 30. 09. 2025 a všetky bloky, a teda celá tranzícia bude ukončená k 31. 12. 2026.

1. Príprava detailného plánu tranzície (DPT)

Ako bolo vyššie spomenuté, pre úspešné a plynulé zvládnutie celej tranzície je potrebné vypracovať detailný plán tranzície, ktorý bude reflektovať možnosti konkrétneho víťaza VO, ako aj reálne termíny vzhľadom na ukončenie VO. DPT bude vypracovaný v spolupráci s Predchádzajúcim poskytovateľom a Poskytovateľom, ako aj s odborným garantom RIS, resp. odbornými garantami MF SR za jednotlivé bloky. Bude definovať konkrétne postupy, zodpovednosti, kompetencie, zodpovedné osoby, ako aj kritéria odovzdania a prebratia jednotlivých blokov a celej tranzície. Detailný plán tranzície bude schválený všetkými dotknutými stranami a bude pre tieto strany záväzný.

1. BLOK 1: architektúra RIS, procesy, technológie

Prvým krokom tranzície (rámcovo 01-02/2026) budú poskytnuté informácie k celkovej architektúre RIS, informácie o procesoch, ktoré systém RIS svojou funkčnosťou pokrýva, mapovanie procesov na jednotlivé moduly, použité technológie (technologické komponenty a nástroje) v RIS. Preberajúci získa celkový a komplexný pohľad na aplikáciu RIS.

1. BLOK 2: procesy zostavovania rozpočtu VS a moduly, ktoré uvedené procesy podporujú

Tento blok tranzície je najkomplexnejší, obsahuje najväčší počet modulov (funkčností) a je vzhľadom na svoju doménu najdlhší. Pokrýva všetky fázy procesu zostavovania rozpočtu (východiská, vládny návrh rozpočtu, schvaľovanie a rozpis vládneho návrhu rozpočtu, parlamentný rozpočet...). Keďže ide o hlavné a kritické funkcie RIS, požiadavka odborného garanta na tento blok tranzície je, aby tranzícia prebiehala v reálnom čase počas všetkých týchto etáp zostavovania rozpočtu VS. Začne teda rámcovo od 02/2026 a bude trvať až do ukončenia poslednej etapy t. j. do 12/2026 (importom parlamentného rozpočtu do IDB IS ŠP, do SAP PI, ako aj Modulu úprav rozpočtu pre rok 2026). Z charakteru požiadavky odborného garanta na tento blok nie je teda možné túto fázu tranzície urýchliť.

1. BLOK 3: procesy úprav rozpočtu (moduly, ktoré tieto procesy podporujú)

S tranzíciou týchto modulov sa predpokladá v termíne od 03 – 06/2026. Súčasťou tohto bloku bude aj tranzícia externých integrácií na všetky systémy, ktoré sú na systém RIS integrované, a to systém IS ŠP, všetky koncové systémy integrované cez integračnú platformu SAP PI a iné formy integrácie (napr. Štatistický úrad, ITMS...)

1. BLOK 4: RIS pre samosprávu (RZP, VYK, KUZ, KON)

Blok č. 4 je relatívne samostatný a ucelený blok funkcií RIS, ktorý pokrýva rozpočtovanie, výkazníctvo, konsolidáciu UZ a kontrolu a audit subjektov samosprávy (VUC, mestá a obce a ich organizácie v zriaďovateľskej pôsobnosti. Predpokladaný termín je 04-08/2026. Zahájenie je nastavené na termín zahájenia kvartálneho zberu finančných výkazov pre 1. kvartál roku 2026 a pre procesy zberu finančných výkazov by tranzícia pokrývala dva kvartálne zbery (1. a 2. kvartál/2026).

Tranzícia súčasne bude pokrývať kompletné procesy konsolidácie účtovných závierok obcí a miest, ktoré rámcovo začínajú od 03/2026 a ukončené sú cca v 07/2026. Súčasťou tohto bloku bude aj podpora procesov predkladania rozpočtov samosprávy na MF SR, ktoré sa síce termínovo koná v mesiaci január, ale vecne je možné túto časť tranzície posunúť do komplexného bloku 4 (samospráva ako celok).

1. BLOK 5: podpora procesov kontroly a auditu a riadenia rizík

Procesy kontroly a auditu (moduly KaA.VLZ, KaA.MZ, KaA.VnA) a procesy riadenia rizík (RIS.RR a RIS.RKR) sú procesy relatívne samostatné od ostatných modulov RIS. Navrhujeme ich tranzíciu vykonať v samostatnom bloku v termíne 07-10/2026. Tranzícia v tomto bloku môže byť vykonaná postupne (najskôr procesy KaA a následne procesy riadenia rizík) alebo súbežne obe časti, v závislosti od kapacitných možností.

1. BLOK 6: ostávajúce moduly RIS (Register ÚZ, ARCHIV, DOT, DEV, ......)

Uvedené moduly RIS je možné odovzdávať postupne alebo súbežne, a to v navrhovanom termíne 08 - 12/2026.

Uvedený harmonogram predpokladá vzhľadom na komplexnosť pokrytia procesov paralelný priebeh viacerých blokov. Ich trvanie je navrhnuté vzhľadom na skúsenosti Predchádzajúceho poskytovateľa. Môže byť upravený a bude detailizovaný v detailnom pláne tranzície.

# Priebeh tranzície, postupy

Na vykonávanie samotnej tranzície v jednotlivých blokoch navrhujeme nasledovný postup:

Krok 1) Osobné stretnutie zástupcov Predchádzajúceho poskytovateľa a Poskytovateľa, predmetom ktorého bude popis podporovaných procesov v moduloch daného bloku, funkčný katalóg modulov, prezentácia procesných modelov. Predpokladaná účasť predovšetkým biznis konzultantov a systémových analytikov, vhodná aj účasť testerov vykonávajúcich „user testing“. Súčasťou tohto kroku bude aj detailná prezentácia a zaškolenie do príslušného modulu s možnosťou aktívnej práce v aplikácii. Tento krok môže a pravdepodobne bude trvať viac dní. Predpoklad k tomuto kroku je zo strany zástupcov Poskytovateľa znalosť legislatívy a procesov toho bloku, ktorého sa daný krok týka.

Krok 2) Osobné stretnutie programátorov, dizajnérov, architektov, ktoré dané moduly budú po vykonaní tranzície podporovať a ktorí budú dané moduly ďalej na základe požiadaviek odborného garanta rozvíjať. Predmetom tohto kroku bude zaškolenie do architektúry daného modulu, technologických komponentov, prezentácia kódu a pod. Tento krok môže byť vykonaný paralelne s krokom č. 1, toto sa ale dohodne v detailnom pláne tranzície aj vzhľadom na kapacitné možnosti oboch strán. Je potrebné si uvedomiť, že Predchádzajúci poskytovateľ popri samotnej tranzícii bude musieť reálne plniť predmet zákazky (Rámcová dohoda na poskytovanie služieb aplikačnej podpory a rozvoja Rozpočtového informačného systému, https://www.crz.gov.sk/data/att/4371551\_dokument1.pdf), a teda svoje kapacity určené pre tranzíciu bude musieť prispôsobovať aktuálnym požiadavkám na podporu a rozvoj RIS v danom čase.

Súčasťou tohto kroku bude aj prezentácia a zaškolenie do znalostí databázového modelu príslušnej skupiny modulov.

Krok 3) Stretnutie testerov oboch strán, na ktorom budú prezentované spracované funkčné testovacie scenáre (manuálne a automatizované), performance testy, prípadne informácie o vykonaných penetračných testoch (kde bolo potrebné ich vykonať).

Krok 4) Po vykonaní vyššie uvedených stretnutí (zaškolení) budú Poskytovateľovi poskytnuté prístupy do prostredia, v ktorom sa bude môcť formou „samoštúdia“ zoznamovať s aplikáciou. Aká forma tohto prostredia bude na tieto účely vytvorená, sa dohodne pri kreovaní detailného plánu tranzície, podobne aj prístupy do tohto prostredia a dáta, na ktorom toto „samoštúdium“ bude prebiehať. Súčasne je v tejto chvíli problematické stanoviť dobu trvania tohto kroku, opäť to závisí od komplexnosti danej témy a zložitosti príslušných modulov. V každom bloku tranzície to môže a pravdepodobne bude odlišná doba.

Krok 5) Po ukončení kroku 4) budú vykonané opäť osobné stretnutia v štruktúre krokov 1) a 3), na ktorých budú prediskutované otvorené, nejasné témy, ktoré zostali nezodpovedané, prípadne vyplynuli z predchádzajúcich krokov tranzície. Po vykonaní kroku 5) by mala byť tranzícia príslušného bloku zo strany Predchádzajúceho poskytovateľa ukončená a Poskytovateľ by mal byť pripravený poskytovať aplikačnú podporu a ďalší rozvoj modulov príslušného bloku.

Krok 6) Stretnutie Predchádzajúceho poskytovateľa a Poskytovateľa s odborným garantom RIS pre príslušný blok tranzície. V tomto kroku sa preverí pripravenosť Predchádzajúceho poskytovateľa prevziať zodpovednosť za aplikačnú podporu modulov príslušného bloku. Predmetom overenia by mala byť legislatívna znalosť príslušnej domény, znalosť procesov a funkcií, ktoré v danej oblasti moduly RIS pokrývajú, ako aj znalosť samotnej aplikácie.

Pripravenosť Predchádzajúceho poskytovateľa na aplikačnú podporu systému RIS vrátane jeho ďalšieho rozvoja bude potvrdená protokolom o ukončení tranzície príslušného bloku, ktorý svojimi podpismi potvrdia zástupcovia jednotlivých zúčastnených strán, a to v nasledovnom poradí:

* Zástupca Predchádzajúceho poskytovateľa svojim podpisom potvrdí, že poskytol Poskytovateľovi plnohodnotnú súčinnosť pri odovzdávaní agendy daného bloku a poskytol relevantnú dokumentáciu vyžadovanú pre odovzdanie agendy.
* Zástupca Poskytovateľa svojim podpisom potvrdí, že je pripravený prevziať na seba aplikačnú podporu agendy príslušného bloku a je pripravený zapracovávať do systému požiadavky odborného garanta RIS vyplývajúce z legislatívy a z ďalších funkčných požiadaviek.
* Zástupca sekcie informačných technológií svojim podpisom potvrdí, že mu nie sú známe žiadne technické/technologické obmedzenia, ktoré by bránili prevziať aplikačnú podporu agendy príslušného bloku Poskytovateľom.
* Zástupca odborného garanta daného bloku tranzície svojim podpisom potvrdí, že neeviduje na strane Poskytovateľa žiadne prekážky, aby prevzal aplikačnú podporu RIS, a že je pripravený po odbornej (doménovej) stránke poskytovať na systém podporu a zapracovávať legislatívne a funkčné požiadavky a po potvrdení týmito zástupcami protokol finálne potvrdí generálny riaditeľ sekcie rozpočtovej politiky ako hlavný odborný garant RIS a generálny riaditeľ sekcie informačných technológií.

Počas celého priebehu tranzície (pri aplikovaní predpokladov tohto rámcového plánu) bude v zmysle Rámcovej dohody na poskytovanie služieb aplikačnej podpory a rozvoja Rozpočtového informačného systému (RIS) (https://www.crz.gov.sk/data/att/4371551\_dokument1.pdf) za aplikačnú podporu RIS v celom rozsahu (všetky moduly) zodpovedný Predchádzajúci Poskytovateľ. Aj po ukončení tranzície daného bloku bude zodpovednosť za predmet daného bloku na Predchádzajúcom poskytovateľovi. Podpísaný protokol k danému bloku tranzície tak bude deklarovať pripravenosť Poskytovateľa na poskytovanie aplikačnej podpory systému (príslušnej jeho časti), nie prevzatie reálnej zodpovednosti za aplikačnú podporu.

Povinnosti a zodpovednosti prejdú na Poskytovateľa až po ukončení celej tranzície a po podpísaní záverečného protokolu Riadiacim výborom RIS (ako podklad slúžia jednotlivé dielčie protokoly k jednotlivým blokom). Systém RIS je natoľko komplexný a previazaný, že je náročné definovať zdieľanú zodpovednosť dvoch Poskytovateľov v jeho jednotlivých častiach v rovnakom čase. Preto zodpovednosť za celý systém prejde naraz v celom rozsahu.

# Predpoklady úspešnej tranzície

Predmetom tranzície je rozsiahly a komplexný systém, ktorý svojou funkčnosťou zabezpečuje kritické procesy MF SR. Svojimi externými integráciami je prepojený na veľa koncových systémov, ktorých fungovanie je závislé od dát, ktoré sú do nich prostredníctvom integračných rozhraní posielané. Preto je dôležité, aby proces tranzície bol úspešný, prebiehal plynulo a aby Poskytovateľ bol po ukončení tranzície pripravený poskytovať MF SR plnú súčinnosť pri aplikačnej podpore systému RIS.

Pre úspešný priebeh a ukončenie tranzície je preto nevyhnutné naplniť uvedené predpoklady:

1. Na strane Predchádzajúceho poskytovateľa:

* pripraviť dostatočné personálne kapacity k tomu, aby bola tranzícia úspešná v dohodnutom časovom harmonograme, ale súčasne aby bol schopný zabezpečiť paralelne popri tranzícii podporu a rozvoj systému RIS v súlade s Rámcovou dohodou na poskytovanie služieb aplikačnej podpory a rozvoja Rozpočtového informačného systému (https://www.crz.gov.sk/data/att/4371551\_dokument1.pdf),
* byť dostatočné súčinný pri aktivitách v bode 3. Priebeh tranzície, postupy, najmä v krokoch 1) - 3) a 5) a poskytnúť konzultácie v takom rozsahu, aby tranzícia na strane Poskytovateľa bola plynulá.

1. Na strane Poskytovateľa:

* jednotlivé bloky tranzície budú prebiehať súbežne a preto je potrebné, aby Poskytovateľ disponoval už v čase tranzície dostatočnými personálnymi kapacitami, a to najmä v oblasti konzultačných a analytických zručností, ako aj kapacitami v oblasti architektúry, dizajnu a technológií, ktoré je potrebné v priebehu tranzície zvládnuť. Minimálna potreba personálneho pokrytia je nasledovná:
* Projektoví manažéri: 1 Havný projektový manažér + 2 projektoví manažéri špecialisti,
* Analytici: 2 Hlavní SW analytici + 4 SW analytici špecialisti,
* SW architect: 1 Hlavný IT architekt,
* Programátori: 1 Hlavný SW vývojár/programátor + 7 programátori špecialisti,
* Databázoví špecialisti: 1 kľúčový databázový špecialista a 1 databázový špecialista,
* Testeri: 1 Hlavný test manažér + 3 testeri špecialisti,
* Administrátor prevádzky IT systémov: 2 administrátori prevádzky IT systémov špecialisti,
* nevyhnutná je znalosť legislatívy (domácej a medzinárodnej) všetkých doménových oblastí, ktoré systém RIS svojou funkčnosťou pokýva a znalosť procesov na všetkých hierarchických stupňoch riadenia verejných financií (MF SR, kapitola, organizácia/VOJ... VUC, mestá a obce),
* znalosť všetkých komponentov (vyplývajúcich z Detailného opisu predmetu zákazky), ktoré sú pri implementácii požiadaviek odborného garanta používané.

1. Na strane odborného garanta:

* požadovaná súčinnosť pri tvorbe detailného plánu tranzície, najmä pri nastavovaní časových rámcov jednotlivých blokov aj vzhľadom na aktivity vyplývajúce priamo z ich pracovného zamerania,
* súčinnosť pri kreovaní kritérií na posúdenie úspešného prebratia tranzície Poskytovateľom,
* v prípade potreby byť k dispozícii Poskytovateľovi na konzultácie k doméne a procesom podporovaným RISom.

Proces tranzície bude riadený s aplikovaním všetkých štandardov projektového riadenia.

# Ukončenie tranzície

Tranzícia bude považovaná za ukončenú v celom jej rozsahu vtedy, ak budú protokolárne ukončené jej jednotlivé fázy (bloky) – bod 3 Priebeh tranzície, postupy, krok 6).

Ukončenie celej tranzície formálne potvrdí Riadiaci výbor RIS podpísaním záverečného protokolu k tranzícii (jeho súčasťou ako prílohy budú dielčie protokoly k jednotlivým blokom).

V protokole bude súčasne uvedený dátum prebratia plnej zodpovednosti za poskytovanie aplikačnej podpory systému RIS Poskytovateľom.

**Príloha č. 3 – Vzor protokolu o ukončení tranzície bloku**

**Odovzdávací/preberací protokol o ukončení tranzície bloku**

**Predmet odovzdávania/preberania**

V priebehu obdobia ............................. boli odovzdané/prebrané služby v súlade s SLA Zmluvou:

|  |  |  |  |  |
| --- | --- | --- | --- | --- |
| ***Predmet tranzície bloku:*** | |  |  |  |
|  | |  |  |  |
|  | |  |  |  |
|  |  |  |  |  |
|  |  |  |  |  |
|  | |  |  |  |

**Závery Odovzdávania/preberania**

Zástupcovia zúčastnených strán svojimi podpismi potvrdzujú, že procesy odovzdania a preberania bloku tranzície prebehli v súlade s detailným plánom tranzície.

So znením protokolu súhlasí:

za Objednávateľa: xxxxxxxxxxxx – oprávnená osoba .................................

xxxxxxxxxxxx – oprávnená osoba .................................

za Poskytovateľa:

xxxxxxxxxxxx – oprávnená osoba .................................

za Predchádzajúceho poskytovateľa:

xxxxxxxxxxx – oprávnená osoba .................................

v Bratislave:

**Príloha č. 4 – Vzor protokolu o ukončení tranzície**

**Odovzdávací/preberací protokol o ukončení tranzície**

**Predmet odovzdávania/preberania**

V priebehu obdobia ............................. boli odovzdané/prebrané služby v súlade s SLA Zmluvou:

|  |  |  |  |  |
| --- | --- | --- | --- | --- |
| ***Predmet tranzície:*** | |  |  |  |
|  | |  |  |  |
|  | |  |  |  |
|  |  |  |  |  |
|  |  |  |  |  |
|  | |  |  |  |

**Závery Odovzdávania/preberania**

Zástupcovia zúčastnených strán svojimi podpismi potvrdzujú, že procesy odovzdania a preberania bloku tranzície prebehli v súlade s detailným plánom tranzície.

So znením protokolu súhlasí:

za Objednávateľa: xxxxxxxxxxxx – oprávnená osoba .................................

xxxxxxxxxxxx – oprávnená osoba .................................

za Poskytovateľa:

xxxxxxxxxxxx – oprávnená osoba .................................

za Predchádzajúceho poskytovateľa:

xxxxxxxxxxx – oprávnená osoba .................................

v Bratislave:

**Príloha č. 5 – Pravidlá prístupu tretích strán do objektov Objednávateľa**

**Preambula**

Táto príloha vychádza z ustanovení internej smernice Objednávateľa č. 10/2014, upravujúcej prístup tretích strán na Ministerstve financií SR (ďalej v tejto prílohe ako „ministerstvo“). Ustanovenia tejto prílohy sa použijú na účely tejto SLA Zmluvy primerane s prihliadnutím na účel a predmet SLA Zmluvy a práva a povinnosti zmluvných strán v nej upravené.

**ČLÁNOK 1**

**PRAVIDLÁ POHYBU OPRÁVNENÝCH ZAMESTNANCOV POSKYTOVATEĽA VRÁTANE TRETÍCH OSÔB, KTORÉ NAPĹŇAJÚ PREDMET A/ALEBO ÚČEL TEJTO SLA ZMLUVY V OBJEKTE/PRIESTOROCH MINISTERSTVA**

1. Zamestnanci Poskytovateľa a tretie osoby, prostredníctvom ktorých Poskytovateľ plní predmet SLA Zmluvy (ďalej len „zamestnanci Poskytovateľa“), sú pri vstupe do objektu ministerstva a odchode z objektu ministerstva povinní riadiť sa pokynmi stálej služby.
2. Do objektu ministerstva môžu zamestnanci Poskytovateľa vstupovať a z neho odchádzať len k tomu určenými vchodmi pre osoby na Kýčerského ulici č. 1 v Bratislave.
3. Motorové vozidlá Poskytovateľa môžu do priestorov ministerstva vchádzať a z neho vychádzať len vjazdom zo Štefanovičovej ulice na základe platného povolenia.

**ČLÁNOK 2**

**ZÁKLADNÉ POVINNOSTI POSKYTOVATEĽA VOČI MINISTERSTVU PRI POSKYTOVANÍ SLUŽIEB SPOJENÝCH S NAPLNENÍM ÚČELU A PREDMETU TEJTO SLA ZMLUVY**

1. Poskytovateľ sa zaväzuje, že:
   1. pred začatím činností spojených s naplnením účelu a predmetu SLA Zmluvy a pred pridelením prístupových práv potrebných na výkon týchto činností oznámi ministerstvu personálne obsadenie svojho tímu, ktorý bude vykonávať činnosti spojené s naplnením účelu a predmetu SLA Zmluvy pre ministerstvo,
   2. bude bezodkladne informovať ministerstvo o všetkých personálnych zmenách vo svojom tíme, ktorý vykonáva činnosti spojené s naplnením účelu a predmetu SLA Zmluvy pre ministerstvo,
   3. oboznámi svojich zamestnancov, resp. tretie osoby realizujúce činnosti spojené s naplnením účelu a predmetu tejto SLA Zmluvy pre ministerstvo s bezpečnostnými požiadavkami v rozsahu tejto prílohy,
   4. oboznámi svojich zamestnancov a následne zabezpečí od týchto zamestnancov dodržiavanie povinnosti:
      1. ochrany údajov a záväzku mlčanlivosti o údajoch, s ktorými prišli počas realizácie činností spojených s naplnením účelu a predmetu SLA Zmluvy pre ministerstvo do styku, a to aj po ukončení pracovného, resp. služobného pomeru, resp. zmluvného vzťahu (ďalej spolu len „pracovný pomer“),
      2. zachovávať mlčanlivosť o osobných údajoch, s ktorými počas práce pre ministerstvo prídu do styku, ako aj zákaz ich využitia pre osobnú potrebu, bez súhlasu ministerstva ich nesmie zverejniť, nikomu poskytnúť ani sprístupniť, pričom povinnosť mlčanlivosti trvá aj po skončení pracovného pomeru; povinnosť mlčanlivosti neplatí, ak je to nevyhnutné na plnenie úloh súdu a orgánov činných v trestnom konaní podľa osobitného zákona, zdokumentovať všetky zásahy do IKT ministerstva podľa pokynov oprávneného zamestnanca za ministerstvo,
      3. rešpektovať operatívne pokyny zamestnancov s pridelenými bezpečnostnými rolami na ministerstve a oprávnených zamestnancov ministerstva počas výkonu práce pre ministerstvo,
      4. rešpektovať autorské práva k materiálom poskytnutým ministerstvom,
      5. vrátiť ministerstvu všetky poskytnuté materiály a údaje vrátane elektronických a zlikvidovať všetky ich kópie, ak to nebude zmluvne dohodnuté inak.
2. Poskytovateľ zodpovedá za všetky priame alebo nepriame škody, ktoré svojim úmyselným alebo nedbanlivostným konaním spôsobí a zaväzuje sa nahradiť ich ministerstvu.
3. V prípade nevyhnutnosti prístupu Poskytovateľa k projektom obsahujúcim utajované skutočnosti sa postupuje podľa ustanovení zákona č. 215/2004 Z. z. o ochrane utajovaných skutočností a o zmene a doplnení niektorých zákonov v znení neskorších predpisov.

**ČLÁNOK 3**

**PRIPÁJANIE PRENOSNÝCH POČÍTAČOV A ZARIADENÍ ZAMESTNANCOV POSKYTOVATEĽA DO IS NA MINISTERSTVE**

1. Prenosné počítače zamestnancov Poskytovateľa smú byť pripájané do IS ministerstva len na základe písomného súhlasu manažéra bezpečnosti ministerstva.
2. Zamestnanec Poskytovateľa, ktorý uchováva na prenosnom počítači/zariadení informácie, ktorých vlastníkom je ministerstvo, je povinný:
   1. chrániť ho pred krádežou alebo zneužitím; zamestnanec Poskytovateľa nesmie ponechať prenosný počítač/zariadenie bez dozoru napr. na verejne dostupných miestach, v dopravných prostriedkoch, neuzamknutých kanceláriách a pod.,
   2. okamžite hlásiť stratu, prípadne krádež prenosného počítača ako bezpečnostný incident,
   3. ak sú na pevnom disku prenosného počítača/zariadenia ukladané informácie zaradené do triedy dôvernosti „INTERNÉ“ alebo „CHRÁNENÉ“, musia byť tieto informácie chránené dodatočným zabezpečovacím prostriedkom, t. j. šifrovaním.
3. Dostatočnosť použitých šifrovacích prostriedkov posúdi na základe písomnej žiadosti manažér bezpečnosti ministerstva pred povolením uloženia dát na pevný disk prenosného počítača/zariadenia tretej strany.

**ČLÁNOK 4**

**RIADENIE BEZPEČNOSTNÝCH INCIDENTOV**

* + - * 1. Ak nie je v SLA Zmluve stanovené inak, Bezpečnostným incidentom sa rozumie každá situácia alebo stav, ktorý priamo ohrozuje bezpečnosť alebo funkčnosť aktíva ministerstva. Bezpečnostný incident môže byť vyvolaný náhodným faktorom, neúmyselným činom, úmyselným útokom alebo podvodom, najmä je to situácia alebo stav:
  1. ktorý je v rozpore so všeobecne záväznými právnymi predpismi, schválenými dokumentmi bezpečnostnej politiky alebo inými internými riadiacimi aktmi ministerstva, ktoré sa týkajú informačného systému, napríklad ak sa niekto pokúša zisťovať informácie o informačnom systéme a prístupových heslách, v prípade plnenia účelu a predmetu podľa SLA Zmluvy to platí aj pre dôverné informácie,
  2. pri ktorom sú čiastočne alebo úplne nefunkčné systémy (technické zariadenia), hrozí ich zničenie (napríklad ohňom, vodou) alebo je narušená dostupnosť, dôvernosť alebo integrita údajov,
  3. pri ktorom je v informačnom systéme alebo v jeho časti prítomné škodlivé programové vybavenie (napr. vírová nákaza, neautorizovaný softvér) a systémová „diera“,
  4. pri ktorom je zrejmé alebo existuje podozrenie z vydierania, únosu, spravodajských aktivít alebo iného kriminálneho činu, vrátane teroristického útoku.
     + - 1. Aktívom sa na účely SLA Zmluvy rozumie objekt, subjekt, štruktúra, vzťah alebo proces, ktorého narušením môže ministerstvo utrpieť stratu; aktíva môžu byť hmotné a nehmotné: budovy, peniaze, hardvér, softvér, nosiče informácií, na nich uložené informácie, komunikačná technika, kancelárska technika, dokumenty v papierovej a elektronickej podobe, dodávateľská podpora, dôležité osoby potrebné na prevádzku organizácie, identifikačné prostriedky, bezpečnostné prostriedky, peniaze, dobré meno, kredit a pod.
         2. Každý zamestnanec Poskytovateľa, je povinný zistenie bezpečnostného incidentu alebo podozrenie na bezpečnostný incident bezodkladne nahlásiť na určené kontaktné miesto, ktorým je oddelenie bezpečnostného monitoringu SOC (tel. číslo: +421 2 5958 5000, kl.: 5000, resp. email: [incident@mfsr.sk](mailto:helpdesk@mfsr.sk) ).

**ČLÁNOK 5**

**VYŠETROVANIE BEZPEČNOSTNÝCH INCIDENTOV**

1. Každý zamestnanec Poskytovateľa je povinný, pri vyšetrovaní bezpečnostných incidentov zamestnancom alebo zamestnancami ministerstva, poskytnúť potrebnú súčinnosť.
2. Po vzniku bezpečnostného incidentu nesmie zamestnanec Poskytovateľa vykonávať akékoľvek aktivity, ktoré by mohli viesť k znehodnoteniu dôkazov alebo k zhoršeniu dôsledkov bezpečnostného incidentu.

**Príloha č. 6 – Zoznam subdodávateľov**

Obchodné meno uchádzača:

Sídlo alebo miesto podnikania uchádzača:

IČO:

Právna forma:

Predmet zákazky ***„Aplikačná podpora a rozvoj Rozpočtového informačného systému (RIS)*“**, vyhlásenej podľa zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov.

**Zabezpečenie uvedeného predmetu zákazky budem(e)/nebudem(e) plniť prostredníctvom týchto subdodávateľov**

(\*vybrať jednu z možností)

* Meno a priezvisko subdodávateľa:

Obchodné meno alebo názov:

Adresa pobytu alebo sídla:

Identifikačné číslo alebo dátum narodenia subdodávateľa:

Podiel subdodávky v % a stručný opis zákazky, ktorá bude predmetom subdodávky:

* Meno a priezvisko subdodávateľa:

Obchodné meno alebo názov:

Adresa pobytu alebo sídla:

Identifikačné číslo alebo dátum narodenia subdodávateľa:

Podiel subdodávky v % a stručný opis zákazky, ktorá bude predmetom subdodávky:

(doplniť podľa potreby)

V Bratislave dňa \_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

podpis štatutárneho orgánu uchádzača alebo

člena štatutárneho orgánu alebo iného

zástupcu uchádzača, oprávneného

konať v mene uchádzača

**Príloha č. 7 – Zoznam osobných údajov a kategórie dotknutých osôb**

Sprostredkovateľ je oprávnený spracúvať osobné údaje dotknutých osôb v rámci nasledovných modulov RIS:

* **Kontrola a audit – vnútorný audit** – meno, priezvisko
* **Kontrola a audit – vlastné zdroje** – meno, priezvisko
* **Kontrola a audit – medzinárodné zdroje** – meno, priezvisko, titul, e-mailová adresa, telefónne číslo
* **Monitorovanie a hodnotenie** – meno, priezvisko
* **Nefinančné ukazovatele - MZDY (RIS.NU-MZDY)** – meno, priezvisko, e-mailová adresa, telefónne číslo
* **RISSAM.rozpočet** – meno, priezvisko, e-mailová adresa,
* **RISSAM.výkazy** – meno, priezvisko, vlastnoručný podpis, e-mailová adresa, telefónne číslo
* **Dotácie** – meno, priezvisko, vlastnoručný podpis, e-mailová adresa, telefónne číslo
* **Register účtovných závierok** – meno, priezvisko, vlastnoručný podpis, e-mailová adresa, telefónne číslo, SK NACE, IČO, DIČ, Sídlo (miesto podnikania fyzickej osoby), veľkosť, právna forma, dátum vzniku,
* **Riadenie korupčných rizík** – meno, priezvisko, e-mailová adresa,
* **Správa používateľov** - (koncových používateľov RIS) – meno, priezvisko, e-mailová adresa, telefónne číslo, korešpondenčná adresa
* **Archív údajov** - meno, priezvisko
* **Delimitácia** - meno, priezvisko
* **Modul programového rozpočtovania** - meno, priezvisko
* **Modul úprav rozpočtu** - meno, priezvisko
* **No Policy Change Scenario** - meno, priezvisko
* **Register investícií** - meno, priezvisko
* **Rozpočtovanie ukazovateľov zamestnanosti** - meno, priezvisko

Dotknutými osobami, ktorých osobné údaje sú zo strany Sprostredkovateľa v mene Prevádzkovateľa spracúvané, sú koncoví používatelia systému RIS a fyzické osoby, ktorých osobné údaje sú v moduloch RIS spracúvané (Audítor vládneho auditu, Hodnotiteľ, Predkladateľ zberu, Osoba oprávnená za rozpočtovú jednotku, Štatutárny zástupca alebo osoba oprávnená konať, Audítor, Osoba oprávnená potvrdzovať právne skutočnosti, fyzické osoby ako účtovné jednotky podľa Zákona o účtovníctve).

**Príloha č. 8 – Zoznam expertov**

**Príloha č. 9 – Príloha č. 1 návrhu na plnenie kritéria K2 – Štruktúrovaný rozpočet**

|  |
| --- |
| **Štruktúrovaný rozpočet**  **Aplikačná podpora a rozvoj Rozpočtového informačného systému (RIS)**  **(IDENTICKÝ S PRÍLOHOU Č. 4 SÚŤAŽNÝCH PODKLADOV)** |

**Príloha č. 10 – Zmluva o združení**

**Príloha č. 11 – Notifikačná zmluva (Vzor)**

**Zmluva o plnení bezpečnostných opatrení a notifikačných povinností v nadväznosti na Zmluvu o poskytovaní služieb aplikačnej podpory a rozvoja Rozpočtového informačného systému (RIS)**

uzatvorená podľa zákona č. 69/2018 Z. z. o kybernetickej bezpečnosti a o zmene a doplnení niektorých zákonov v znení neskorších predpisov

(ďalej len „**Zmluva**“)

Číslo zmluvy Objednávateľa:

**Objednávateľ:**

Názov: Slovenská republika zastúpená

Ministerstvom financií Slovenskej republiky

Sídlo: Štefanovičova 5, P.O. BOX 82, 817 82 Bratislava 15

Zastúpený: Ing. Vladimírom Kešjarom, generálnym tajomníkom služobného úradu

IČO: 00151742

IČ DPH: nie je platiteľom DPH

Bankové spojenie: Štátna pokladnica

IBAN: SK59 8180 0000 0070 0000 1400

(ďalej len „**Objednávateľ**“ alebo „**Prevádzkovateľ základnej služby**“)

a

**Dodávateľ:**

Obchodné meno:

Sídlo:

Zastúpený:

IČO:

DIČ:

IČ DPH:

Bankové spojenie:

IBAN:

Zapísaný v:

(ďalej len „**Dodávateľ**“)

(Objednávateľ a Dodávateľ spolu ďalej len „**Zmluvné strany**“ a každý samostatne ďalej len „**Zmluvná strana**“)

**Článok I**

**Predmet úpravy**

1. Obsahom tejto Zmluvy je špecifikácia zabezpečenia plnenia bezpečnostných opatrení a notifikačných povinností podľa zákona č. 69/2018 Z. z. o kybernetickej bezpečnosti a o zmene a doplnení niektorých zákonov v znení neskorších predpisov (ďalej len „**ZoKB**”) a podľa zákona č. 95/2019 Z. z. o informačných technológiách vo verejnej správe a o zmene a doplnení niektorých zákonov v znení neskorších predpisov (ďalej len „**ZoITVS**”) k Rozpočtovému informačnému systému (ďalej len „**RIS**“).
2. Ministerstvo financií SRje Prevádzkovateľom základnej služby podľa ZoKB. Ministerstvo financií SRje súčasne aj správcom informačných technológií verejnej správy podľa ZoITVS.
3. Zmluvné strany prijímajú ustanovenia tejto Zmluvy za účelom špecifikácie plnenia bezpečnostných opatrení a notifikačných povinností v nadväznosti na Zmluvu o poskytovaní služieb aplikačnej podpory a rozvoja Rozpočtového informačného systému (RIS), č. zmluvy Objednávateľa: ..................uzatvorenú medzi Zmluvnými stranami dňa XX.XX.XXXX (ďalej len „**SLA Zmluva**“) berúc na vedomie špecifické úlohy rozpočtovej organizácie DataCentrum, so sídlom Cintorínska 5, 814 88 Bratislava, IČO: 00151564 (ďalej len „**DataCentrum**“), ktorá vystupuje ako prevádzkovateľ RIS.
4. Dodávateľ vyhlasuje, že disponuje technickým vybavením, kapacitami a odbornými znalosťami, ktoré sú potrebné pre zaistenie požiadaviek podľa tejto Zmluvy.
5. Na účely tejto Zmluvy sa Zmluvné strany dohodli, že pojmy uvedené v tejto Zmluve sa budú vykladať tak, ako ich stanovuje ZoKB a vyhláška Národného bezpečnostného úradu č. 362/2018 Z. z., ktorou sa ustanovuje obsah bezpečnostných opatrení, obsah a štruktúra bezpečnostnej dokumentácie a rozsah všeobecných bezpečnostných opatrení v znení neskorších predpisov (ďalej len „**vyhláška NBÚ**“), ako aj ZoITVS.

**Článok** **II.**

**Všeobecné požiadavky**

1. Dodávateľ je povinný zaistiť pri poskytovaní služieb Prevádzkovateľovi základnej služby k RIS, dodržiavanie bezpečnostných požiadaviek, ktoré sú kladené na tretie strany v zmysle § 19 ZoKB a vyhlášky NBÚ.
2. Práva a povinnosti Zmluvných strán neupravené v tejto Zmluve sa riadia ZoKB, vyhláškou NBÚ, ZoITVS a inými právnymi predpismi vydanými v súlade so ZoKB, ako aj v súlade so ZoITVS.
3. Dodávateľ je povinný dodržiavať bezpečnostné politiky Prevádzkovateľa základnej služby, resp. DataCentra, ktoré boli poskytnuté Prevádzkovateľom základnej služby a/alebo DataCentrom, pričom prílohu č. 4 tejto Zmluvy tvorí zoznam poskytnutých bezpečnostných politík. Dodávateľ podpisom tejto Zmluvy vyhlasuje, že bezvýhradne súhlasí s bezpečnostnými politikami Prevádzkovateľa základnej služby (pre zamedzenie pochybností pod bezpečnostnými politikami Prevádzkovateľa základnej služby sa rozumejú aj bezpečnostné politiky DataCentra), s ktorými bol oboznámený pred podpisom tejto Zmluvy. Dodávateľ berie na vedomie, že bezpečnostné politiky Prevádzkovateľa základnej služby k RIS sa môžu priebežne meniť a dopĺňať tak, aby zodpovedali aktuálnym bezpečnostným opatreniam, aktuálnemu stavu sietí a informačných systémov Prevádzkovateľa základnej služby a aktuálnym hrozbám s ohľadom na Dodávateľa, ktoré by mohli mať potencionálny nepriaznivý vplyv na základnú službu Prevádzkovateľa základnej služby. Akákoľvek zmena týkajúca sa bezpečnostných politík Prevádzkovateľa základnej služby bude oznámená Dodávateľovi v zmysle článku VI. tejto Zmluvy. V prípade, že zmeny bezpečnostných politík Prevádzkovateľa základnej služby budú mať dopad na rozsah činnosti Dodávateľa, bude toto riešené samostatným dodatkom k tejto Zmluve.
4. Dodávateľ je povinný dodržiavať a bezodkladne prijímať bezpečnostné opatrenia k RIS v oblasti kybernetickej bezpečnosti a vyhlasuje, že bezvýhradne súhlasí s rozsahom a špecifikáciou bezpečnostných opatrení a činností definovaných v tomto článku tejto Zmluvy, ktoré je povinný prijať, aplikovať a dodržiavať.
5. Dodávateľ je povinný bezodkladne hlásiť Prevádzkovateľovi základnej služby s ohľadom na prijaté bezpečnostné a notifikačné opatrenia k RIS všetky potrebné informácie súvisiace s plnením tejto Zmluvy, ktoré majú vplyv na povinnosti Prevádzkovateľa základnej služby podľa ZoKB alebo vyhlášky NBÚ zaslaním elektronickej pošty na kontaktnú adresu Prevádzkovateľa základnej služby, ktorá je uvedená v prílohe č. 2 tejto Zmluvy.
6. Bezpečnostné opatrenia a notifikačné povinnosti vyplývajúce z tejto Zmluvy sa Dodávateľ zaväzuje plniť od okamihu nadobudnutia účinnosti tejto Zmluvy až do jej zániku, za podmienky plnenia povinností vyplývajúcich z tejto Zmluvy zo strany Prevádzkovateľa základnej služby.

**Článok** **III.**

**Špecifikácia a rozsah bezpečnostných opatrení a činností**

1. Rozsah činností k RIS, ktoré Dodávateľ vykonáva pre Prevádzkovateľa základnej služby, je určený a definovaný v tejto Zmluve.
2. Prílohou č. 1 tejto Zmluvy je menný zoznam osôb a pracovných rolí Dodávateľa podľa § 9 ods. 2 písm. g) vyhlášky NBU, ktoré sú poverené na výkon činnosti súvisiacej s plnením tejto Zmluvy a ktoré majú mať prístup k informáciám a údajom Prevádzkovateľa základnej služby. Každú zmenu v personálnom obsadení pracovných rolí podľa prechádzajúcej vety je Dodávateľ povinný Prevádzkovateľovi základnej služby najneskôr 14 dní pred plánovaným začatím výkonu činnosti touto osobou v zmysle článku VI. tejto Zmluvy písomne oznámiť. Dodávateľ je povinný zabezpečiť, aby sa osoby evidované v zozname podľa prvej vety zaviazali pred začatím výkonu činnosti dodržiavať mlčanlivosť o skutočnostiach, o ktorých sa v súvislosti s výkonom činnosti dozvedeli podľa článku V. tejto Zmluvy.
3. Pre oblasť technických zraniteľností systémov a zariadení realizuje Dodávateľ opatrenia podľa § 11 vyhlášky NBÚ, najmä identifikuje technické zraniteľnosti informačných systémov, ktoré využíva pri poskytovaní služieb Prevádzkovateľovi základnej služby prostredníctvom opatrení definovaných v nasledovných písmenách tohto bodu tejto Zmluvy:
   1. Využitie verejných a výrobcom poskytovaných zoznamov, ktoré opisujú zraniteľnosti programových a technických prostriedkov.
   2. Identifikácia potrieb softvérových záplat a aktualizácií.
   3. Evidencia softvérových záplat a aktualizácií a informácia o ich nasadení alebo o dôvodoch ich nenasadenia.
   4. Zabezpečenie implementácie softvérových záplat a aktualizácií.
   5. Neinštalovanie neschválených aktualizácií.
4. Pre oblasť ochrany pred škodlivým kódom k RIS realizuje Dodávateľ opatrenia podľa § 12 vyhlášky NBÚ pre informačné systémy a siete Dodávateľa, ktoré využíva pri poskytovaní služieb Prevádzkovateľovi základnej služby a pre informačné systémy a siete Prevádzkovateľa základnej služby v rozsahu, v akom Dodávateľ v zmysle SLA Zmluvy zabezpečuje správu a prevádzku príslušných informačných systémov a sietí, a to prostredníctvom opatrení zabezpečenia ochrany technických prostriedkov využívaných pri poskytovaní služieb Dodávateľovi prostredníctvom prostriedkov ochrany pred škodlivým kódom, ktoré sú nakonfigurované tak, že:
   1. v reálnom čase vykonávajú kontrolu prístupu k digitálnemu obsahu vrátane sieťovej prevádzky, sťahovania, spúšťania alebo otvárania súborov, priečinkov na vymeniteľnom alebo vzdialenom úložisku a prístupu k webovým sídlam a cloudovým službám.
   2. spúšťajú pravidelné kontroly úložísk vrátane cloudových a pripojených vymeniteľných úložísk, najmenej raz ročne.
5. Pre oblasť riadenia prístupov k RIS realizuje Dodávateľ opatrenia podľa § 8 vyhlášky NBÚ, prostredníctvom opatrení definovaných v nasledovných písmenách tohto bodu tejto Zmluvy:
   1. Riadenie prístupov osôb k sieti a informačnému systému, založené na zásade, že používateľ má prístup len k tým aktívam a funkcionalitám v rámci siete a informačného systému, ktoré sú nevyhnutné na plnenie zverených úloh používateľa. Na to sa vypracúvajú zásady riadenia prístupu osôb k sieti a informačnému systému, ktoré definujú spôsob prideľovania a odoberania prístupových práv používateľom, ich formálnu evidenciu a vedenie úplných prevádzkových záznamov o každom prístupe do siete a informačného systému.
   2. Riadenie prístupov k sieťam a informačným systémom uskutočnené v závislosti od prevádzkových a bezpečnostných potrieb Prevádzkovateľa základnej služby, pričom sú prijaté bezpečnostné opatrenia, ktoré slúžia na zabezpečenie ochrany údajov, ktoré sú používané pri prihlásení do sietí a informačných systémov a ktoré zabraňujú zneužitiu týchto údajov neoprávnenou osobou.
   3. Riadenie prístupov osôb k sieti a informačnému systému, to zahŕňa najmenej vypracovanie zásad riadenia prístupu k informáciám; riadenia prístupu používateľov; zodpovednosti používateľov; riadenia prístupu k sieťam; prístupu k operačnému systému a jeho službám; prístupu k aplikáciám; monitorovania prístupu a používania informačného systému a riadenia vzdialeného prístupu.
   4. Pridelenie jednoznačného identifikátora na autentizáciu na vstup do siete a informačného systému každému používateľovi siete a informačného systému.
   5. Zabezpečenie riadenia jednoznačných identifikátorov používateľov vrátane prístupových práv a oprávnení používateľských účtov.
   6. Využitie nástroja na správu a overovanie identity používateľa pred začiatkom jeho aktivity v rámci siete a informačného systému a nástroj na riadenie prístupových oprávnení, prostredníctvom ktorého je riadený prístup k jednotlivým aplikáciám a údajom, prístup na čítanie a zápis údajov a na zmeny oprávnení a prostredníctvom ktorého sa zaznamenávajú použitia prístupových oprávnení (prevádzkové záznamy).
   7. Výkon kontroly prístupových účtov a prístupových oprávnení na overenie súladu schválených oprávnení so skutočným stavom oprávnení a detekciu a následné zmazanie nepoužívaných prístupových účtov v pravidelných intervaloch.
   8. Určenie osoby zodpovednej za riadenie prístupu používateľov do siete a k informačnému systému a za prideľovanie a odoberanie prístupových práv používateľom, ich formálnu evidenciu a vedenie úplných prevádzkových záznamov o každom prístupe do siete a informačného systému v zmysle príslušnej bezpečnostnej politiky.
6. Pre oblasť riešenia kybernetických bezpečnostných incidentov k RIS realizuje Dodávateľ opatrenia podľa § 17 vyhlášky NBÚ, najmä detekuje a rieši kybernetické bezpečnostné incidenty, ktoré môžu mať dopad na poskytovanie služieb Prevádzkovateľa základnej služby. To zahŕňa najmä prijatie opatrení definovaných v nasledovných písmenách tohto bodu tejto Zmluvy:
   1. Oboznámenie sa so štandardmi a postupmi Prevádzkovateľa základnej služby pri riešení kybernetických bezpečnostných incidentov a spracovanie interných postupov riešenia kybernetických bezpečnostných incidentov, ktoré zahŕňajú najmä minimálne postupy hlásenia kybernetických bezpečnostných incidentov voči Prevádzkovateľovi základnej služby v súlade s právnymi predpismi, najmä ZoKB a vyhlášky NBÚ tak, aby mal Prevádzkovateľ základnej služby primeraný čas na splnenie si svojich práv a povinností plynúcich mu z právnych predpisov.
   2. Monitorovanie a analyzovanie udalostí v sieťach a informačných systémoch, ktoré sú využívané pre prístup k sieťam na poskytovanie služieb Prevádzkovateľa základnej služby,
   3. Detegovanie kybernetických bezpečnostných incidentov v rámci prístupovej infraštruktúry Dodávateľa, najmä prostredníctvom nástroja na detekciu kybernetických bezpečnostných incidentov, ktorý umožňuje v rámci sietí a informačných systémov a medzi sieťami a informačnými systémami overenie a kontrolu prenášaných dát.
   4. Zber relevantných informácií o kybernetických bezpečnostných incidentoch (najmä, avšak nie len: lokalita, hostname, MAC adresy, IP adresy, identifikačné údaje všetkých zariadení a zúčastnených osôb a dátum, čas manipulácie s údajmi a vymedzenie miesta ich uloženia) a vyhodnocovanie kybernetických bezpečnostných incidentov, najmä prostredníctvom nástroja na zber a nepretržité vyhodnocovanie kybernetických bezpečnostných udalostí, ktorý umožňuje zber a vyhodnocovanie informácií o kybernetických bezpečnostných incidentoch; vyhľadávanie a zoskupovanie záznamov súvisiacich s kybernetickým bezpečnostným incidentom; vyhodnocovanie bezpečnostných udalostí na ich identifikáciu ako kybernetických bezpečnostných incidentov; revíziu konfigurácie a monitorovacích pravidiel na vyhodnocovanie bezpečnostných udalostí pri nesprávne identifikovaných kybernetických bezpečnostných incidentoch.
   5. Riešenie zistených kybernetických bezpečnostných incidentov a zníženie následkov zistených kybernetických bezpečnostných incidentov podľa pokynov Prevádzkovateľa základnej služby.
   6. Vyhodnocovanie spôsobov riešenia kybernetických bezpečnostných incidentov po ich vyriešení a prijatie opatrení alebo zavedenie nových postupov s cieľom minimalizovať výskyt obdobných kybernetických bezpečnostných incidentov v súčinnosti s Prevádzkovateľom základnej služby.
7. Pre oblasť monitorovania, testovania bezpečnosti a bezpečnostných auditov k RIS realizuje Dodávateľ opatrenia podľa § 15 vyhlášky NBÚ, najmä implementuje centrálny nástroj na zaznamenávanie činnosti sietí a informačných systémov a ich používateľov najmenej pre všetky informačné systémy a sieťové prvky, ktoré sú využívané pri poskytovaní služieb Prevádzkovateľovi základnej služby, ktorý spĺňa všetky požiadavky stanovené vo vyhláške NBÚ, a to najmä požiadavky na zabezpečenie bezpečnostného dohľadu nad sieťami a informačnými systémami a jeho funkčnosť.
8. Pre oblasť riadenia bezpečnosti sietí a informačných systémov k RIS realizuje Dodávateľ opatrenia podľa § 13 vyhlášky NBÚ, pre informačné systémy a siete Dodávateľa, ktoré využíva pri poskytovaní služieb Prevádzkovateľovi základnej služby a pre informačné systémy a siete Prevádzkovateľa základnej služby v rozsahu, v akom Dodávateľ v zmysle Prevádzkovej zmluvy zabezpečuje správu a prevádzku príslušných informačných systémov a sietí, a to prostredníctvom opatrení definovaných v nasledovných písmenách tohto bodu tejto Zmluvy:
   1. Riadenie bezpečného prístupu medzi vonkajšími a vnútornými sieťami a informačnými systémami Prevádzkovateľa základnej služby, a to najmä využitím nástrojov na ochranu integrity sietí, ktoré sú zabezpečené segmentáciou sietí. Informačné systémy so službami priamo prístupnými z externých sietí sa nachádzajú v samostatných sieťových segmentoch a v rovnakom segmente musia byť len informačné systémy s rovnakými bezpečnostnými požiadavkami, rovnakej kategórie a s podobným účelom.
   2. Povoľovanie prepojenia medzi segmentmi a externými sieťami, ktoré sú chránené firewallom a všetkých spojení na princípe zásady najnižších privilégií.
   3. Zavedenie bezpečnostných opatrení na bezpečné mobilné pripojenie z verejnej siete do siete a informačného systému a vzdialený prístup, napríklad bezpečným spôsobom s použitím dvojfaktorovej autentizácie alebo použitím kryptografických prostriedkov.
   4. Sieťam alebo informačným systémom sú umožnené len špecifikované služby umiestnené vo vyhradených segmentoch počítačovej siete.
   5. Servery dostupné z externých sietí sú zabezpečované podľa odporúčaní výrobcu.
   6. Udržiavanie zoznamu vstupno-výstupných bodov na hranici siete v aktuálnom stave.
   7. Neumožnenie komunikácie a prevádzky aplikácií cez neautorizované porty.
   8. Vyžadované použitie dvojfaktorovej autentizácie od každého vzdialeného pripojenia do internej siete v správe Dodávateľa z verejnej siete.
   9. Vykonávanie pravidelného alebo nepretržitého posudzovania technických zraniteľností a posudzovania technických zraniteľností zariadenia, ktoré sa vzdialene pripája do internej siete, vrátane preukázania plnenia tejto povinnosti.
9. Dodávateľ je povinný plniť ustanovenia tejto Zmluvy a bezpečnostné opatrenia a postupovať v súlade so schválenými normami upravujúcimi oblasť informačnej bezpečnosti, a to najmä podľa STN ISO/IEC 27002:2013 (Informačné technológie. Bezpečnostné metódy. Pravidlá dobrej praxe riadenia informačnej bezpečnosti), ZoKB a vyhlášky NBÚ.
10. Dodávateľ sa podpisom tejto Zmluvy neodvolateľne zaväzuje, že Objednávateľovi udelí, poskytne, prevedie alebo postúpi všetky potrebné licencie, práva alebo súhlasy nevyhnutné na zabezpečenie kontinuity prevádzkovanej základnej služby (teda RIS ako takého) na Prevádzkovateľa základnej služby, a to najneskôr ku dňu ukončenia platnosti a účinnosti tejto Zmluvy. Zároveň takýto záväzok Dodávateľa voči Objednávateľovi k udeleniu, poskytnutiu, prevedeniu alebo postúpeniu všetkých potrebných licencií, práv alebo súhlasov nevyhnutných na zabezpečenie kontinuity prevádzkovanej základnej služby pretrváva aj po skončení platnosti a účinnosti tejto Zmluvy, pričom Zmluvné sa strany sa bezvýhradne dohodli, že takýto záväzok pretrvá 5 rokov po skončení platnosti a účinnosti tejto Zmluvy.

**Článok** **IV.**

**Hlásenie kybernetických incidentov**

1. Dodávateľ je povinný bezodkladne hlásiť a informovať Prevádzkovateľa základnej služby o každom podozrení na kybernetický bezpečnostný incident (ďalej aj „incident“), ako aj o všetkých skutočnostiach majúcich vplyv na zabezpečovanie kybernetickej bezpečnosti, a to prostredníctvom elektronickej pošty na kontaktnú adresu Prevádzkovateľa základnej služby uvedenú v prílohe č. 2 tejto Zmluvy.
2. Hlásenie podozrenia o kybernetickom bezpečnostnom incidente musí obsahovať najmä informácie:
3. o tom, kto hlási kybernetický bezpečnostný incident, a to:
   1. identifikačné údaje a
   2. kontaktné údaje,
4. o kybernetickom bezpečnostnom incidente, a to:
   1. časové údaje priebehu kybernetického bezpečnostného incidentu,
   2. opis priebehu kybernetického bezpečnostného incidentu a
   3. rozsah vzniknutých škôd z dôvodu kybernetického bezpečnostného incidentu,
5. o službe zasiahnutej kybernetickým bezpečnostným incidentom, a to:
   1. konkrétny popis všetkých zasiahnutých aktív a
   2. vplyv kybernetického bezpečnostného incidentu na poskytovanú službu,
6. o riešení kybernetického bezpečnostného incidentu, a to:
   1. stav riešenia kybernetického bezpečnostného incidentu,
   2. vykonané nápravné opatrenia a
   3. popis následkov kybernetického bezpečnostného incidentu.
7. Pri riešení incidentov je Dodávateľ povinný spolupracovať s Prevádzkovateľom základnej služby, Národným bezpečnostným úradom a na tento účel im poskytnúť všetku potrebnú súčinnosť a všetky informácie získané z vlastnej činnosti, ktoré by mohli byť dôležité pre riešenie incidentu.
8. Dodávateľ je povinný v čase incidentu zabezpečiť všetky dôkazy, ktoré budú slúžiť na objasnenie vzniku a riešenia kybernetického bezpečnostného incidentu.
9. Prevádzkovateľ základnej služby je povinný informovať v nevyhnutnom rozsahu Dodávateľa o kybernetickom bezpečnostnom incidente, o ktorom sa dozvedel ako prvý a ktorý má vplyv na plnenie podľa tejto Zmluvy.

**Článok** **V.**

**Mlčanlivosť a ochrana informácií**

1. Dodávateľ je povinný zachovávať mlčanlivosť o všetkých skutočnostiach, o ktorých sa dozvie v súvislosti s plnením úloh podľa tejto Zmluvy.
2. Dodávateľ je povinný písomne zaviazať všetky osoby, svojich zamestnancov, subdodávateľov a ich zamestnancov, ktoré sú zúčastnené na plnení tejto Zmluvy zachovávať mlčanlivosť v zmysle § 12 ods. 1 ZoKB a tohto článku tejto Zmluvy. Dodávateľ v plnej miere zodpovedá za dodržiavanie záväzku mlčanlivosti týmito osobami aj po zániku tejto Zmluvy.
3. Výnimky z povinnosti mlčanlivosti podľa tejto Zmluvy upravuje ZoKB.
4. Dodávateľ je povinný chrániť všetky informácie, ktoré mu boli poskytnuté Prevádzkovateľom základnej služby, a to najmä pred ich neoprávneným vymazaním, zmenou alebo pred ich poskytnutím neoprávnenej osobe.
5. Dodávateľ je povinný použiť informácie získané v súvislosti s plnením podľa tejto Zmluvy výhradne na účely súvisiace s plnením podľa tejto Zmluvy. Po ukončení tejto Zmluvy je Dodávateľ povinný vrátiť alebo previesť na Prevádzkovateľa základnej služby všetky informácie, ku ktorým mal počas trvania tejto Zmluvy prístup, resp. tieto podľa pokynu Prevádzkovateľa základnej služby zničiť.

**Článok** **VI.**

**Pravidlá komunikácie a kontaktné osoby**

1. Akákoľvek komunikácia a hlásenie informácií súvisiacich s plnením povinností vyplývajúcich zo ZoKB alebo majúcich vplyv na zabezpečenie kybernetickej bezpečnosti alebo plnenia podľa tejto Zmluvy, musí byť realizovaná niektorou z nasledovných foriem: pošta, elektronická pošta, telefón alebo osobne, ak v tejto Zmluve nie je uvedené inak.
2. Zmluvné strany sa dohodli, že akékoľvek písomnosti týkajúce sa ukončenia tejto Zmluvy budú doručované len prostredníctvom pošty, osobne alebo kuriérnou službou, a to na adresu sídiel Zmluvných strán uvedených v tejto Zmluve, okrem prípadu ak odosielajúcej Zmluvnej strane adresát písomnosti oznámil novú adresu sídla. Súčasne sa Zmluvné strany dohodli, že tieto písomnosti si budú zasielať na vedomie aj elektronickou poštou na adresu uvedenú v kontaktných údajoch Zmluvných strán.
3. Zmluvné strany sa dohodli, že obsah komunikácie a hlásení informácií, ktoré boli realizované telefonicky alebo osobne, si budú zmluvné strany bezodkladne zasielať aj elektronickou poštou na adresu uvedenú v kontaktných údajoch Zmluvných strán.
4. Zmluvné strany sa dohodli, že komunikácia vykonávaná elektronickou poštou sa bude riadiť nasledovnými pravidlami:
5. elektronická pošta bude zasielaná pre oblasť hlásenia výhradne na adresy elektronickej pošty (e-mail) uvedené v prílohe č. 2 tejto Zmluvy,
6. elektronická pošta bude zasielaná v chránenej forme (napr. chránená heslom, chránená šifrovaním), v závislosti od dohody komunikujúcich strán a citlivosti informácií, ktoré sú obsahom komunikácie.
7. Kontaktné údaje Prevádzkovateľa základnej služby a Dodávateľa sa nachádzajú v prílohe č. 2 tejto Zmluvy.
8. Každú zmenu kontaktných údajov uvedených v prílohe č. 2 tejto Zmluvy je Zmluvná strana povinná bezodkladne oznámiť druhej Zmluvnej strane, a to v preukázateľnej forme. Na zmenu kontaktných údajov nie je potrebné uzavretie dodatku k tejto Zmluve, zmena prílohy č. 2 tejto Zmluvy je účinná dňom doručenia oznámenia Zmluvnej strany o jej zmene druhej Zmluvnej strane.
9. Ak sa podanie odoslané prostredníctvom pošty vráti odosielateľovi späť s vyznačením adresát neznámy alebo adresát neprevzal v odbernej lehote, bude sa podanie považovať za doručené v tretí deň nasledujúci po dni, keď bolo podanie odoslané na prepravu na správnu adresu druhej zmluvnej strany, a to bez ohľadu na to, či sa s podaním Zmluvné strany oboznámili alebo nie, ak nie je doručenie podania preukázané skôr. Odoslanie podania odosielajúca strana preukáže predložením podacieho lístku, a v prípade použitia fikcie doručenia uvedenej v prvej vete tohto bodu aj podaním, ktoré sa vrátilo späť odosielateľovi s vyznačením adresát neznámy alebo adresát neprevzal v odbernej lehote. Podanie prostredníctvom elektronickej pošty (e-mailu) sa vždy považuje za doručené uplynutím dvanástich hodín od jeho odoslania na správnu e-mailovú adresu, pokiaľ nie je odosielateľovi v tejto lehote doručená informácia od zhotoviteľa služby alebo serveru o neúspešnom doručení e-mailu alebo ak nie je doručenie elektronickej pošty preukázané skôr.
10. Podanie, ktoré Zmluvné strany doručujú osobne sa považuje za riadne doručené v deň, ktorý Zmluvná strana prevezme podanie a tento dátum vyznačí na origináli podania, na ktorej bude vyznačený dátum doručenia podania a podpis osoby, ktorá podanie prevzala.

**Článok** **VII.**

**Kontrolná činnosť a audit**

1. Zmluvné strany sa dohodli, že Prevádzkovateľ základnej služby alebo ním poverená osoba (ďalej len „kontrolór“) je oprávnený kedykoľvek vykonať u Dodávateľa audit a/alebo kontrolu, zameranú na overenie plnenia povinností Dodávateľa podľa tejto Zmluvy, ZoKB, ZoITVS a vyhlášky NBÚ. Kontrolór vykonáva v rámci auditu a/alebo kontroly Dodávateľa všetky práva a povinnosti Prevádzkovateľa základnej služby spojené s kontrolnou činnosťou, iba v rozsahu RIS tak, aby neboli dotknuté práva a povinnosti Dodávateľa alebo tretích osôb.
2. Dodávateľ je povinný poskytnúť súčinnosť v potrebnom rozsahu v rámci auditu prijatých bezpečnostných opatrení alebo kontroly zo strany Prevádzkovateľa základnej služby, Národnej jednotky CSIRT, vládnej jednotky CSIRT alebo kontrolóra.
3. Dodávateľ je povinný poskytnúť osobe vykonávajúcej audit a/alebo kontrolu na požiadanie všetky informácie potrebné za účelom preukázania splnenia povinností Dodávateľa vyplývajúcich mu z tejto Zmluvy, ZoKB, ZoITVS a vyhlášky NBÚ.
4. Dodávateľ je tiež povinný pri audite a/alebo kontrole spolupracovať s osobou vykonávajúcou predmetnú činnosť a bezodkladne jej sprístupniť všetky svoje priestory, ako aj všetku dokumentáciu a programové, technické a technologické vybavenie, ktoré súvisia s plnením úloh na úseku kybernetickej bezpečnosti podľa tejto Zmluvy.
5. Prevádzkovateľ základnej služby je povinný informovať Dodávateľa o termíne vykonania auditu alebo kontroly oznámením zaslaným elektronickou poštou na kontakt uvedený v prílohe č. 2 tejto Zmluvy, a to minimálne 10 pracovných dní pred vykonaním auditu alebo kontroly, pričom je povinný Dodávateľa informovať s presným uvedeným času a miesta vykonania kontroly, rozsahu vykonania kontroly a identifikáciou osoby kontrolóra. Dodávateľ je povinný bez zbytočného odkladu termín auditu alebo kontroly potvrdiť alebo navrhnúť iný termín tak, aby sa audit alebo kontrola uskutočnili najneskôr do 14 dní odo dňa zaslania oznámenia. Pokiaľ by Dodávateľovi oznámený termín nevyhovoval, je povinný navrhnúť iný termín.
6. Prípadné nedostatky zistené auditom a/alebo kontrolou je Dodávateľ povinný odstrániť bez zbytočného odkladu, najneskôr však v lehote 90 kalendárnych dní od zistenia toho ktorého nedostatku, pokiaľ nebudú uvedené nedostatky v rozpore s RIS ako takým alebo ak uvedené nedostatky sú nad rámec riešenia RIS ako takého. O audite ako aj o kontrole bude spísaná zápisnica, ktorej obsah bude potvrdený podpisom Dodávateľa a osoby vykonávajúcej predmetnú činnosť, resp. povereným zamestnancom za tú ktorú stranu.
7. Náklady, ktoré v súvislosti s auditom alebo kontrolou vzniknú osobe vykonávajúcej predmetnú činnosť, znáša táto osoba. Dodávateľ poskytuje súčinnosť pri výkone auditu a kontroly bezodplatne, resp. prípadné náklady znáša bez nároku na ich náhradu.

**Článok** **VIII.**

**Zapojenie ďalšieho dodávateľa (Subdodávatelia)**

1. Dodávateľ je povinný dodržiavať podmienky participácie subdodávateľa (ďalej len „subdodávateľ“) vo výkone činností podľa tejto Zmluvy tak, ako sú upravené v príslušných ustanoveniach tejto Zmluvy a súčasne v príslušných právnych predpisoch.
2. Dodávateľ je povinný informovať Prevádzkovateľa základnej služby o všetkých známych subdodávateľoch, prostredníctvom ktorých bude Prevádzkovateľovi základnej služby poskytovať činnosti alebo iné plnenia podľa tejto Zmluvy alebo v súvislosti s ňou. Zoznam subdodávateľov dodávateľa tvorí prílohu č. 3 tejto Zmluvy.
3. Dodávateľ je povinný vopred informovať Prevádzkovateľa základnej služby o zámere vykonávať činnosti podľa tohto článku tejto Zmluvy prostredníctvom nového subdodávateľa, a to zaslaním žiadosti o využitie nového subdodávateľa prostredníctvom elektronickej pošty na kontakt Prevádzkovateľa základnej služby uvedený v prílohe č. 2 tejto Zmluvy.
4. Dodávateľ nesmie poveriť ani použiť nového subdodávateľa na výkon akýchkoľvek činností súvisiacich s plnením tejto Zmluvy bez predchádzajúceho písomného súhlasu Prevádzkovateľa základnej služby.
5. Každá výmena subdodávateľa podlieha písomnému súhlasu Prevádzkovateľa základnej služby, t. j. Dodávateľ je povinný si pred poskytnutím činnosti alebo iných plnení podľa tejto Zmluvy alebo v súvislosti s ňou prostredníctvom tohto subdodávateľa zabezpečiť písomný súhlas Prevádzkovateľa základnej služby.
6. Ak Dodávateľ zapojí do vykonávania činností súvisiacich s plnením tejto Zmluvy subdodávateľa, tomuto subdodávateľovi je povinný uložiť rovnaké povinnosti týkajúce sa aplikácie bezpečnostných opatrení, hlásenia kybernetických incidentov a ďalších informačných povinností, ako sú ustanovené v tejto Zmluve.
7. Dodávateľ je povinný pri výbere subdodávateľa postupovať s odbornou starostlivosťou tak, aby bola zachovaná čo najvyššia kvalita poskytovaných činností a iných plnení podľa Zmluvy, t. j. každý Dodávateľom navrhovaný subdodávateľ musí byť schopný vykonať činnosti a iné plnenia podľa tejto Zmluvy v minimálne rovnakej kvalite alebo kvalite lepšej ako Dodávateľ.
8. Zmluvné strany sa dohodli, že odsúhlasenie zmeny subdodávateľov zo strany Prevádzkovateľa základnej služby žiadnym spôsobom nezbavuje Dodávateľa povinností vyplývajúcich mu z tejto Zmluvy. Pre odstránenie pochybností Zmluvné strany vyhlasujú, že Dodávateľ je povinný postupovať podľa tohto článku tejto Zmluvy aj v prípade, ak v priebehu plnenia tejto Zmluvy a v súvislosti s ňou nepredložil Prevádzkovateľovi základnej služby žiadny zoznam subdodávateľov, resp. tvrdil, že služby poskytne osobne a následne vznikla potreba poskytnúť služby subdodávateľom.
9. Poskytovateľ základnej služby má právo odmietnuť Dodávateľom navrhovaného subdodávateľa, a to aj bez udania akéhokoľvek dôvodu. Odmietnutie subdodávateľa nemá vplyv na povinnosti Dodávateľa podľa tejto Zmluvy a príslušných právnych predpisov.
10. Dodávateľ je povinný zabezpečiť a financovať všetky subdodávateľské práce, činnosti a služby a nesie za ne zodpovednosť a záruku v plnom rozsahu. Dodávateľ zodpovedá za odbornú starostlivosť pri výbere subdodávateľa, ako aj za výsledok činnosti subdodávateľa, t. j. Dodávateľ zodpovedá za plnenie tejto Zmluvy prostredníctvom subdodávateľa tak, ako keby plnenie realizoval sám.
11. Dodávateľ je povinný zabezpečiť, aby sa všetci subdodávatelia zaviazali pred začatím výkonu činnosti dodržiavať mlčanlivosť o skutočnostiach, o ktorých sa v súvislosti s výkonom činnosti dozvedeli podľa článku V. tejto Zmluvy.
12. Dodávateľ sa zaväzuje plniť svoje finančné záväzky voči subdodávateľom, podieľajúcim sa na vykonávaní činností súvisiacich s plnením tejto Zmluvy riadne a včas. Využitím subdodávateľov nevzniká Dodávateľovi akýkoľvek nárok na dodatočnú odmenu alebo úhradu nákladov s tým spojených (napr. odmeny pre subdodávateľov), a tieto znáša výlučne Dodávateľ.
13. Dodávateľ sa zaväzuje zabezpečiť, aby každý jeho subdodávateľ, ktorý sa podieľa na plnení tejto Zmluvy a má povinnosť zapisovať sa do registra partnerov verejného sektora, bol riadne zapísaný v registri partnerov verejného sektora v zmysle § 3 zákona č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov.
14. Na základe dohody Zmluvných strán sa na zmenu prílohy č. 3 tejto Zmluvy nevyžaduje uzavretie dodatku k tejto Zmluve, zmena prílohy č. 3 je účinná dňom doručenia písomného súhlasu Prevádzkovateľa základnej služby podľa bodu 4 alebo podľa bodu 5 tohto článku tejto Zmluvy Dodávateľovi.

**Článok** I**X.**

**Sankčné mechanizmy a Zodpovednosť za škodu**

1. V prípade nedodržania povinnosti alebo záväzku Dodávateľa vyplývajúceho z tejto Zmluvy, ZoKB alebo vyhlášky NBÚ v rozsahu RIS, ktorá má podstatný vplyv na funkcionalitu základnej služby, je Prevádzkovateľ základnej služby oprávnený Dodávateľa písomne vyzvať na nápravu porušovanej povinnosti. V prípade, ak k náprave nedôjde v Prevádzkovateľom základnej služby určenej lehote, je Dodávateľ povinný Prevádzkovateľovi základnej služby zaplatiť za každý aj začatý deň omeškania Dodávateľa so splnením jeho povinnosti od uplynutej lehoty na nápravu, zmluvnú pokutu vo výške 400,00 eur, a to v lehote splatnosti 30 dní odo dňa doručenia písomnej výzvy Prevádzkovateľa základnej služby na jej úhradu Dodávateľovi. Zmluvná pokuta môže byť uložená aj opakovane, a to za každé aj opakované porušenie povinnosti Dodávateľa v zmysle tejto Zmluvy. V prípade, ak je predmetom výzvy náprava viacerých Dodávateľových povinností, lehota splatnosti zmluvnej pokuty podľa predchádzajúcej vety závisí od lehoty na vykonanie nápravy tej ktorej povinnosti, ktorej sa daná zmluvná pokuta týka. Zaplatením zmluvnej pokuty nie je dotknutá povinnosť Dodávateľa zabezpečená zmluvnou pokutou.
2. V prípade ak porušením akejkoľvek povinnosti alebo záväzku Dodávateľa vyplývajúceho z tejto Zmluvy, ZoKB alebo vyhlášky NBÚ vznikne Prevádzkovateľovi základnej služby škoda, je Dodávateľ povinný Prevádzkovateľovi základnej služby túto škodu v celom rozsahu uhradiť. Pre vylúčenie akýchkoľvek pochybností sa uvádza, že zmluvná pokuta podľa bodu 1. tohto článku tejto Zmluvy sa dojednáva popri nároku na náhradu škody, a teda zmluvná pokuta a náhrada škody sú zmluvnými stranami dojednané ako dva samostatné nezapočítateľné inštitúty, ktoré sa vzájomne neovplyvňujú, t. j. v prípade povinnosti Dodávateľa uhradiť škodu a súčasne zmluvnú pokutu, tak aj vzniknutú škodu aj zmluvnú pokutu je Dodávateľ povinný uhradiť v dohodnutej výške (100 % hodnoty vzniknutej škody a súčasne 100 % výšky dohodnutej zmluvnej pokuty).

**Článok X .**

**Záverečné ustanovenia**

1. Táto Zmluva je povinne zverejňovanou zmluvou podľa § 5a zákona č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov (ďalej len „zákon č. 211/2000 Z. z.“). Táto Zmluva nadobúda platnosť dňom jej podpisu obidvoma zmluvnými stranami a účinnosť dňom nasledujúcim po dni jej zverejnenia v Centrálnom registri zmlúv vedenom Úradom vlády SR
2. Táto Zmluva sa uzatvára na dobu určitú, a to na dobu účinnosti SLA zmluvy. Plnenie povinností vyplývajúcich z tejto Zmluvy sa vyžaduje počas celej doby trvania SLA Zmluvy.
3. Zmluvné strany vyhlasujú, že v čase uzavretia tejto Zmluvy im nie sú známe žiadne okolnosti, ktoré by bránili alebo vylučovali uzavretie tejto Zmluvy, resp. ktoré by mohli byť vážnou prekážkou jej plnenia.
4. Zmluvné strany svojím podpisom potvrdzujú autentickosť tejto Zmluvy a zároveň potvrdzujú, že ich spôsobilosť na právne úkony nie je ničím obmedzená, právny úkon je urobený v predpísanej forme, prejavy vôle zmluvných strán sú hodnoverné, dostatočne zrozumiteľné, ich zmluvná voľnosť nie je ničím obmedzená a táto Zmluva bola uzavretá slobodne, vážne, určite a zrozumiteľne a nie v tiesni za nápadne nevýhodných podmienok.
5. Ak ktorékoľvek ustanovenie tejto Zmluvy je alebo sa kedykoľvek stane nezákonným, neplatným alebo nevykonateľným v akomkoľvek ohľade, zákonnosť a vykonateľnosť zostávajúcich ustanovení tejto Zmluvy tým nebude dotknutá ani narušená. Zmluvné strany sa týmto zaväzujú bezodkladne rokovať o nahradení akéhokoľvek nezákonného, neplatného alebo nevykonateľného ustanovenia novými, pričom tieto nové ustanovenia sa budú čo najviac blížiť významu nezákonných, neplatných alebo nevykonateľných ustanovení.
6. Zmluvné strany sa týmto zaväzujú, že vynaložia všetko úsilie, ktoré je od nich možné spravodlivo požadovať, aby došlo k urovnaniu všetkých sporov, rozporov alebo nárokov vzniknutých medzi nimi na základe tejto Zmluvy a v súvislosti s ňou zmierom. Ak Zmluvné strany nevyriešia akýkoľvek spor zmierom, bude takýto spor predložený na rozhodnutie príslušnému všeobecnému súdu v Slovenskej republike.
7. Táto Zmluva sa riadi platným právnym poriadkom Slovenskej republiky. Právne vzťahy neupravené touto Zmluvou sa riadia predovšetkým príslušnými ustanoveniami ZoKB, zákona č. 513/1991 Zb. Obchodný zákonník v znení neskorších predpisov, ako aj ostatnými všeobecne záväznými právnymi predpismi platnými na území Slovenskej republiky.
8. Akékoľvek zmeny a doplnenia tejto Zmluvy môžu byť vykonané len písomným a očíslovaným dodatkom k tejto Zmluve po vzájomnej dohode zmluvných strán a podpísané oprávnenými osobami zmluvných strán.
9. Táto Zmluva je vyhotovená v štyroch rovnopisoch. Objednávateľ dostane dve vyhotovenia, Dodávateľ dostane dve vyhotovenia.
10. Prílohou tejto Zmluvy je:
11. Príloha č. 1 - Zoznam osôb a pracovných rolí Dodávateľa,
12. Príloha č. 2 - Zoznam kontaktných údajov Zmluvných strán,
13. Príloha č. 3 - Zoznam subdodávateľov,
14. Príloha č. 4 - Zoznam bezpečnostných politík.
15. Zmluvné strany vyhlasujú, že si túto Zmluvu prečítali, jej obsahu porozumeli a bez výhrad s ňou súhlasia, na znak čoho ju vlastnoručne podpisujú.

V Bratislave, dňa: ....................... V .........................., dňa: .......................

Za Prevádzkovateľa základnej služby: Za Dodávateľa:

\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_

**Príloha č. 1 – Zoznam osôb a pracovných rolí Dodávateľa**

|  |  |
| --- | --- |
| Meno a priezvisko | Rola |
|  |  |
|  |  |
|  |  |
|  |  |

**Príloha č. 2 – Zoznam kontaktných údajov Zmluvných strán**

1. Kontaktné údaje Prevádzkovateľa základnej služby:

|  |  |  |  |
| --- | --- | --- | --- |
| Meno a priezvisko | Telefónne číslo | E-mail | Oblasť hlásenia |
|  |  |  |  |
|  |  |  |
|  |  |  |  |
|  |  |  |

1. Kontaktné údaje Dodávateľa:

|  |  |  |  |
| --- | --- | --- | --- |
| Meno a priezvisko | Telefónne číslo | E-mail | Oblasť hlásenia |
|  |  |  |  |
|  |  |  |
|  |  |  |  |
|  |  |  |

**Príloha č. 3 – Zoznam subdodávateľov**

|  |
| --- |
|  |
|  |

**Príloha č. 4 – Zoznam bezpečnostných politík**

|  |
| --- |
|  |
|  |

**Príloha č. 12** **– Vzory formulárov**

1. **Požiadavka na zmenu**

|  |  |  |
| --- | --- | --- |
| **Zákazník** | **Požiadavka na Zmenu**  Žiadosť o štúdiu realizovateľnosti a analýzu dopadov | Číslo Zmeny:  #### |
|  | **Proces Change Management** |

**Identifikácia požiadavky**

|  |  |  |  |
| --- | --- | --- | --- |
| **Žiadateľ Zmeny:** |  | **Organizácia:** |  |
| **Telefón:** |  |  |  |
| **Zadávateľ Zmeny (SPOC):** |  | **Organizácia:** |  |
| **Change Manager:** |  |  |  |
| **Dátum vystavenia požiadavky:** |  | **Požadovaný termín odovzdania plnenia:** |  |
| **Kategória Zmeny**  **(HW, SW,...)** | SW/Aplikačný/Manex/  HW/Server/NT | | |
| **Identifikácia zmenovej položky (CI):** |  | **Verzia of CI:** | V prípade aplikačného SW či konfigurácie aktívnych prvkov |
| **Priorita:** | 1, 2, 3, urgentná zmena | **Štandardná zmena** | /Áno, Nie/ |
| **Riešenie požadované:** | štúdia realizovateľnosti  analýza dopadov  reklamácia | | |

**Popis požiadavky**

|  |  |
| --- | --- |
| **Krátky popis požiadavky:** |  |
| **Dôvod pre realizáciu Zmeny:** |  |
| **Detailný popis požiadavky:** |  |

1. **Štúdia realizovateľnosti**

**Štúdia realizovateľnosti č. ###**

*Spracovateľ štúdie vyplní nasledujúce informácie:*

1. **Špecifikácia služby / aké služby sa požiadavka týka -**
2. **Analýza požiadavky / spracovanie funkčných špecifikácií**
3. **Návrh implementácie požiadavky –**
4. **Návrh testovania a akceptácie požiadavky -**
5. **Návrh harmonogramu plnenia -**
6. **Požadovaná súčinnosť Zákazníka –**

*V týchto tabuľkách Poskytovateľ uvedie časovú náročnosť a cenovú kalkuláciu:*

**Náročnosť zapracovania pre Zmenu aplikačného SW**

| **Termíny** | **Dátum** |
| --- | --- |
| **Predpokladaný začiatok realizácie:** |  |
| **Predpokladané ukončenie realizácie (termín nasadenia do testovacieho prostredia):** |  |
| **Navrhovaný termín nasadenia do produkčného prostredia:** |  |
|  |  |
| **Činnosť** | **Náročnosť (človekodni)** |
|  |  |
|  |  |
| **Spolu:** |  |

**Náročnosť zapracovania pre Zmenu mimo aplikačný SW**

| **Termíny navrhovaných činností** | **Dátum** |
| --- | --- |
|  |  |
|  |  |
| **Navrhovaný termín realizácie Zmeny:** |  |
|  |  |
| **Činnosť** | **Náročnosť (človekodni)** |
|  |  |
|  |  |
| **Spolu:** |  |

**Cena**

| **Popis jednotlivých položiek** | **Cena** |
| --- | --- |
|  |  |
|  |  |
| **Spolu:** |  |

**Dátum:**

**Oprávnená osoba Poskytovateľa: Organizácia:**

1. **Analýza dopadov**

**Analýza dopadov**

*Vyplní spracovateľ analýzy:*

1. **Vplyv na zákazníkov**
2. **Vplyv na prevádzku fungujúcich systémov, infraštruktúry a zaistení poskytovaných služieb. (Podľa definovaných SLA.)**
3. **Vplyv na kapacitu, výkonnosť, spoľahlivosť, bezpečnosť**
4. **Vplyv na iné služby (iné aplikácie) bežiace na rovnakej infraštruktúre alebo vplyv na súvisiace aplikácie, resp. systémy, napr. VÚC, portály, atď.**
5. **Vplyv v organizácii mimo IT – bezpečnosť, help desk, ...**
6. **Dopad pri nerealizácii Zmeny**
7. **Požadované zdroje z IT, čas kľúčových užívateľov, časové dopady, požiadavky na nové prvky**

**Dátum:**

**Spracovateľ: Organizácia:**

1. **Objednávka podľa štúdie realizovateľnosti**

|  |  |  |
| --- | --- | --- |
| **Objednávateľ** | **Objednávka podľa štúdie realizovateľnosti** | Číslo Zmeny:  #### |
|  | **Proces Change Management** |

Formulár je určený pre Change managera, ktorý objednáva spracovanie Zmeny.

**Identifikácia požiadavky**

|  |  |  |  |
| --- | --- | --- | --- |
| **Žiadateľ Zmeny:** |  | **Organizácia:** |  |
| **Telefón:** |  |  |  |
| **Zadávateľ Zmeny (SPOC):** |  | **Organizácia:** |  |
| **Change Manager:** |  |  |  |
| **Dátum vystavenia požiadavky:** |  | **Požadovaný termín odovzdania plnenia:** |  |
| **Kategória Zmeny**  **(HW, SW,...)** | SW/Aplikačný/Manex/  HW/Server/NT | | |
| **Identifikácia zmenovej položky (CI):** |  | **Verzia of CI:** | V prípade aplikačného SW či konfigurácie aktívnych prvkov |
| **Priorita:** | 1, 2, 3, urgentná zmena | **Štandardná zmena** | /Áno, Nie/ |

**Popis požiadavky**

|  |  |
| --- | --- |
| **Krátky popis požiadavky:** | Krátky a výstižný popis požiadavky na Zmenu. |

**Objednávame si spracovanie Zmeny č. #### v rámci zmenového konania v zmysle štúdie realizovateľnosti prevedenej k tejto Zmene.**

**Identifikácia výkonu**

|  |  |  |  |
| --- | --- | --- | --- |
| **Oprávnená osoba Zákazníka:** |  | **Oprávnená osoba Dodávateľa:** |  |
| **Dátum vystavenia Objednávky:** |  |  |  |
| **Požadovaný termín zahájenia plnenia:** |  | **Potvrdený termín plnenia:** |  |

**Príloha: Požiadavka na Zmenu RFC obsahujúci štúdiu realizovateľnosti č. ####**

**Dátum:**

**Projektový manažér Objednávateľa: Organizácia:**

**Manažér kvality RIS: Organizácia:**

1. **Odovzdávací protokol k zmene**

|  |  |  |
| --- | --- | --- |
| **Objednávateľ** | **Odovzdávací protokol**  **k Zmene**  (Dokumentácia priebehu Zmeny a testovania) | Číslo Zmeny:  #### |
|  | **Proces Change Management** |

Formulár je určený pre plánovanie a dokumentovanie priebehu Zmeny a vypĺňa ho realizátor Zmeny (pracovníci tímu).

**Identifikácia požiadavky**

|  |  |  |  |
| --- | --- | --- | --- |
| **Žiadateľ Zmeny:** |  | **Organizácia:** |  |
| **Telefón:** |  |  |  |
| **Zadávateľ Zmeny (SPOC):** |  | **Organizácia:** |  |
| **Change Manager:** |  |  |  |
| **Dátum vystavenia požiadavky:** |  | **Požadovaný termín odovzdania plnenia:** |  |
| **Kategória Zmeny**  **(HW, SW,...)** | SW/Aplikačný/Manex/  HW/Server/NT | | |
| **Identifikácia zmenovej položky (CI):** |  | **Verzia of CI:** | V prípade aplikačného SW či konfigurácie aktívnych prvkov |
| **Priorita:** | 1, 2, 3, urgentná zmena | **Štandardná Zmena** | /Áno, Nie/ |
| **Zmena schválená:** | Meno Change managera | **Dátum schválenia:** |  |

1. **Popis a plán realizácie Zmeny:**

|  |  |
| --- | --- |
| **Krátky popis požiadavky:** | Krátky a výstižný popis požiadavky na Zmenu. Detailný popis Zmeny je v Štúdii realizovateľnosti. |
| **Detailný popis realizácie Zmeny:** | /Uveďte plán a postup testovania a postup realizácie./  /Pre Aplikačný SW - uveďte zoznam funkcií, v prípade oprav zoznam chýb, ktoré by mala zmena riešiť./ |
| **Identifikácia release:** | /Pre Aplikačný SW - špecifikujte release, v ktorom bude Zmena realizovaná./ |
| **Ústupový plán:** | /Špecifikácia ústupového plánu v prípade neúspešnej realizácie./ |
| **Opravené chyby:** | /Zoznam opravených chýb zistených počas testovania s uvedením čísla chyby a čísla RFC./ |
|  |  |
| **Odstávka systému:** | /Špecifikujte, aké systémy budú odstavené a či je odstávka potrebná./ |
| **Zoznam modulov** | /Pre aplikačný SW - uveďte zoznam všetkých modulov, ktorých sa odstávka z dôvodu realizácie dotkne./ |
| **Odhadovaný čas :** | hod /Samotná implementácia – čas odstávky/  Odhadovaný čas na Recovery:       /v prípade neúspešnej realizácie/ |

1. **Implementácia do testovacieho prostredia:**

|  |  |  |  |  |
| --- | --- | --- | --- | --- |
| **Realizáciu vykonal:** |  | Dátum a čas realizácie: |  |  |
|  |  |  |  | |
| **Priebeh implementácie:** | /Popis priebehu - bez problémov, vyskytli sa chyby – ich popis./ | | | |
|  |  | | | |
| **Výsledok základného otestovania funkcionality:** |  | | | |

1. **Popis testu v testovacom prostredí:**

|  |  |  |  |  |  |
| --- | --- | --- | --- | --- | --- |
| **Stručný popis vykonaných testov:** | /Popis vykonaných testov a popis ich priebehu./ | | | | |
|  |  |  | |  | |
| **Výsledok testu:** | /Prípadný popis chýb a nedostatkov zistených počas testovania – zistené chyby prosím očíslujte Chyba 1, Chyba 2 . . ./ | | | | |
| **Záverečné vyjadrenie:** | Súhlasím s realizáciou do produkčného systému  Nesúhlasím  Podmienečne súhlasím | | | | |
| **Podmienky:** | /Uveďte podmienky pre realizáciu do produkčného prostredia v prípade podmieneného súhlasu/ | | | | |
| **Testoval :** |  | Dátum: |  | |  |
|  |  | | | | |

1. **Popis integračného testu v testovacom prostredí:**

|  |  |  |  |  |  |
| --- | --- | --- | --- | --- | --- |
| **Stručný popis vykonaných testov :** | /Popis vykonaných testov a popis ich priebehu./ | | | | |
|  |  |  | |  | |
| **Výsledok testu:** | /Prípadný popis chýb a nedostatkov zistených počas testovania – zistené chyby, prosím, očíslujte Chyba 1, Chyba 2 . . ./ | | | | |
| **Záverečné vyjadrenie:** | Súhlasím s realizáciou do produkčného systému  Nesúhlasím  Podmienečne súhlasím | | | | |
| **Podmienky:** | /Uveďte podmienky pre realizáciu do produkčného prostredia v prípade podmieneného súhlasu/ | | | | |
|  |  | | | | |
| **Testoval :** |  | Dátum: |  | |  |
|  |  | | | | |
| **Poznámka:** | Musia byť podpísaní pracovníci, ktorí vykonali integračný test za každú aplikáciu. | | | | |

1. **Realizácia do produkčného prostredia.**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **Realizáciu schválil:** | |  |  | | Dátum: | |  |  |  |
|  |  | | |  | |  | | |  |
| **Realizáciu vykonal:** |  | | | Dátum a čas realizácie: | |  | | |  |
|  |  | | |  | |  | | | |
| **Priebeh realizácie:** | /Popis priebehu - bez problémov, vyskytli sa chyby – ich popis./ | | | | | | | | |
|  |  | | | | | | | | |
| **Výsledok základného otestovania funkcionality:** |  | | | | | | | | |
|  |  | | | | | | | | |
| **Podpis:** |  | | |  | | | | | |
|  |  | | | | | | | | |

1. **Informácie pre užívateľa:**

|  |  |  |  |  |  |  |
| --- | --- | --- | --- | --- | --- | --- |
| **Zoznam modulov:** |  | | | | | |
|  |  | | | | | |
| **Popis Zmien:** | /Popis Zmien z pohľadu koncového užívateľa/ | | | | | |
|  |  |  |  |  |  |  |
| **Zverejnenie zabezpečil:** |  |  |  |  |  |  |
|  | Meno |  | Dátum |  | Podpis |  |
|  |  | | | | | |

1. **Akceptačný protokol**

**Akceptačný protokol č.**

**Predmet akceptácie**

V priebehu mesiaca xx/xxxx boli poskytnuté služby v súlade s Objednávkou:

|  |  |  |  |  |
| --- | --- | --- | --- | --- |
| ***Služba*** | |  |  | **EUR**  **(bez DPH)** |
|  | |  |  |  |
|  | |  |  |  |
| **SPOLU:** |  |  |  |  |
|  |  |  |  |  |
| **SPOLU FAKTURÁCIA (EUR bez DPH):** | |  |  |  |

**Závery akceptácie**

Zástupcovia zúčastnených strán svojimi podpismi potvrdzujú, že poskytnuté služby sú v súlade s vystavenou objednávkou.

So znením akceptačného protokolu súhlasí:

za Objednávateľa: xxxxxxxxxxxx – projektový manažér a manažér zmien .................................

xxxxxxxxxxxx – manažér kvality RIS .................................

za Poskytovateľa: xxxxxxxxxxxx – projektový manažér .................................

v Bratislave: